സ്വപ്‌നത്തിലെ ആപ്പിള് | mangalam.com\nStory Dated: Saturday, August 16, 2014 01:36\nസ്വയം തെളിച്ച പാതയിലൂടെ വ്യവസായരംഗത്ത് വിജയംവരിച്ച ചിലര്. ലോകത്തിനു മാതൃകയായ അവരുടെ കഥയാണ് വിജയവഴിയില് പറയുന്നത്. ഈ ലക്കം 'ആപ്പിള്' കമ്പനി സാരഥിയായിരുന്ന സ്‌റ്റീവ് ജോബ്‌സിന്റെ വിജയവഴി.\nകമ്പ്യൂട്ടര്, മൊബൈല് ഫോണ്, വിനോദ ഉപകരണങ്ങള് എന്നിവയുടെ ലോകം മാറ്റിമറിച്ച കമ്പനിയാണ് 'ആപ്പിള്'. കമ്പനിയുടെ സഹസ്‌ഥാപകനും സി.ഇ.ഒയുമായിരുന്ന സ്‌റ്റീവ് ജോബ്‌സിന്റെ ബുദ്ധിയും ഭാവനയുമായിരുന്നു 'ആപ്പിള്' കമ്പനിയുടെ വിജയത്തിനു പിന്നില്. അര്‍ബുദത്തെത്തുടര്‍ന്ന് 2011ല് അന്‍പത്തിആറാം വയസില് അന്തരിച്ചെങ്കിലും അദ്ദേഹത്തിന്റെ ചിന്തകളും നിരീക്ഷണങ്ങളും ലോകമെമ്പാടുമുള്ള സാങ്കേതിക വിദഗ്‌ധര്‍ക്കും ബിസിനസ് സംരംഭകര്‍ക്കും പാഠമാണ്.\nസിറിയന് സ്വദേശി അബ്‌ദുള്‍ഫത്താഹ് ജന്‍ഡാലിന്റെയും ജോആന് സിംപ്‌സണിന്റേയും മകനായി സാന്‍ഫ്രാന്‍സിസ്‌കോയില് 1955 ഫെബ്രുവരി 24നായിരുന്നു സ്‌റ്റീവ് ജോബ്‌സിന്റെ ജനനം. ബിരുദവിദ്യാര്‍ഥി ആയിരിക്കെയാണ് ജോബ്‌സിന്റെ അമ്മ ജോആന് ഗര്‍ഭിണി ആകുന്നത്. കുഞ്ഞിനെ വളര്‍ത്താന് സാമ്പത്തിക പ്രയാസമനുഭവിച്ചിരുന്ന അവര് സ്‌റ്റീവിനെ മക്കളില്ലാതിരുന്ന കാലിഫോര്‍ണിയക്കാരായ പോള് ജോബ്‌സ്-ക്ലാരാ ദമ്പതികള്‍ക്കു ദത്തുനല്‌കി. കോളേജിലയച്ച് പഠിപ്പിക്കണം എന്ന വ്യവസ്‌ഥയിലാണ് സ്‌റ്റീവിനെ കൈമാറിയത്.\nസ്‌കൂള് വിദ്യാഭ്യാസത്തിനുശേഷം പോര്‍ട്ട്‌ലന്‍ഡിലെ റീഡ് കോളേജില് സ്‌റ്റീവ് ബിരുദപഠനത്തിന് ചേര്‍ന്നെങ്കിലും ചെലവിന് പണമില്ലാഞ്ഞതിനാല് പൂര്‍ത്തിയാക്കിയില്ല. ഉറങ്ങാനിടമില്ലാഞ്ഞതിനാല് കൂട്ടുകാരുടെ മുറിയില് അന്തിയുറങ്ങുകയും ദിവസച്ചെലവിനായി കാലിക്കുപ്പികള് ശേഖരിച്ച് വില്‍ക്കുകയും ചെയ്‌ത ഒരു കാലം അദ്ദേഹത്തിനുണ്ട്.\nബാല്യകാല സുഹൃത്തായ സ്‌റ്റീവ് വോസ്‌നിയാക്ക്, മൈക്ക് മെര്‍ക്കുല എന്നി കൂട്ടുകാര്‍ക്കൊപ്പം 1976ല് വീടിന്റെ ഗാരേജില് ആപ്പിള് കമ്പനി തുടങ്ങുമ്പോള് സ്‌റ്റീവിന് ഇരുപത് വയസ്സായിരുന്നു പ്രായം. സ്‌റ്റീവ് മരിക്കുമ്പോള് 35,000 കോടി ഡോളറായിരുന്നു ആപ്പിളിന്റെ വിപണിമൂല്യം. അദ്ദേഹത്തിന്റെ സ്വന്തം ആസ്‌തി 70 ലക്ഷം ഡോളറായിരുന്നു. അമേരിക്കയിലെ സമ്പന്നരില് 42-ാം സ്‌ഥാനമായിരുന്നു സ്‌റ്റീവ് ജോബ്‌സിന്. ലോകത്തിലെ ഏറ്റവും മികച്ച സ്‌ഥാപന മേധാവിയായി ഗൂഗിള് അദ്ദേഹത്തെ തിരഞ്ഞെടുത്തിരുന്നു.\n1985ല് അധികാര വടംവലിയെത്തുടര്‍ന്ന് കമ്പനിയില് നിന്ന് പുറത്തായെങ്കിലും നിരാശനാവാതെ സ്‌റ്റീവ് സ്വന്തം വഴിയിലൂടെ യാത്ര തുടര്‍ന്നു. അക്കാലത്താണ് അദ്ദേഹം നെക്‌സ്റ്റ്, പിക്‌സാര് എന്നീ കമ്പനികള് സ്‌ഥാപിച്ചത്. 'സ്‌റ്റാര്‍വാര്‍സ്' സിനിമയുടെ സംവിധായകന് ജോര്‍ജ് ലൂക്കാസിന്റെ പക്കല്‍നിന്ന് വാങ്ങിയ 'ഗ്രാഫിക്‌സ് ഗ്രൂപ്പി'ന്റെ പേരുമാറ്റിയുണ്ടാക്കിയ പിക്‌സാറിനെ പിന്നീട് വാള്‍ട്ട് ഡിസ്‌നി കമ്പനി ഏറ്റെടുത്തു. അങ്ങനെ സ്‌റ്റീവ് ജോബ്‌സ് വാള്‍ട്ട് ഡിസ്‌നിയിലെ ഏറ്റവും വലിയ ഓഹരിയുടമയായി.\n1996ല് നെക്‌സ്റ്റിനെ ആപ്പിള് സ്വന്തമാക്കിയതോടെ അദ്ദേഹം ആപ്പിളില് തിരിച്ചെത്തി. തകര്‍ച്ചയുടെ നിഴലിലായിരുന്ന ആപ്പിളിന് സ്‌റ്റീവിന്റെ തിരിച്ചുവരവ് പുത്തന് ഉണര്‍വായി. തുടര്‍ന്നുള്ള വര്‍ഷങ്ങള് കമ്പ്യൂട്ടര്, മൊബൈല് ഫോണ് രംഗത്തെ വിപ്ലവകരമായ മാറ്റങ്ങളുടെ കാലമായിരുന്നു. സാങ്കേതികവിദ്യയുടെ പുതിയ ലോകം തുറന്ന് ഐപോഡും ഐപാഡും ഐഫോണും പുറത്തിറങ്ങിയത് ഇക്കാലത്താണ്.\nആപ്പിളിന്റെ വളര്‍ച്ചയുമായി ബന്ധപ്പെട്ട് തന്റെ നേട്ടത്തെക്കുറിച്ച് സ്‌റ്റീവ് പറഞ്ഞിട്ടുള്ളത് ഇങ്ങനെയാണ്: ''വെറും 23 വയസ്സുള്ളപ്പോള് എന്റെ സമ്പാദ്യം പത്തുലക്ഷം ഡോളറായിരുന്നു. 24-ാം വയസ്സില് അത് ഒരു കോടി ഡോളറിലേറെയായി. 25 വയസായപ്പോള് സമ്പാദ്യം പത്തു കോടി ഡോളറിനു മുകളിലെത്തി. പക്ഷേ, അതായിരുന്നില്ല എനിക്കു പ്രധാനം. കാരണം പണത്തിന് വേണ്ടിയുള്ള പ്രവര്‍ത്തനമായിരുന്നില്ല എന്റേത്. സ്വപ്‌നങ്ങള് സാക്ഷാത്‌കരിക്കാനുള്ള ശ്രമങ്ങള് മാത്രമായിരുന്നു''\nഒരു പുതിയ കണ്ടെത്തലും ആപ്പിള് നടത്തിയിട്ടില്ലെന്നാണ് സ്‌റ്റീവ് പറഞ്ഞിട്ടുള്ളത്. ലഭ്യമായ സാങ്കേതികവിദ്യകള് സമന്വയിപ്പിച്ച് പുതിയ ഉപകരണങ്ങള് ആവിഷ്‌കരിക്കുകമാത്രമാണ് 'ആപ്പിള്' ചെയ്‌തിട്ടുള്ളത്. ഉപഭോക്‌താക്കള് അന്നുവരെ ചിന്തിച്ചിട്ടില്ലാത്ത പുതിയ ഉപകരണങ്ങളാണ് കമ്പനി പുറത്തിറക്കിയത്. ജീവിതാനുഭവങ്ങളും പുതുമ സൃഷ്‌ടിക്കാനുള്ള അടങ്ങാത്ത അഭിനിവേശവുമാണ് സ്‌റ്റീവിനെ അതിന് പ്രാപ്‌തനാക്കിയത്.\nസ്‌റ്റീവ്, നവസംരംഭകര്‍ക്ക് നല്‍കുന്ന ഉപദേശം ഇതാണ്\n''ആദ്യം കിട്ടുന്ന എന്തു ജോലിയും സ്വീകരിക്കുക. എന്നിട്ട് നിങ്ങള്‍ക്ക് അഭിനിവേശം തോന്നുന്ന തൊഴില് സംരംഭം എന്താണെന്നു കണ്ടെത്താന് ശ്രമിച്ചുകൊണ്ടിരിക്കുക. ജീവിത പങ്കാളിയെ കണ്ടെത്തുംപോലെയാണത്, തുടര്‍ന്നുള്ള ജീവിതത്തിലെ ഏറിയ പങ്കും നിങ്ങള് അതിനുവേണ്ടി ചെലവഴിക്കാന് പോകുകയാണെന്ന് ഓര്‍മവേണം.\nമഹത്തായ ഒരു കാര്യമാണ് എന്ന് നാം കരുതുന്നതെന്താണോ അതു ചെയ്യുക. കാരണം, ഒരു പുതു സംരംഭവുമായി മുന്നോട്ടുള്ള സഞ്ചാരത്തില് ഉണ്ടാവുന്ന പ്രതിബന്ധങ്ങളെ നേരിടണമെങ്കില് നിങ്ങള്‍ക്ക് അതിനോട് അത്രമേല് അഭിനിവേശമുണ്ടായിരിക്കണം. ''\nസ്വാര്‍ത്ഥതയോടെ ജീവിച്ചു തീര്‍ക്കുക എന്നതിനപ്പുറം സ്വന്തം ജീവിതം കൊണ്ട് സമൂഹത്തിന്...\nപ്രകാശം പരത്തുന്ന അരനൂറ്റാണ്ട്...\nനേത്രദാനമെന്ന ആശയവും നേത്രബാങ്കും കേരളത്തിലാദ്യമായി നടപ്പിലാക്കിയ ഡോ.ടോണി ഫെര്‍ണാണ്ടസ്...\nഫഹദിനും നിക്കാഹിന് ‘നേര’ മായി\nഗോസിപ്പുകള്‍ക്കൊന്നും ഇടംകൊടുക്കാതെ ഫഹദും നസ്‌റിയയും മനസ്സില്‍കാത്തുവെച്ച പ്രണയം...\nഅമ്മയെന്നു പറഞ്ഞാലെ നാവില് കൊതിയൂറും വിഭവങ്ങളെക്കുറിച്ചാണ് ഓര്‍മ്മവരുക. ആ...\n487159,20,00,000 അഥവാ കാക്കത്തൊള്ളായിരം രൂപ\nചിന്തിക്കാന് കഴിയുന്നതിലും വലിയ സംഖ്യയെയാണ് കാക്കത്തൊള്ളായിരം എന്നു പറയാറ്. 487159,20...


കുതിരാനില് വീണ്ടും ഗതാഗതക്കുരുക്ക് | Mangalam\nTuesday, July 16, 2019 Last Updated9Min 56 Sec ago English Edition\nSunday 09 Sep 2018 01.53 AM\nകുതിരാനില് വീണ്ടും ഗതാഗതക്കുരുക്ക്\nവടക്കഞ്ചേരി: വടക്കഞ്ചേരി മണ്ണുത്തി ദേശീയപാത കുതിരാനില് വീണ്ടും ഗതാഗതക്കുരുക്ക്. മണിക്കൂറുകളോളം ഗതാഗതം സ്‌തംഭിച്ചു. കുതിരാനു സമീപം ഒരു വാഹനം കേടായിനിന്നതും വാഹനങ്ങളുടെ ആധിക്യവുമാണ് ഇന്നലെ രാവിലെ മുതല് രൂക്ഷമായ ഗതാഗതക്കുരുക്കിന് വഴിയൊരുക്കിയത്.\nഇരുമ്പുപാലം കുതിരാന് മേഖലയില് ദേശീയപാതയുടെ തകര്‍ച്ചയെ തുടര്‍ന്ന് ഈ പ്രദേശത്ത് എല്ലാ ദിവസവും ഗതാഗതക്കുരുക്ക് അനുഭവപ്പെടുന്നുണ്ട്. കൂടുതല് വാഹനങ്ങള് കടന്നുപോകുന്ന സമയത്താണ് ഇതിന്റെ തീവ്രത വര്‍ധിക്കുന്നത്. ട്രയിലര് ലോറികള് പോലുളള ഭാരമേറിയ വാഹനങ്ങള് പോകുമ്പോഴാണ് കുരുക്ക് കൂടുതല് രൂക്ഷമാകുന്നത്. ആയിരക്കണക്കിന് വാഹനങ്ങളാണ് ദേശീയപാതയിലൂടെ ദിനംപ്രതി കടന്നുപോകുന്നത്. പ്രളയം കണക്കിലെടുത്ത് കുറച്ചുദിവസം കുതിരാന് തുരങ്കത്തിനുള്ളിലൂടെ അത്യാവശ്യ വാഹനങ്ങള് കടത്തിവിട്ടിരുന്നു. എന്നാല് പിന്നീട് അതും നിര്‍ത്തി.\nആംബുലന്‍സ് ഉള്‍പ്പെടെയുള്ള വാഹനങ്ങള് കുരുക്കില്‍പ്പെട്ട് ഇഴഞ്ഞുപോകേണ്ട അവസ്‌ഥയാണ്. കുതിരാന് തുരങ്കം തുറക്കുക മാത്രമാണ് ഗതാഗതക്കുരുക്കിനുളള പരിഹാരം. നിലവിലെ റോഡിന്റെ അറ്റകുറ്റപ്പണികള് പൂര്‍ത്തിയാക്കിയാലും ഇതുവഴിയുള്ള ഗതാഗതം ദൃഷ്‌ക്കരമാകും. പ്രളയകാലത്ത് ഈ മേഖലയിലുണ്ടായ മണ്ണിടിച്ചിലില് ഈ പ്രദേശത്തെ റോഡുകള് തകര്‍ന്നിരിക്കുകയാണ്.\nതുരീയം സുവർണമുദ്ര പുരസ്കാരം ഷാജൻ സി.മാത്യുവിന്\nശിവരഞ്ജിത്തിന്റെ സ്‌പോര്‍ട്‌സ് സര്‍ട്ടിഫിക്കറ്റ് വ്യാജമല്ലെന്ന് കേരള സര്‍വകലാശാല\nക്ഷേത്രത്തിനുള്ളില് മൂന്ന് പേരുടെ മൃതദേഹം കഴുത്തറുത്ത നിലയില് : നരബലി എന്ന് സംശയം\nപാര്‍ലമെന്റില് ഹാജരാകാത്ത ബി.ജെ.പി മന്ത്രിമാര്‍ക്കെതിരെ വടിയെടുത്ത് പ്രധാനമന്ത്രി മോഡി\nകത്തമുനയില് നിര്‍ത്തി പീഡിപ്പിക്കാന് ശ്രമിച്ച മധ്യവയസ്‌കനില് നിന്നും രക്ഷപ്പെട്ടേടിയത് കാട്ടിലേക്ക് : രക്ഷകനായി എത്തിയത് വളര്‍ത്തുനായ\nകര്‍ണാടകയിലെ വിമത എം.എല്.എമാരുടെ ഹര്‍ജിയില് സുപ്രീം കോടതി നാളെ വിധി പറയും


കൂട്ടിക്കലിൽ ഉരുൾപൊട്ടലിൽ കാണാതായ 13 പേരുടെ മൃതദേഹങ്ങൾ കണ്ടെത്തി | Southlive\nSunday, 17th October 2021, 8:26 pm\nകോട്ടയം ജില്ലയിലെ കൂട്ടിക്കലിൽ ഉണ്ടായ ഉരുൾപൊട്ടലിൽ കാണാതായ 13പേരുടെ മൃതദേഹങ്ങൾ കണ്ടെത്തിയതായി സംസ്ഥാന സർക്കാർ. ഇടുക്കി ജില്ലയിലെ കൊക്കയാറിൽ ഉണ്ടായ ഉരുൾപൊട്ടലിൽ കാണാതായവരുടെ9മൃതദേഹങ്ങൾ കണ്ടെത്തി എന്നും2പേരെ കാണാതായി എന്നും ജില്ലാഭരണ സംവിധാനം അറിയിച്ചു. രക്ഷാപ്രവർത്തനം നാളെയും തുടരും.\nകിഴക്കൻ കാറ്റിന്റെ സ്വാധീനം കേരളം ഉൾപ്പെടയുള്ള തെക്കൻ സംസ്ഥാനങ്ങളിൽ സജീവമാകുന്നതിന്റെ ഭാഗമായി കേരളത്തിൽ ബുധനാഴ്ച (ഒക്ടോബർ 20) മുതൽ 3-4 ദിവസങ്ങളിൽ വ്യാപകമായി മഴക്ക് സാധ്യതയുണ്ടെന്ന് കേന്ദ്ര കാലാവസ്ഥ വകുപ്പ് അറിയിച്ചു. ഒറ്റപ്പെട്ട ശക്തമായ മഴക്കും സാധ്യതയുണ്ട്. ഇതിന്റെ ഭാഗമായി ഒക്ടോബർ 20 നു 10 ജില്ലകളിലും ഒക്ടോബർ 21 നു6ജില്ലകളിലും മഞ്ഞ അലേർട് പ്രഖ്യാപിച്ചിട്ടുണ്ട്. തീവ്രമഴ അവസാനിച്ചിട്ടില്ല എന്നാണ് ഇതിൽ നിന്ന് മനസ്സിലാക്കാവുന്നത്.\nദുരന്ത നിവാരണത്തിനുള്ള എല്ലാ സംവിധാനങ്ങളും സംസ്ഥാനത്ത് മുഴുവൻ സമയം പ്രവർത്തിക്കും എന്ന് സംസ്ഥാന സർക്കാർ അറിയിച്ചു. ലക്ഷദീപിനു സമീപം അറബിക്കടലിൽ രൂപം കൊണ്ട ന്യൂനമർദ്ദം ശക്തി കുറഞ്ഞിട്ടുണ്ട്. എങ്കിലും നാളെ (തിങ്കൾ) വൈകുന്നേരം വരെ മഴ തുടരാൻ സാധ്യതയുള്ളതായി കേന്ദ്ര കാലാവസ്ഥ വകുപ്പ് അറിയിക്കുന്നു. തൃശൂർ, പാലക്കാട് പത്തനംതിട്ട, കോട്ടയം ജില്ലകളിൽ ഒറ്റപ്പെട്ട ശക്തമായ മഴ തുടരുകയാണ്.\nഇന്ത്യൻ ആർമിയുടെ രണ്ടു ടീമുകളിൽ ഒരു ടീം തിരുവനന്തപുരത്തും, ഒരെണ്ണം കോട്ടയത്തും വിന്യസിച്ചിട്ടുണ്ട്. ഇവർ ഇന്ന് രക്ഷാപ്രവർത്തനങ്ങളിൽ പങ്കെടുക്കുകയും നേതൃത്വം നൽകുകയും ചെയ്യും. ഡിഫെൻസ് സെക്യൂരിറ്റി കോർപ്സിന്റെ ടീമുകൾ ഒരെണ്ണം കോഴിക്കോടും ഒരെണ്ണം വയനാടും വിന്യസിച്ചിട്ടുണ്ട്. എയർ ഫോഴ്സിന്റെ രണ്ടു ചോപ്പറുകൾ തിരുവനന്തപുരം, കൊച്ചിയിലെ ഐ എൻ എസ് ഗരുഡ എന്നിവിടങ്ങളിൽ സജ്ജമായി നിൽപ്പുണ്ട്. ആവശ്യം വരുന്ന സാഹചര്യത്തിൽ ഏതു നിമിഷവും ഇവരെ വിന്യസിക്കാനാകും എന്ന് സർക്കാർ അറിയിച്ചു.\nസന്നദ്ധസേനയും സിവിൽ ഡിഫെൻസും അടിയന്തര സാഹചര്യങ്ങൾ അഭിമുഖീകരിക്കാൻ സജ്ജമായിട്ടുണ്ട്. എൻജിനിയർ ടാസ്ക് ഫോഴ്സ്3മണിയോട് കൂടി കൂട്ടിക്കൽ എത്തിച്ചേർന്നു. പത്തനംതിട്ട ജില്ലയിൽ മല്ലപ്പള്ളിക്ക് സമീപം കുടുങ്ങികിടന്നവരെ പോലീസും ഫയർ ഫോഴ്സും സുരക്ഷിത സ്ഥാനങ്ങളിലേക്ക് മാറ്റി.


നടിക്കെതിരായ ആക്രമണം പ്ലാന് ചെയ്തത് നടിയും പള്‍സര് സുനിയും തന്നെയെന്ന് വെളിപ്പെടുത്തല് - themediasyndicate\nനടിക്കെതിരായ ആക്രമണം പ്ലാന് ചെയ്തത് നടിയും പള്‍സര് സുനിയും തന്നെയെന്ന് വെളിപ്പെടുത്തല്\nതട്ടിക്കൊണ്ടു പോകകുമ്പോള് വാഹനമോടിച്ച രണ്ടാംപ്രതി മാര്‍ട്ടിന് കോടതിക്ക് നല്‍കിയ രഹസ്യ മൊഴിയുടെ വെളിപ്പെടുത്തലാണ് ചാനല് പുറത്തുവിട്ടത്\nകൊച്ചി: നടി ആക്രമിക്കപ്പെട്ട കേസില് നിര്‍ണ്ണായക വെളിപ്പെടുത്തലുകളുമായി മംഗളം ചാനല്. നടി ആക്രമിക്കപ്പെട്ടതല്ലെന്നും നടന്നത് നടിയും സുനിയും ചേര്‍ന്ന് ആസൂത്രണം ചെയ്ത ഗൂഢാലോചനയായിരുന്നെന്നും തട്ടിക്കൊണ്ടു പോകകുമ്പോള് വാഹനമോടിച്ച രണ്ടാംപ്രതി മാര്‍ട്ടിന്റേതായുള്ള വെളിപ്പെടുത്തലാണ് ചാനല് പുറത്തുവിട്ടത് . ഗൂഢാലോചന നടത്തിയത് നടിയും സുനിയും നടനും നിര്‍മ്മാതാവുമായ ലാലും ചേര്‍ന്നായിരുന്നെന്ന് മാര്‍ട്ടിന് പറഞ്ഞതായിട്ടാണ് റിപ്പോര്‍ട്ട്. കേസില് ഇതുവരെ നടന്ന അന്വേഷണങ്ങള് കെട്ടുകഥയെന്ന് ഉറപ്പിക്കുന്ന വിശദാംശങ്ങളാണ് മംഗളം ടെലിവിഷന് പുറത്തു വിട്ടിരിക്കുന്നത്.\nകേസില് അമ്പരപ്പിക്കുന്ന ട്വിസ്റ്റുകള് വെളിപ്പെടുന്നതോടെ ദിലീപ് 85 ദിവസം ജയിലില് കിടന്ന കേസ് തകിടം മറിയുകയും നടിയെ ആക്രമിച്ചെന്ന കേസ് തന്നെ കെട്ടുകഥയാകുന്ന തരത്തിലുള്ളതാണ് വെളിപ്പെടുത്തല്. പള്‍സര് സുനിക്കും നടിക്കും തമ്മില് ബന്ധമുണ്ടെന്നും ആക്രമണം കെട്ടുകഥയാണെന്നുമാണ് മാര്‍ട്ടിന് പറയുന്നത്. കഴിഞ്ഞ ദിവസം അങ്കമാലി കോടതിയില് മാര്‍ട്ടിന് രഹസ്യ മൊഴി നല്‍കിയിരുന്നു. ഇതിന് പിന്നാലെയാണ് കേസില് വമ്പന് ട്വിസ്റ്റുണ്ടായെന്ന സൂചനകള് പുറത്തുവരുന്നത്. നേരത്തെ ദിലീപ് ഫാന്‍സിന്റെ ഫെയ്സ് ബുക്ക് പേജായ ദിലീപ് ഓണ്‍ലൈനും മാര്‍ട്ടിന്റെ വെളിപ്പെടുത്തല് ദിലീപിന് അനുകൂലമാണെന്ന് അവകാശപ്പെട്ടിരുന്നു. ഇതിന് പിന്നാലെയാണ് മംഗളം ടിവി നിര്‍ണ്ണായക വിവരങ്ങള് പുറത്തു വിടുന്നത്.\nനടന്നത് നടിയുള്‍പ്പെട്ട ഗൂഢാലോചനയെന്നാണ് മാര്‍ട്ടിന്റെ വെളിപ്പെടുത്തലായി മംഗളം റിപ്പോര്‍ട്ട് ചെയ്യുന്നത്. പള്‍സര് സുനിയുടെ ഫോണ്‍കോളുകള് അറ്റന്‍ഡ് ചെയ്തത് നടിയായിരുന്നു. നടിയുടെ വീട്ടില് എത്തുമ്പോള് ഫോണ് അവര്‍ക്ക് കൈമാറണമെന്ന് സുനി തന്നോടു പറഞ്ഞു. സുനി വല്ലതും പറഞ്ഞുവിട്ടോയെന്ന നടി ചോദിച്ചു. സുനിയുടെ ഫോണ് വന്നപ്പോള് നടി ഫോണ് വാങ്ങി. കാര് സ്റ്റാര്‍ട്ട് ചെയ്ത ശേഷം എസി ഓണാക്കിയ ശേഷം കാറില് നിന്നും ഇറങ്ങാന് നടി ആവശ്യപ്പെട്ടു. യാത്രയിലുടനീളം സുനിയുടെ ഫോണ് എടുത്തത് നടിയായിരുന്നെന്നും മാര്‍ട്ടിന് പറഞ്ഞു. എയര്‍പോര്‍ട്ട് സിഗ്നല് എത്തുമ്പോള് പറയണമെന്ന നിര്‍ദ്ദേശിച്ചു. സിഗ്നല് എത്തിയപ്പോള് അല്‍പ്പംകൂടി മുമ്പോട്ടു പോകാന് പറഞ്ഞു.\nഇടയ്ക്കിടെ എവിടെ എത്തി എന്ന് ചോദിച്ചുകൊണ്ടിരുന്നു. ഇവിടെ നിന്നും മൂന്നു പേര് വാഹനത്തില് കയറി. വഴിയരികില് കാരാവന് വണ്ടി കാണുമ്പോള് നിര്‍ത്തണമെന്ന് പറഞ്ഞു. നടിയും ഇവരും തമ്മില് കോടികളുടെ കണക്കു പറയുന്നുണ്ടായിരുന്നു. 80 കോടി, 150 കോടി എന്നെല്ലാം പറയുന്നത് കേട്ടു. നിന്റെ ഇഷ്ടംപോലെ ചെയ്തുകൊള്ളാന് നടി പറഞ്ഞു. നടിയോട് ചേച്ചീ എന്തു ചെയ്യണമെന്ന് ചോദിച്ചു. പാലാരിവട്ടം കഴിഞ്ഞപ്പോള് പള്‍സര് സുനി കയറി. കാരവനില് കയറിയ തന്നെ കയ്യും കാലും കെട്ടിയിട്ടു മര്‍ദ്ദിച്ചു. തുടര്‍ന്ന് നടിയുണ്ടായിരുന്ന വാഹനം കാക്കനാടിന് ഓടിച്ചു പോയി. രാത്രി 7.38 മുതല് നടി സുനിയുമായി സംസാരിച്ചത് 15 മിനിറ്റായിരുന്നു.\nകാക്കനാട് വിജനമായ സ്ഥലത്ത നടിയും സുനിയുമുള്ള വാഹനം നിര്‍ത്തിയിട്ടിരുന്നു. തന്നോട് ആ വാഹനം വീണ്ടു ഓടിക്കാന് പറഞ്ഞ കാരാവനില് നിന്നിറക്കി വിട്ടു. വാഹനത്തില് സുനിയും നടിയും മാത്രമേ ഉണ്ടായിരുന്നുള്ളൂ. നീയെന്നെ ചതിക്കരുതെന്ന് നടി സുനിയോട് പറയുന്നത് കേട്ടു. നിന്നെ ഏല്‍പ്പിച്ചയാളെ എനിക്ക് പൂര്‍ണ്ണ വിശ്വാസമാണെന്നു നടി സുനിയോട് പറഞ്ഞു. തുടര്‍ന്ന് നടിയെ കൊണ്ടാക്കാന് സുനി ആവശ്യപ്പെടുകയും ലാല് ക്രിയേഷന്‍സില് കൊണ്ടാക്കാന് നടി ആവശ്യപ്പെട്ടെന്നും മാര്‍ട്ടിന് പറഞ്ഞു. ആലുവ ജയിലില് മാര്‍ട്ടിനെ പിതാവ് ആന്റണി സന്ദര്‍ശിച്ചപ്പോള് പിതാവിനോട് എല്ലാം മാര്‍ട്ടിന് തുറന്നുപറഞ്ഞിരുന്നു.\nയഥാര്‍ത്ഥ പ്രതികളില് പലരും സാക്ഷി പട്ടികയിലാണ്. മാപ്പുസാക്ഷിയായ പൊലീസുകാരന് അനീഷും ഗൂഢാലോചനയുടെ ഭാഗമാണെന്നാണ് ആരോപണം. ലാലും നടിയും വധഭീഷണി മുഴക്കിയെന്നും മാര്‍ട്ടിന് പറയുന്നു. തിരിച്ചറിയല് പരേഡിനിടെയായിരുന്നു വധഭീഷണിയെന്നും പറഞ്ഞു. ഇക്കാര്യങ്ങളാണോ കോടതിക്ക് മുമ്പില് മാര്‍ട്ടിന് രഹസ്യമൊഴിയായി നല്‍കിയതെന്ന് വ്യക്തമല്ല. എന്നാല് സ്വയം രക്ഷപ്പെടാനുള്ള തന്ത്രമാണ് മാര്‍ട്ടിന് നടത്തുന്നതെന്നാണ് പൊലീസ് നല്‍കുന്ന സൂചന. ദിലീപ് ജയിലില് നിന്ന് പുറത്തിറങ്ങുന്നതിനെ പൊലീസ് എതിര്‍ത്തതും ഇതു കൊണ്ടാണ്. മാര്‍ട്ടിന്റെ വെളിപ്പെടുത്തലുകള് കേസ് അന്വേഷണത്തെ സ്വാധീനിക്കില്ലെന്നും പ്രോസിക്യൂഷന് പറയുന്നു.\nദിലീപിനെ കുടുക്കിയ ഗൂഢാലോചനക്കേസിലെ പ്രധാന ഘടകം മാര്‍ട്ടിനായിരുന്നു. കേസില് മാര്‍ട്ടിനെ മാപ്പുസാക്ഷിയാക്കാനായിരുന്നു പ്രോസിക്യൂഷന് താല്‍പ്പര്യം. എന്നാല് അതിന് മാര്‍്ട്ടിന് വഴങ്ങിയില്ല. ഇപ്പോള് മാര്‍ട്ടിന് ചില നിര്‍ണ്ണായക വെളിപ്പെടുത്തല് നടത്തുന്നു. നടിയെ ആക്രമിച്ച കേസില് നേരിട്ട് പങ്കെടുത്തയാളാണ് മാര്‍ട്ടിന്. ഗൂഢാലോചനയെ പറ്റി സൂചനകള് നല്‍കിയത് മാര്‍ട്ടിനാണ്. പള്‍സര് സുനിയുമായി തെറ്റിപിരിഞ്ഞാണ് കുറേക്കാലമായി കാക്കനാട്ടെ സബ് ജയിലില് മാര്‍ട്ടിന് കഴിഞ്ഞിരുന്നത്. തന്നെ കേസില് ഒറ്റികൊടുക്കുകയാണെന്നാണ് മാര്‍ട്ടിന്റെ പക്ഷം. ഇതാണ് ഇരുവരും പിരിയാന് കാരണം. ഇത് മനസ്സിലാക്കിയാണ് മാര്‍ട്ടിനെ മാപ്പുസാക്ഷിയാക്കാന് ശ്രമിച്ചത്. അത് നടന്നില്ലെന്ന് മാത്രമല്ല, ഇപ്പോള് പൂര്‍ണ്ണമായും ദിലീപിന്റെ പക്ഷത്തേക്ക് മാറുകയാണ് മാര്‍ട്ടിന്.\nമാര്‍ട്ടിന്റെ വെളിപ്പെടുത്തലില് ഞെട്ടിയിരിക്കുകയാണ് പൊലീസ്. ദീലപിന് ഏറെ അനുകൂലമായ നിയമ സാഹചര്യം ഒരുക്കുന്നതാണ് മാര്‍ട്ടിന്റെ പുതി നിലപാട്. സുനി മുന്നില് നില്‍ക്കുമ്പോള് ഒന്നും വെളിപ്പെടുത്താന് തനിക്ക് ധൈര്യമില്ലെന്നും മാര്‍ട്ടിന് പറഞ്ഞു. റിമാന്‍ഡ് കാലാവധി കഴിഞ്ഞതു കൊണ്ട് പള്‍സര് സുനിയെയും മാര്‍ട്ടിനെയും അങ്കമാലി മജിസ്ട്രേറ്റ് കോടതിയില് എത്തിച്ചപ്പോഴാണ് തനിക്ക് ചിലത് പറയാനുണ്ടെന്ന് മാര്‍ട്ടിന് കോടതിയെ അറിയിച്ചത്. മാര്‍ട്ടിന്റെ ആവശ്യ പ്രകാരം സുനിയെയും മറ്റു പ്രതികളെയും പുറത്തേക്ക് കൊണ്ടു പോവാന് കോടതി നിര്‍ദ്ദേശിച്ചു. തുടര്‍ന്ന് അടച്ചിട്ട മുറിയിലാണ് കോടതി മാര്‍ട്ടിന്റെ വെളിപ്പെടുത്തല് കേട്ടത്. ഈ സാഹചര്യത്തിലാണ് ദിലീപിന് അനുകൂലമായി ദിലീപ് ഓണ്‍ലൈന് കാര്യങ്ങള് വിശദീകരിക്കുന്നതും.\nദിലീപ് ജയിലില് കഴിച്ച ഉപ്പ് മാവിന്റെ നിറം അന്വേഷിച്ച മാധ്യമങ്ങള് വാദി തന്നെ പ്രതിയാവുന്ന തരത്തില് കേസ് വഴി തിരിഞ്ഞിട്ടും കോടതിയില് പറഞ്ഞ ദിലീപിന്റെ ആരോപണം മുക്കാന് ശ്രമിക്കുന്നത് ആര്‍ക്ക് വേണ്ടിയാണെന്ന് ദിലീപ് ഓണ്‍ലൈന് ചോദിക്കുന്നു. സത്യങ്ങള് ഓരോന്നായി പുറത്തു വരികയാണെന്നും ആ 85 ദിവസങ്ങള്‍ക്ക് എണ്ണി എണ്ണി മറുപടി പറയിച്ചിരിക്കുമെന്നും ദിലീപ് ഓണ്‍ലൈന് ഫേസ്ബുക്ക് പേജിലൂടെ പറയുന്നു.\nTags: actress attacked kochidileepdileep-actress-attcak-casepulsar suni\nഏഴ് മണ്ഡലങ്ങളിലും ഒറ്റക്ക് മത്സരിക്കു; ഡല്‍ഹിയില് ആം ആദ്മിയുമായി സഖ്യമില്ലെന്ന് രാഹുല്


സ്കൂളിലേക്ക് വിളിച്ചുവരുത്തി ഏഴാം ക്ലാസുകാരിയെ ബലാത്സംഗം ചെയ്തു: പ്രധാനാധ്യാപകൻ അറസ്റ്റിൽ - www.payyolionline.in\nNov 30, 2021, 3:18 pm IST\nജയ്പൂർ: രാജസ്ഥാനിൽ ഏഴാംക്ലാസ് വിദ്യാർഥിനിയെ ബലാത്സംഗം ചെയ്ത സർക്കാർ സ്കൂൾ പ്രിൻസിപ്പൽ അറസ്റ്റിൽ. ജുൻജുനു ജില്ലയിൽ ഒക്ടോബർ അഞ്ചിനാണ് സംഭവം.31കാരനായ കേശയാദവാണ് അറസ്റ്റിലായത്. ക്ലാസ് ഉണ്ടെന്ന വ്യാജേന ഏഴാം ക്ലാസുകാരിയെ സ്കൂളിലേക്ക് വിളിച്ചുവരുത്തുകയും ബലാത്സംഗം ചെയ്യുകയുമായിരുന്നു. തുടർന്ന് പെൺകുട്ടി ബലാത്സംഗവിവരം മാതാവിനോടും അടുത്ത ബന്ധുവിനോടും പങ്കുവെച്ചു.\nഇതോടെ ഒക്ടോബർ 13ന് ചൈൽഡ് ഹെൽപ്പ് ലൈൻ നമ്പറിൽ പരാതി നൽകുകയും തൊട്ടടുത്ത ദിവസം തന്നെ ഇവർ ഗ്രാമത്തിലെത്തി യാദവിനെ അറസ്റ്റ് ചെയ്യുകയുമായിരുന്നു. പെൺകുട്ടിയെ കൗൺസലിങ്ങിന് വിധേയമാക്കി. പെൺകുട്ടിയോട് ഇതിനുമുമ്പും പ്രതി മോശമായി പെരുമാറിയിരുന്നതായി പോലീസ് പറഞ്ഞു. പെൺകുട്ടിക്ക് അശ്ലീല സന്ദേശങ്ങൾ അയക്കുകയും അപമാനിക്കാൻ ശ്രമിക്കുകയും ചെയ്തിരുന്നു.\nഅധ്യാപകൻ ഉപദ്രവിക്കാൻ ശ്രമിച്ച വിവരം സ്കൂളിലെ മറ്റു രണ്ടു അധ്യാപകരെ അറിയിച്ചിരുന്നതായി പെൺകുട്ടി പറയുന്നു. എന്നാൽ സംഭവം പുറത്തുപറയരുതെന്ന് അവർ ഭീഷണിപ്പെടുത്തിയതായും മൊബൈൽ ഫോണിൽ അധ്യാപകൻ അയച്ച അശ്ലീല സന്ദേശങ്ങൾ ഡിലീറ്റ് ചെയ്തതായും പെൺകുട്ടി പറഞ്ഞു. സംഭവത്തിൽ അധ്യാപകനെതിരെ പോക്സോ കേസെടുത്ത് അറസ്റ്റ് ചെയ്തതായി പോലീസ് പറഞ്ഞു.\nബിജെപി പ്രവർത്തകൻ കണ്ട്യൻ ഷിജു കൊലക്കേസ്: വാദം നവംബർ ആറിലേക്ക് മാറ്റി സ്‌ഫോടക വസ്തുക്കളടങ്ങിയ പെട്ടി താഴെ വീണ് പൊട്ടിത്തെറിച്ചു; റായ്പൂരില് ആറ് സി ..


മികച്ച LightChain എക്സ്ചേഞ്ച്\nഎല്ലാ ക്രിപ്റ്റോകാർട്ടെറൻ വിപണികളിൽ നിന്നുള്ള മികച്ച LightChain എക്സ്ചേഞ്ച് നിരക്ക്. ഇന്ന് LightChain വാങ്ങാനോ വിൽക്കുന്നതിനുള്ള ഏറ്റവും നല്ല മാർക്കറ്റ്.\nമികച്ച വാങ്ങൽ വില LightChain $ 0.000006 LIGHT/USDT IDAX\nഏറ്റവും മികച്ച വിൽപ്പന വില LightChain $ 0.000006 LIGHT/USDT IDAX\nഎക്സ്ചേഞ്ചുകളിൽ ട്രേഡ് ചെയ്യുന്ന ക്രിപ്റ്റോകറൻസി ജോഡികളിൽ മികച്ച LightChain നിരക്ക് കാണാം. തൽഫലമായി, ക്രിപ്റ്റോ LightChain നിരക്ക് ഓരോ വ്യക്തിഗത ക്രിപ്റ്റോ കറൻസി എക്സ്ചേഞ്ചിലും സജ്ജമാക്കിയിരിക്കുന്നു. എല്ലാ ക്രിപ്റ്റോ എക്സ്ചേഞ്ചുകളുടെയും വിനിമയ നിരക്ക് വിശകലനം ചെയ്ത് ഏറ്റവും മികച്ചത് തിരഞ്ഞെടുത്ത് മികച്ച LightChain നിരക്ക് തേടണം. Cryptoratesxe.com സൈറ്റ് സേവനം മികച്ച LightChain എക്സ്ചേഞ്ച് പ്രവർത്തിക്കുന്ന എല്ലാ ക്രിപ്റ്റോ എക്സ്ചേഞ്ചുകളിലെയും ഓൺലൈൻ ട്രേഡിംഗ് ഇടപാടുകൾ വിശകലനം ചെയ്യുന്നു. ഇത് ഓൺലൈനിൽ മികച്ച LightChain ഇപ്പോൾ നിരക്കുകൾ വാങ്ങുകയും വിൽക്കുകയും ചെയ്യുന്നു.\nമികച്ച LightChain വാലറ്റ്\nഇന്ന് LightChain യുടെ മികച്ച വാങ്ങൽ നിരക്ക് IDAX എക്സ്ചേഞ്ച് മാർക്കറ്റിൽ LIGHT/USDT ട്രേഡ് ജോഡി ഉപയോഗപ്പെടുത്തി $ 0.000006 ആണ്.\nഇന്ന് LightChain യുടെ മികച്ച വിൽപന നിരക്ക് IDAX എക്സ്ചേഞ്ച് മാർക്കറ്റിൽ LIGHT/USDT ട്രേഡിംഗ് ജോടിയായ $ 0.000006 ആണ്.\nഓരോ ക്രിപ്‌റ്റോ കറൻസി ഉടമയുടെയും വ്യക്തിഗത അഭിപ്രായമാണ് മികച്ച LightChain വാലറ്റ്. ക്രിപ്‌റ്റോ വാലറ്റ് - ക്രിപ്‌റ്റോ കറൻസി സംഭരിക്കുന്നതിനുള്ള ഒരിടം. വ്യത്യസ്ത ആളുകൾക്കിടയിൽ ക്രിപ്‌റ്റോകറൻസി കൈമാറാൻ ഒരു വാലറ്റ് ഉപയോഗിക്കുന്നു. ഒരു ക്രിപ്‌റ്റോ വാലറ്റിന് പ്രധാനപ്പെട്ട പാരാമീറ്ററുകൾ ഉണ്ട്: സുരക്ഷാ ലാളിത്യം, വിശ്വാസ്യത. മികച്ച LightChain എക്സ്ചേഞ്ചർ ഒരു നിശ്ചിത നിമിഷത്തിൽ നിർണ്ണയിക്കപ്പെടുന്നു. ക്രിപ്‌റ്റോകറൻസി വാങ്ങുന്നതിനും വിൽക്കുന്നതിനുമുള്ള പൂർത്തീകരിച്ച ഇടപാടുകളുടെ വിശകലനം നിരന്തരം നടക്കുന്നു.\nമികച്ച LightChain വിൽപ്പനസ്ഥലത്ത്\nമികച്ച LightChain ഇന്നത്തെ നിരക്കുകൾ വാങ്ങുകയും വിൽക്കുകയും ചെയ്യുന്നു 10/04/2020 ഞങ്ങൾ പേജിൽ ഒരു പ്രത്യേക സ്ഥലത്ത് പ്രദർശിപ്പിക്കുന്നു. മികച്ച LightChain നിരക്കുകളുടെ പട്ടികയിൽ, നിങ്ങൾക്ക് വ്യത്യസ്ത LightChain വിലകൾ സ്വതന്ത്രമായി കാണാനും ഏതാണ് മികച്ചതെന്നും ഏത് കൈമാറ്റത്തിലാണ് തിരഞ്ഞെടുക്കാനും കഴിയുക ഒരു ക്രിപ്‌റ്റോ കറൻസി എക്‌സ്‌ചേഞ്ചിനായി തിരയുന്നതാണ് നല്ലത്. ഞങ്ങളുടെ സേവനം "മികച്ച LightChain ഇന്നത്തെ വില 10/04/2020" ലോകമെമ്പാടുമുള്ള എല്ലാ മികച്ച നിരക്കുകളും ഓൺ‌ലൈനിൽ യാന്ത്രികമായി വിശകലനം ചെയ്യാൻ നിങ്ങളെ അനുവദിക്കുന്നു. മികച്ച LightChain വാങ്ങൽ നിരക്ക് - ഡോളറിൽ LightChain ന്റെ വീണ്ടും കണക്കാക്കിയ മൂല്യത്തോടെ പേജിന്റെ മുകളിൽ കാണിച്ചിരിക്കുന്നു.\nഎല്ലാ ക്രിപ്റ്റോകൗണ്ടര് മാര്ക്കറ്റില് നിന്നും ഇന്നത്തെ LightChain എക്സ്ചേഞ്ച് നിരക്കുകള് കാണിക്കുന്നു. എല്ലാ ട്രേഡിംഗ് ജോഡികളുടേയും എക്സ്ചേഞ്ച് നിരക്കുകൾ അമേരിക്കൻ ഡോളറാക്കി മാറ്റുന്നു.\nIDAX LIGHT/USDT $ 0.000006 - -\nമികച്ച LightChain വാങ്ങൽ നിരക്ക് ഡോളറുമായിരിക്കില്ല, മറിച്ച് മറ്റൊരു കറൻസി അല്ലെങ്കിൽ ക്രിപ്‌റ്റോകറൻസി ഉപയോഗിച്ചാണ്. ലഭ്യമായ ഏതൊരു കറൻസിയിലും LightChain എന്നതിനായുള്ള ഏറ്റവും മികച്ച വാങ്ങൽ വില ഞങ്ങൾ ഡോളറിലെ ഏറ്റവും കുറഞ്ഞ വിലയ്ക്ക് കാണിക്കുന്നു. ഏത് കറൻസിക്ക് LightChain വാങ്ങാൻ കഴിയുമെന്നത് മികച്ച വാങ്ങൽ നിരക്കിന് അടുത്തായി വിലകുറഞ്ഞതും പ്രദർശിപ്പിക്കും. മികച്ച LightChain വിൽപ്പന നിരക്ക് പേജിന്റെ മുകളിൽ പ്രദർശിപ്പിക്കും. LightChain എല്ലായ്പ്പോഴും യുഎസ് ഡോളറിലേക്ക് പരിവർത്തനം ചെയ്യുന്നു.\nഏത് കറൻസിക്ക് LightChain "ട്രേഡിംഗ് ജോഡി" എന്ന ഫീൽഡിൽ ഞങ്ങൾ ഏറ്റവും കൂടുതൽ കാണിച്ചത്. LightChain വിൽക്കുന്നതിനോ വാങ്ങുന്നതിനോ ഉള്ള മികച്ച സ്റ്റോക്ക് എക്സ്ചേഞ്ചുകൾ ഇവിടെ പേജിൽ കാണിച്ചിരിക്കുന്നു. LightChain മറ്റ് കറൻസികളിലേക്കും ക്രിപ്റ്റോകറൻസികളിലേക്കും വാങ്ങുമ്പോഴും വിൽക്കുമ്പോഴും എക്സ്ചേഞ്ചുകൾ ഡോളറിലേക്ക് പരിവർത്തനം ചെയ്ത മികച്ച നിരക്കിൽ അടുക്കി. മികച്ച ക്രിപ്‌റ്റോ കറൻസി എക്‌സ്‌ചേഞ്ചുകളുടെ പട്ടികയ്‌ക്ക് മുകളിലുള്ള വ്യത്യസ്‌ത കറൻസികളുടെ ഫിൽട്ടർ നിങ്ങൾക്ക് മറ്റൊരു ക്രിപ്‌റ്റോ കറൻസിയിലേക്കോ ദേശീയ കറൻസിയിലേക്കോ LightChain ട്രേഡിംഗ് ഇടപാടുകൾ കാണാനുള്ള അവസരം നൽകുന്നു.


nan petta makan release in june - Malayalam Filmibeat\n| Updated: Friday, March 8, 2019, 16:20 [IST]\nജനങ്ങളുടെ മനസ്സിനെ ഏറെ പിടിച്ചു കുലുക്കിയ ഒരു മരണമായിരുന്നു അഭിമന്യൂവിന്റേത്. എറണാകുളം മഹാരാജാസ് കോളേജിലെ രാഷ്ട്രീയ കൊലപാതകത്തിന് ഇരയായ എസ്എഫ്ഐ പ്രവർത്തകൻ അഭിമന്യൂവിന്റെ ജീവിതകഥ പറയുന്ന ചിത്രം നാൻ പെറ്റ മകൻ ജൂണിൽ പ്രദർശനത്തിനെത്തുന്നു. ചിത്രത്തിന്റെ ഏറ്റവും പുതിയ പോസ്റ്ററും അണിയ പ്രവർത്തകർ പുറത്തു വിട്ടിട്ടുണ്ട്.\nആറടി എന്ന ചിത്രത്തിന്റെ സംവിധായകൻ സിജി എസ് പാലമേൽ സംവിധാനം ചെയ്യുന്ന ചിത്രത്തിൽ 2012 ലെ ഏറ്റവും മികച്ച ബാലതാരത്തിനുള്ള ദേശീയ പുരസ്കാരം നേടിയ മിനോണാണ് അഭിമന്യൂ ആയി എത്തുന്നത്. ശ്രീനിവാസൻ, സിദ്ധാർത്ഥ് ശിവ, മുത്ത് മണി, അനന്ത് ജയചന്ദ്രൻ, സരയൂ, ജോയ് മാത്യൂ എന്നിവരും ചിത്രത്തിൽ പ്രധാന വേഷത്തിലെത്തുന്നു. റെഡ്സ്റ്റാർ മൂവീസാണ് ചിത്രം നിർമിക്കുന്നത്. കഴിഞ്ഞ വർഷം കേരള ജനതയുടെ മനസ്സിനെ ഏറെ പിടിച്ചു കുലുക്കിയ സംഭവമായിരുന്നു മഹാരാജാസ് കോളേജ് വിദ്യാർഥിയായ അഭിമന്യൂവിന്റെ മരണം. മകന്റെ ചേതനയറ്റ ശരീരത്തിന് അരുകിൽ നിന്ന് അലമുറയിട്ട് കരയുന്ന ആ അമ്മയുടെ മുഖം ഇന്നും മലയാളി ജനങ്ങളുടെ മനസ്സിലുണ്ട്.\nഅന്നും ഇന്നും കാതൽ സന്ധ്യ ഒരു പോലെ!! ഭർത്താവിനും മകൾക്കൊപ്പം താരം ഹാപ്പി, ചിത്രങ്ങൾ വൈറൽ\nചിത്രത്തിന്റെ ഫസ്റ്റ് ലുക്ക് പോസ്റ്റർ പുറത്തു വിട്ടത് ധനകാര്യ മന്ത്രി ഡോ തോമസ് ഐസക്ക് ആയിരുന്നു. സമീപകാലത്ത് കേരളം ഏറ്റുവാങ്ങിയ വലിയ നൊമ്പരമായ അഭിമന്യുവിന്റേയും, അപാരമായ ഉൾക്കരുത്തോടെ, രക്തസാക്ഷിയായി ജീവിച്ച് മറഞ്ഞ സഖാവ് സൈമൺ ബ്രിട്ടോയുടേയും ജീവിതയാത്രകൾ പരാമർശിക്കുന്ന ഈ സിനിമ അവരുയർത്തിയ മാനവികതയുടെ ശബ്ദം മലയാളികളുടെ മനസ്സിൽ എക്കാലവും മായാതെ നിൽക്കാൻ ഉപകരിക്കുമെന്ന് പ്രത്യാശിക്കാം.അഭിമന്യുവിന്റെ ധീരസ്മരണയ്ക്കു മുന്നിൽ രക്താഭിവാദ്യങ്ങളർ‌പ്പിച്ചു കൊണ്ട് 'നാൻ പെറ്റ മകൻ' സിനിമയുടെ 'ഫസ്റ്റ് ലുക്ക് പോസ്റ്റർ ' ഞാൻ പ്രകാശനം ചെയ്യുന്നു- എന്ന് കുറിച്ചു കൊണ്ടായിരുന്നു മന്ത്രി അന്ന് പോസ്റ്റർ പ്രകാശനം ചെയ്തത്.\nRead more about: abhimanyu movie സിനിമ malayalam ട്രെയിലർ trailer social media\nnan petta makan release in june


vk singh denies knowledge of surgical strike during upa | 2016ന് മുമ്പ് ഒരു സര്‍ജിക്കല് സ്‌ട്രൈക്കും നടന്നിട്ടില്ല, കോണ്‍ഗ്രസ് നുണ പറഞ്ഞെന്ന് വികെ സിംഗ് - Malayalam Oneindia\nPublished: May42019, 14:19 [IST]\nദില്ലി: കോണ്‍ഗ്രസിന്റെ കാലത്ത് ആറ് സര്‍ജിക്കല് സ്‌ട്രൈക്ക് നടന്നുവെന്ന മന്‍മോഹന് സിംഗിന്റെ വാദത്തില് വന് വിവാദം കത്തുന്നു. കോണ്‍ഗ്രസ് കാലങ്ങളായി നുണ മാത്രമാണ് പറഞ്ഞ് കൊണ്ടിരിക്കുന്നതെന്ന് വികെ സിംഗ് പറഞ്ഞു. കോണ്‍ഗ്രസ് ഭരിക്കുമ്പോള് ഞാനായിരുന്നു കരസേനാ മേധാവി. അപ്പോള് ഏത് സര്‍ജിക്കല് സ്‌ട്രൈക്കിനെ കുറിച്ചാണ് കോണ്‍ഗ്രസ് പറയുന്നതെന്ന് വ്യക്തമാക്കണം. ഞാനറിയാതെ ഇത്തരം കാര്യങ്ങളൊന്നും നടക്കില്ലെന്നും വികെ സിംഗ് പറഞ്ഞു.\nഅതേസമയം കോണ്‍ഗ്രസ് ഇത്തരം കഥകള് ഉണ്ടാക്കാന് മറ്റൊരാളെ കൂടി കൊണ്ടുവരുമെന്നാണ് കരുതുന്നതെന്നും വികെ സിംഗ് പറഞ്ഞു. കോണ്‍ഗ്രസ് പറയുന്നത് രാജ്യം സുരക്ഷിതമാക്കാന് അവര്‍ക്കും ഒരു ചൗക്കിദാര് ഉണ്ടെന്നാണ്. 2016ന് മുമ്പ് സര്‍ജിക്കല് സ്‌ട്രൈക്കുകള് നടന്നതായി യാതൊരു അറിവുമില്ല. സൈന്യവും അത് തന്നെയാണ് പറയുന്നത്. 24 അക്ബര് റോഡില് വെച്ച് സര്‍ജിക്കല് സ്‌ട്രൈക്കിന്റെ വീഡിയോ ഉണ്ടാക്കിയോ എന്ന് ഇനി അറിയിലെന്നും ജിവിഎല് നരസിംഹ റാവു പറഞ്ഞു.\nഅതേസമയം അമേഠിയില് നിന്നും റായ്ബറേലിയില് നിന്നും മോശം റിപ്പോര്‍ട്ടുകളാണ് വരുന്നതെന്ന് നരസിംഹ റാവു പറഞ്ഞു. മദ്യവും പണവും മണ്ഡലങ്ങളില് ഒഴുകുകയാണ്. രാഹുല് ഗാന്ധിയുടെ വാര്‍ത്താസമ്മേളനത്തില് നിന്ന് കോണ്‍ഗ്രസ് ഇക്കാര്യങ്ങളൊക്കെ ചെയ്യുന്നുണ്ടെന്ന് വ്യക്തമാണ്. കോണ്‍ഗ്രസ് പരാജയഭീതിയിലാണ്. അവരുടെ കോട്ടകള് ഇത്തവണ പൊളിയും. അവര്‍ക്ക് നിലനില്‍ക്കാന് സാധിക്കുന്നില്ലെന്നും നരസിംഹ റാവു പറഞ്ഞു.\nഅതേസമയം സര്‍ജിക്കല് സ്‌ട്രൈക്കില് വന് വാഗ്വാദങ്ങളാണ് നടന്നുകൊണ്ടിരിക്കുന്നത്. കോണ്‍ഗ്രസ് സൈനികര്‍ക്കായി ഒന്നും ചെയ്യുന്നില്ലെന്നും, ബിജെപി അത് ചെയ്തപ്പോള് സര്‍ജിക്കല് സ്‌ട്രൈക്ക് നടത്തിയെന്ന് അവര് അവകാശപ്പെടുകയാണെന്നും പ്രധാനമന്ത്രി നരേന്ദ്ര മോദി പറഞ്ഞിരുന്നു. ഇതിന് പിന്നാലെ മോദി സൈനികരുടെ വിശ്വാസ്യതയെ ചോദ്യം ചെയ്യുകയാണെന്ന് കോണ്‍ഗ്രസും പറഞ്ഞിരുന്നു.\nയുപിയില് 16 സീറ്റുകള് ബിജെപിയില് നിന്ന് കോണ്‍ഗ്രസ് പിടിക്കും, കണക്കുകളില് മുന്നില്!\nvk singh bjp congress narendra modi ahmed patel lok sabha elections 2019 surgical strike വികെ സിംഗ് ബിജെപി കോണ്‍ഗ്രസ് നരേന്ദ്ര മോദി അഹമ്മദ് പട്ടേല്\nvk singh denies knowledge of surgical strike during upa\nStory first published: Saturday, May 4, 2019, 14:19 [IST]


നായകന് രണ്‍വീറിന്‍റെ അതേ പ്രതിഫലം ചോദിച്ചു; ബന്‍സാലി ചിത്രത്തില് നിന്ന് ദീപിക പുറത്ത് | deepika padukone out from sanjay leela bhansali directing baiju bawra for asking same remuneration as ranveer singh\nനായകന് രണ്‍വീറിന്‍റെ അതേ പ്രതിഫലം ചോദിച്ചു; ബന്‍സാലി ചിത്രത്തില് നിന്ന് ദീപിക പുറത്ത്\nഅഭിനേതാക്കളുടെ പ്രതിഫലത്തില് വേണ്ട ലിംഗനീതിയെക്കുറിച്ച് പലപ്പോഴും സംസാരിക്കാറുള്ള ആളാണ് ദീപിക\nThiruvananthapuram, First Published Aug 8, 2021, 4:40 PM IST\n'ഗംഗുബായ് കത്തിയവാഡി'ക്കു ശേഷം സഞ്ജയ് ലീല ബന്‍സാലി സംവിധാനം ചെയ്യുന്ന ചിത്രമാണ് 'ബൈജു ബാവ്‍ര'. വിജയ് ഭട്ടിന്‍റെ സംവിധാനത്തില് 1952ല് ഹിന്ദിയില് തന്നെ പുറത്തിറങ്ങിയ മ്യൂസിക്കല് റൊമാന്‍റിക് ഡ്രാമയുടെ പുനരാവിഷ്‍കാരം. രണ്‍വീര് സിംഗും ദീപിക പദുകോണുമാണ് ചിത്രത്തില് നായകനും നായികയും ആവേണ്ടിയിരുന്നത്. 'രാം ലീല', 'ബാജിറാവു മസ്‍താനി' 'പദ്‍മാവത്' എന്നീ ചിത്രങ്ങള്‍ക്കു ശേഷം മറ്റൊരു സഞ്ജയ് ലീല ബന്‍സാലി ചിത്രത്തില് ഇരുവരും ഒന്നിക്കുന്നു എന്ന നിലയ്ക്ക് ആ വാര്‍ത്തയ്ക്ക് ഏറെ പ്രാധാന്യവും ലഭിച്ചിരുന്നു. എന്നാല് ചിത്രത്തില് ദീപിക ഉണ്ടാവില്ലെന്നാണ് പുതിയ വിവരം. നായകനൊപ്പമുള്ള വേതനം ആവശ്യപ്പെട്ടതാണ് ഒഴിവാക്കപ്പെടാന് കാരണമെന്നും അറിയുന്നു.\nഅഭിനേതാക്കളുടെ പ്രതിഫലത്തില് വേണ്ട ലിംഗനീതിയെക്കുറിച്ച് പലപ്പോഴും സംസാരിക്കാറുള്ള ആളാണ് ദീപിക. തന്‍റെ സമീപകാല ചിത്രങ്ങളിലൊക്കെ നായകന് തുല്യമായ പ്രതിഫലമാണ് ദീപിക ആവശ്യപ്പെടാറെന്നും കേള്‍ക്കുന്നു. എന്നാല് 'ബൈജു ബാവ്‍ര'യിലെ സമാന ആവശ്യം സഞ്ജയ് ലീല ബന്‍സാലി നിരസിച്ചിരിക്കുകയാണ്. യഥാര്‍ഥ ജീവിതത്തില് ഭാര്യാഭര്‍ത്താക്കന്മാരായ താരങ്ങളുടെ ഒരേ ചിത്രത്തിലെ പ്രതിഫലത്തിന്‍റെ പേരില് നായിക ഒഴിവാക്കപ്പെട്ട സംഭവം വലിയ വാര്‍ത്താപ്രാധാന്യം നേടുന്നുണ്ട്. ബോളിവുഡ് ഹംഗാമയാണ് വാര്‍ത്ത റിപ്പോര്‍ട്ട് ചെയ്‍തിരിക്കുന്നത്.\nഅലൗകിക് ദേശായി സംവിധാനം ചെയ്യുന്ന 'രാമായണി'ലെ സീതയെ അവതരിപ്പിക്കുന്നതിന് കരീന കപൂര് ചോദിച്ച പ്രതിഫലവും സമീപകാലത്ത് ചര്‍ച്ചയായിരുന്നു. 12 കോടിയാണ് കരീന ചോദിച്ചത്. അതേസമയം സഞ്ജയ് ലീല ബന്‍സാലി തന്‍റെ പുതിയ ചിത്രം ഔദ്യോഗികമായി പ്രഖ്യാപിച്ചിട്ടില്ല.\nദീപിക പദുകോണ് പ്രതിഫലം\nactors remuneration in bollywood


സൗദിയിൽ 493 പേര്‍ക്ക് പുതുതായി രോഗബാധ. രോഗബാധിതരുടെ എണ്ണം 5862 – Pravasi Corner\nസൗദിയിൽ 493 പേര്‍ക്ക് പുതുതായി രോഗബാധ. രോഗബാധിതരുടെ എണ്ണം 5862\nറിയാദ്: കഴിഞ്ഞ 24 മണിക്കൂറിനിടെ രാജ്യത്ത് 493 പേര്‍ക്ക് പുതുതായി രോഗബാധ സ്ഥിരീകരിച്ചതായി ആരോഗ്യ മന്ത്രാലയ വക്താവ് ഡോ. മുഹമ്മദ് അൽ അബ്ദൽ ആലി അറിയിച്ചു. ഇതോടെ രാജ്യത്തെ ആകെ രോഗബാധിതരുടെ എണ്ണം 5862 ആയി ഉയര്‍ന്നു.\nരാജ്യത്ത് ഇരുപത്തി നാല് മണിക്കൂറുകൾക്കുള്ളിൽ6മരണം റിപ്പോർട്ട് ചെയ്തിട്ടുണ്ട്. മക്കയിൽ നാല് പേരും മദീനയിൽ രണ്ടു പേരുമാണ് മരിച്ചത്. ഇതോടെ മരിച്ചവരുടെ എണ്ണം 79 ആയി.\nരോഗം ബാധിച്ചവരിൽ 4852 പേർ ചികിത്സയിലാണ്. 71 പേരുടെ നില ഗുരുതരമായി തുടരുന്നു.\nരോഗം ബാധിച്ചിരുന്ന 42 പേര് രോഗ വിമുക്തരായതായും മന്ത്രാലയ വക്താവ് വ്യക്തമാക്കി. ഇതോടെ മൊത്തം രോഗമുക്തി നേടിയവരുടെ എണ്ണം 931 ആയി ഉയർന്നിട്ടുണ്ട്.\nസൗദി അറേബ്യയിൽ 186 കോവിഡ് ബാധിതരായ ഇന്ത്യക്കാർ ഉള്ളതായി സൗദിയിലെ ഇന്ത്യൻ അംബാസഡര് ഡോ. ഔസാഫ് സഊദ് വാര്‍ത്താസമ്മേളനത്തില് അറിയിച്ചു. രോഗബാധിതരായ ഇന്ത്യക്കാരിൽ ഭൂരിഭാഗം പേരുടെയും ആരോഗ്യ നില തൃപ്തികരമാണ്.\nകോവിഡ് ബാധിച്ച് രണ്ടു ഇന്ത്യക്കാരാണ് ഇത് വരെ രോഗബാധിതരായി സൗദിയിൽ മരണമടഞ്ഞിട്ടുള്ളത്. ഇവർ രണ്ടു പേരും മലയാളികളാണ്. കണ്ണൂർ പാനൂർ സ്വദേശി ഷബ്‌നാസും, മലപ്പുറം തിരൂരങ്ങാടിചെമ്മാട് സ്വദേശി സഫ്‌വാനുമാണ് മരണമടഞ്ഞത്. ഷബ്‌നാസ് മദീനയിലും സഫ്‌വാൻ റിയാദിലുമാണ് മരിച്ചത്.\nസൗദി പ്രവാസികൾ ശ്രദ്ധിക്കുക. സൗദിയിൽ ട്രെൻഡ് മാറുന്നു.\nസൗദിയിൽ 186 ഇന്ത്യക്കാർക്ക് രോഗബാധയെന്ന് അംബാസഡർ.


everything you need to know on trais new channel tariff | കേബിള് ഡിടിഎച്ച് ചാനലുകള് പുതുക്കിയ നിരക്കിലേക്ക്, നേട്ടം എന്തൊക്കെ, നിങ്ങള്‍ക്കറിയേണ്ടതെല്ലാം!! - Malayalam Oneindia\n4 min ago കുശ്വാഹയുമായി കൈകോര്‍ത്ത് മായവതിയും ബിഹാറിലേക്ക്; നീക്കം ബിജെപിക്ക് വേണ്ടിയെന്ന് കോണ്‍ഗ്രസ്\n30 min ago കെ സുരേന്ദ്രനെതിരെ ശോഭാ സുരേന്ദ്രന്റെ മറുപണി; സമാന്തര യോഗം..ബിജെപിയിൽ പോര് മുറുകുന്നു\n45 min ago ഹത്രാസ് കൂട്ട ബലാത്സംഗം: 19കാരിയെ കൊന്നത് അതി ക്രൂരമായി, പോസ്റ്റ് മോര്‍ട്ട് റിപ്പോര്‍ട്ട് പുറത്ത്\nPublished: January 20 2019, 15:57 [IST]\nപുതുക്കിയ കേബിള് ഡിടിഎച്ച് ചാനലുകള് പുതിയ സബ്‌സ്‌ക്രിപ്ഷന് രീതിയിലേക്ക് മാറുകയാണ്. ടിവി ചാനലുകളുടെ നിരക്കുകള് ജനങ്ങള്‍ക്ക് താങ്ങാവുന്ന തരത്തിലേക്ക് മാറ്റാന് ലക്ഷ്യമിട്ടാണ് ട്രായ് പുതിയ തീരുമാനം നടപ്പിലാക്കുന്നത്. ഫെബ്രുവരിന് ഒന്നിനകം പുതിയ നിര്‍ദേശങ്ങള് നടപ്പിലാക്കണമെന്നാണ് ട്രായുടെ നിര്‍ദേശം. ഓരോ ചാനലിനും ഉള്ള താരിഫ് നിരക്കുകള് പ്രക്ഷേപണം ചെയ്യുന്നവര് പരസ്യമാക്കാനാണ് ട്രായുടെ നിര്‍ദേശം. പാക്കേജ് ചാനലുകളുടെ തുകയും നേരത്തെ തന്നെ ഉപയോക്താവിനെ അറിയിച്ചിരിക്കണമെന്ന് നിര്‍ദേശമുണ്ട്. കേബിള് ടിവി ഒാപ്പറേറ്റര്‍മാരായ ഹാത്ത്‌വേയും ഡെന്നും, ഡിടിഎച്ച് കമ്പനികളായ ടാറ്റാ സ്‌കൈയും എയര്‍ടെല് ഡിജിറ്റല് ടിവിയും ഇത് നടപ്പിലാക്കുമെന്ന് വ്യക്തമാക്കിട്ടുണ്ട്.\nഅതേസമയം ചാനലിന്റെ നിരക്ക് ട്രായ് തീരുമാനിക്കും. എസ്ഡി ഡെഫിനിഷനും എച്ച്ഡി ഡെഫിനിഷനും ചാനലുകള്‍ക്ക് 19 രൂപയാണ് നിരക്ക്. ഇത് നികുതി മാറ്റിനിര്‍ത്തി കൊണ്ടുള്ള നിരക്കാണ്. ചാന് ഓപ്പറേറ്റര്‍മാര്‍ക്ക് പാക്കേജ് വിഭാഗത്തില് കൂടുതല് ചാനലുകള് ഉള്‍പ്പെടുത്താന് ഉടമകള്‍ക്ക് നിര്‍ദേശിക്കാവുന്നതാണ്. പക്ഷേ ഇതിന്റെ നിരക്കുകളും ഉപയോക്താവിനെ അറിയിക്കണം. ഡിടിച്ച് കേബിള് ഓപ്പറേറ്റര്‍മാര് സെറ്റ് ടോപ് ബോക്‌സിലെ ഇലക്ട്രോണിക് പ്രോഗ്രാം ഗൈഡില് ചാനലിന്റെ നിരക്കുകള് ഉള്‍പ്പെടുത്തും. ബേസിക്ക് ചാനല് പാക്കില് 100 ചാനലുകള് ഉണ്ടാവും. ഇതിന് ടാക്‌സ് അടക്കം 130 രൂപ നല്‍കിയാല് മതി. ഈ 100 ചാനലുകള് പ്രേക്ഷകര്‍ക്ക് തിരഞ്ഞെടുക്കാം. നേരത്തെ ബേസ് പാക്കില് എച്ച്ഡി ചാനല് തിരഞ്ഞെടുത്താല് അത് രണ്ട് ചാനല് കൂടി തിരഞ്ഞെടുത്താല് മാത്രമേ ലഭിക്കാമായിരുന്നുള്ളൂ.\n്അതേസമയം കേബിള് ടിവി ഓപ്പറേറ്റര്‍മാര്‍ക്ക് ഈ നിരക്കില് കുറഞ്ഞ് ഈടാക്കാമെന്നും ട്രായ് പറയുന്നു. വിപണിയില് മത്സരം വര്‍ധിക്കുമ്പോള് ഓപ്പറേറ്റര്‍മാര്‍ക്ക് കൂടുതല് ചാനലുകള് പ്രേക്ഷര്‍ക്കായി നിര്‍ദേശിക്കാമെന്നും, അതിന് കൂടിയ നിരക്ക് ഈടാക്കാമെന്നും പറയുന്നു. നിലവില് ഡിഷ് ടിവി, വീഡിയോകോണ് ഡിഷ് എന്നിവരും ഈ രീതിയാണ് നടപ്പിലാക്കുന്നത്. ഡി2എച്ച് എസ്ഡി ചാനലിന് പുതിയ നിയമപ്രകാരം 12.7 രൂപയും എച്ച്ഡി ചാനലിന് 21.2 രൂപയുമാണ് ഈടാക്കുന്നത്. അതേസമയം പുതിയ നിരക്കുകള് എല്ലാവരും എങ്ങനെ നടപ്പാക്കുമെന്ന കാര്യത്തില് ഇപ്പോഴും ആശയക്കുഴപ്പമുണ്ട്. എല്ലാ കേബിള് ഡിടിഎച്ച് ഓപ്പറേറ്റര്‍മാരും പുതുക്കിയ താരിഫ് പ്ലാനുകള് ഉപയോക്താക്കളെ അറിയിച്ചിട്ടില്ല.\nകൂടുതൽ cable tv വാർത്തകൾ\nഡിടിഎച്ച്, കേബിള് ടിവി കണക്ഷനുകളിലും പോര്‍ട്ടബിലിറ്റി വരുന്നു\ncable tv trai dth channel tv കേബിള് ടിവി ട്രായ് ഡിടിഎച്ച് ചാനല് ടിവി\neverything you need to know on trais new channel tariff\nStory first published: Sunday, January 20, 2019, 15:57 [IST]


ടീ ബ്രേക്ക്, ഓസ്ട്രേലിയ 306/6 | Fanport | Ashes News Malayalam\nMonday, May 17, 2021 10:43 PM\nHome Cricket Ashes ടീ ബ്രേക്ക്, ഓസ്ട്രേലിയ 306/6\nടീ ബ്രേക്ക്, ഓസ്ട്രേലിയ 306/6\nDecember 3, 2017 - 11:21 AM\nഅഡിലെയിഡ് ടെസ്റ്റില് മികച്ച സ്കോറിലേക്ക് ഓസ്ട്രേലിയ നീങ്ങുന്നു. 209/4 എന്ന സ്കോറില് നിന്ന് രണ്ടാം ദിവസം ബാറ്റിംഗ് പുനരാരംഭിച്ച ഓസ്ട്രേലിയ ആദ്യ സെഷനില്2വിക്കറ്റ് നഷ്ടത്തില് 97 റണ്‍സാണ് നേടിയത്. പീറ്റര് ഹാന്‍ഡ്സ്കോമ്പിനെ തുടക്കത്തില് തന്നെ നഷ്ടമായെങ്കിലും ഷോണ് മാര്‍ഷും ടിം പെയിനും ചേര്‍ന്ന് ടീമിന്റെ രക്ഷയ്ക്കെത്തുകയായിരുന്നു. കളി തുടങ്ങി മൂന്നാം പന്തിലാണ് ഓസ്ട്രേലിയയ്ക്ക് ഹാന്‍ഡ്സ്കോമ്പിനെ നഷ്ടമായത്. സ്റ്റുവര്‍ട്ട് ബ്രോഡിന്റെ പന്തില് വിക്കറ്റിനു മുന്നില് കുടുങ്ങിയാണ് ഓസ്ട്രേലിയന് താരം പുറത്തായത്.\nആറാം വിക്കറ്റില് ഒത്തുകൂടിയ ടിം പെയിന് തന്റെ അര്‍ദ്ധ ശതകം തികച്ചത് ടീമിനു ഏറെ ഗുണകരമായി. ക്രെയിഗ് ഓവര്‍ട്ടണു വിക്കറ്റ് നല്‍കി ടിം പെയിന് മടങ്ങുമ്പോള് ഓസ്ട്രേലിയ 294 റണ്‍സാണ് നേടിയത്. ഡേ നൈറ്റ് ടെസ്റ്റിന്റെ ആദ്യ സെഷനു ശേഷം ചായയ്ക്ക് പിരിയുമ്പോള് ഓസ്ട്രേലിയ 306/6 എന്ന നിലയിലാണ്. ഷോണ് മാര്‍ഷ്(49*), മിച്ചല് സ്റ്റാര്‍ക്ക്(4*) എന്നിവരാണ് ക്രീസില്.\nNext articleരോഹിത്ത് അര്‍ദ്ധ ശതകം നേടി പുറത്ത്, കോഹ്‍ലിയ്ക്ക് ഡബിള്, ഇന്ത്യയ്ക്ക് 500/5


ഗിമ്ലി ഗ്ലൈഡർ - അപകടത്തിൽ നിന്നും തലനാരിഴയ്ക്ക് രക്ഷപ്പെട്ട ഒരു വിമാനം •Technology & Travel Blog from India\nHome Aanavandi ഗിമ്ലി ഗ്ലൈഡർ – അപകടത്തിൽ നിന്നും തലനാരിഴയ്ക്ക് രക്ഷപ്പെട്ട ഒരു വിമാനം\nഗിമ്ലി ഗ്ലൈഡർ – അപകടത്തിൽ നിന്നും തലനാരിഴയ്ക്ക് രക്ഷപ്പെട്ട ഒരു വിമാനം\nഈ ലേഖനം എഴുതിയത് – സുജിത്ത് കുമാർ (https://mashitthand.blogspot.com/).\nസാങ്കേതിക വിദ്യ എത്രതന്നെ പുരോഗമിച്ചാലും അപകടസാധ്യതകൾ പൂർണ്ണമായും ഒഴിവാക്കാൻ സാധിക്കാത്ത മേഘലയാണ് വ്യോമഗതാഗതം. വിമാനാപകട വാർത്തകൾ ഇന്ന് പൊതുവേ കുറവാണെങ്കിലും തലനാരിഴയ്ക്ക് അപകടം ഒഴിവായ സംഭവങ്ങളും ധാരാളം ഉണ്ടാകാറുണ്ട്. പ്രതികൂല സാഹചര്യങ്ങളിൽ അസാമാന്യമായ മനക്കരുത്തും തികഞ്ഞ പ്രൊഫഷണലിസവും കൈമുതലാക്കി തങ്ങളുടെ വിമാനത്തെയും അതിലെ നൂറുകണക്കിന് യാത്രക്കാരേയും രക്ഷിച്ച വൈമാനികരെ നന്ദിപൂർവ്വം സ്മരിക്കുന്നു.\n1983 ജൂലൈ 23. തെളിഞ്ഞ കാലാവസ്ഥയുള്ള ഒരു ദിവസമായിരുന്നു അന്ന്. കാനഡയിലെ മോൺട്രിയൽ – ഡോർവൽ വിമാനത്താവളത്തിൽ നിന്നും എഡ്മന്റനിലേക്ക് യാത്രപുറപ്പെട്ടതായിരുന്നു എയർ കാനഡയുടെ ബോയിങ്ങ് 767 വിമാനം (Flight Number 143). മുന്നൂറിലധികം യാത്രക്കാരെ വഹിക്കാൻ ശേഷിയുള്ള പുതുപുത്തൻ വിമാനമായിരുന്നു ബോയിങ്ങ് 1981 ൽ പുറത്തിറക്കിയ 767. കമ്പ്യൂട്ടർ നിയന്ത്രിത ഘടകങ്ങൾ ധാരാളമായി കൂട്ടിച്ചേർത്ത ആ വിമാനം ഫ്ലൈറ്റ് എഞ്ചിനീയറുടെ ജോലികൂടി സ്വയം നിർവ്വഹിക്കാൻ പ്രാപ്തമായിരുന്നതിനാൽ കോക്പിറ്റിൽ ക്യാപ്റ്റനും കോ-പൈലറ്റും മാത്രമേ വേണ്ടിയിരുന്നുള്ളൂ.\n61 യാത്രക്കാരും എട്ട് വിമാന ജീവനക്കാരും ഉൾപ്പെടെ 69 പേരാണ് ആ യാത്രയിൽ എയർ കാനഡ വിമാനത്തിലുണ്ടായിരുന്നത്. പരിചയ സമ്പന്നനായ റോബർട്ട് (ബോബ്) പിയേഴ്സൺ ആയിരുന്നു അന്നേ ദിവസം ക്യാപ്റ്റൻ. 15,000 മണിക്കൂറിന്റെ അനുഭവ സമ്പത്തുള്ള പിയേഴ്സണെ സഹായിക്കാൻ സഹ വൈമാനികൻ മോറിസ് ക്വിന്റാലായിരുന്നു ഒപ്പമുണ്ടായിരുന്നത്. ക്യാപ്റ്റൻ പിയേഴ്സൺ ഒരു സാഹസിക വൈമാനികൻ കൂടിയായിരുന്നു. ഒഴിവുസമയങ്ങളിൽ ഗ്ലൈഡറുകളും ചെറുവിമാനങ്ങളും പറത്തുക എന്നത് അദ്ദേഹത്തിന്റെ ഹോബിയായിരുന്നു. ക്വിന്റാൽ മുൻ വ്യോമസേനാ പൈലറ്റും ഏഴായിരം മണിക്കൂറിലധികം പരിചയസമ്പത്തുള്ള വൈമാനികനുമായിരുന്നു.\nവിമാനം അതിന്റെ യാത്രാപഥത്തിന്റെ പകുതി ദൂരം പിന്നിട്ടതേ ഉണ്ടായിരുന്നുള്ളൂ. ഏകദേശം 41,000 അടി ഉയരത്തിലാണ് അത് പറന്നുകൊണ്ടിരിക്കുന്നത്. അക്കാലത്ത് അത്രയും ഉയരത്തിൽ പറക്കാൻ ശേഷിയുള്ള വിമാനങ്ങൾ കുറവായിരുന്നു. ഈ സമയം തികച്ചും അപ്രതീക്ഷിതമായി വിമാനത്തിലെ മുന്നറിയിപ്പ് സംവിധാനത്തിൽ നിന്നും അലാറം മുഴങ്ങാൻ തുടങ്ങി. വിമാനത്തിന്റെ ഇടതുവശത്തെ ഇന്ധന ടാങ്കിൽ നിന്നുള്ള ഫ്യുവൽ പമ്പുകളിൽ ഒന്നിലെ മർദ്ദം കുറയുന്നതാണ് കാരണമെന്ന് പിയേഴ്സണ് മനസ്സിലായി. ( ബോയിങ്ങ് 767 ൽ മൂന്ന് ഇന്ധന ടാങ്കുകളാണ് ഉള്ളത്.ഇരു ചിറകുകളിലും ഓരോന്നുവീതവും വിമാനത്തിന്റെ ഉദരഭാഗത്ത് മറ്റൊന്നും. അതിൽ മൂന്നാമത്തെ ടാങ്ക് ദീർഘദൂര യാത്രകൾക്കുവേണ്ടി മാത്രമാണ് നിറച്ചിരുന്നത്). ലോ പ്രഷർ വാണിങ്ങ് രണ്ടുകാരണങ്ങളാൽ സംഭവിക്കാം. പമ്പിന് തകരാർ സംഭിച്ചാലോ, അല്ലെങ്കിൽ വിമാനത്തിൽ ഇന്ധനം തീരെക്കുറഞ്ഞാലോ. ഇതിൽ ഇന്ധനം തീരുക എന്ന സാധ്യത തീരെക്കുറവായതിനാൽ ഫ്യുവൽ പമ്പുകളിൽ ഒന്നിന് സംഭവിച്ച തകരാറാകാം കാരണമെന്ന് പിയേഴ്സൺ കരുതി.\nഎന്നാൽ അടുത്തനിമിഷം അവരെ അമ്പരപ്പിച്ചുകൊണ്ട് വലതു വശത്തെ ഇന്ധന ടാങ്കിലെ ഫ്യുവൽ പമ്പും ലോപ്ര ഷർ മുന്നറിയിപ്പ് ശബ്ദമുണ്ടാക്കാൻ തുടങ്ങി. ഇതോടെ വൈമാനികർ തികഞ്ഞ ആശയക്കുഴപ്പത്തിലായി. വിമാനത്തിലെ Flight Management Computer data പ്രകാരം ഇന്ധന ടാങ്കുകളിൽ ആവശ്യത്തിലധികം ഇന്ധനമുണ്ടാകേണ്ടതാണ്. എന്നാൽ അക്കാര്യം ആവർത്തിച്ച് സ്ഥിരീകരിക്കുന്നതിന് ആവശ്യമായ ഡിജിറ്റൽ ഫ്യുവൽ ഗേജുകൾ ചില സാങ്കേതിക കാരണങ്ങളാൽ ആ യാത്രയിൽ പ്രവർത്തന രഹിതമായിരുന്നു. ചുരുക്കത്തിൽ കാര്യങ്ങൾ ആകെ കുഴപ്പത്തിലായി. ഇന്ധനം തീരുന്നതിന്റെ ലക്ഷണമാണെങ്കിൽ യാത്ര എഡ്മന്റൺ വരെ എത്തില്ല. ഇനിയും എഴുനൂറു മൈലുകൾക്ക് അപ്പുറമുള്ള എഡ്മന്റൺ എന്ന ലക്ഷ്യം താൽക്കാലികമായെങ്കിലും ഉപേക്ഷിച്ച് അടിയന്തിരമായി വിമാനം നിലത്തിറക്കിയില്ലെങ്കിൽ കാര്യങ്ങൾ കൈവിട്ടുപോകുമെന്ന് അവർക്കുമനസ്സിലായി.\nലഭ്യമായതിൽ വച്ച് ഏറ്റവും അടുത്തുള്ള വിമാനത്താവളം നൂറ്റി ഇരുപത് മൈൽ അപ്പുറമുള്ള വിന്നിപെഗ്ഗ് വിമാനത്താവളമായിരുന്നു. അവിടെയാണെങ്കിൽ എയർ കാനഡയുടെ മെയിന്റനൻസ് കേന്ദ്രവും ഉണ്ട്. വിന്നിപ്പെഗ്ഗിൽ ഇറങ്ങാൻ കഴിഞ്ഞാൽ തകരാർ വേഗം പരിഹരിച്ച് കഴിയുന്നത്ര വേഗം യാത്ര തുടരാൻ കഴിഞ്ഞേക്കുമെന്നും പിയേഴ്സൺ കണക്കുകൂട്ടി.\nവൈകാതെ തന്നെ പിയേഴ്സൺ വിന്നിപ്പെഗ്ഗിലെ എയർ ട്രാഫിക്ക് കണ്ട്രോളുമായി ബന്ധപ്പെട്ടു. അടിയന്തിര സാഹചര്യം നിലവിലില്ലെങ്കിലും ചില സാങ്കേതിക തകരാറുകൾ ശ്രദ്ധയിൽ പെട്ടതിനാൽ വിന്നിപ്പെഗ്ഗിൽ ഇറങ്ങാൻ അനുവദിക്കണമെന്ന് ക്യാപ്റ്റൻ എയർട്രാഫിക്ക് കൺട്രോളിനോട് അഭ്യർത്ഥിച്ചു. മറ്റു തടസ്സങ്ങളൊന്നും ഇല്ലാതിരുന്നതിനാൽ അവരുടെ അഭ്യർത്ഥന അംഗീകരിക്കപ്പെട്ടു. ഇതിനിടയിൽ ഗൗരവമേറിയ മുന്നറിയിപ്പ് അലാറങ്ങൾ ഒന്നിനു പിറകേ ഒന്നായി മുഴങ്ങാൻ തുടങ്ങിയതോടുകൂടി സ്ഥിതിഗതികൾ സങ്കീർണ്ണമാകുകയാണെന്നും വേഗം അടിയന്തിര ലാന്റിങ്ങിന് ഒരുങ്ങിയിരിക്കാനും പിയേഴ്സൺ ക്യാബിൻ ക്രൂവിന് നിർദ്ദേശം നൽകി.\nവിന്നിപ്പെഗ്ഗിൽ ഇറങ്ങാനുള്ള തയ്യാറെടുപ്പുകൾ തുടരുന്നതിനിടയിൽ പിയേഴ്സണേയും ക്വിന്റാലിനേയും ഞെട്ടിച്ചുകൊണ്ട് വിമാനത്തിന്റെ ഇടത് വശത്തെ എഞ്ചിൻ നിശ്ചലമായി. ഇതോടെ ഒരു കാര്യം അവർക്ക് വ്യക്തമായി. കുഴപ്പം ഫ്യുവൽ പമ്പിന്റേതല്ല. വിമാനത്തിൽ ആവശ്യത്തിന് ഇന്ധനമില്ലാത്തതാണ്. ഇനി ചിന്തിച്ചുനിൽക്കാൻ സമയമില്ല. അവശേഷിക്കുന്ന എഞ്ചിൻ ഉപയോഗിച്ച് എത്രയും വേഗം നിലത്തിറങ്ങണം. അവർ വേഗം അതിനുള്ള നടപടി ക്രമങ്ങൾ ആരംഭിച്ചു. ഒരു ബൊയിങ്ങ് 767 വിമാനത്തെ ഒറ്റ എഞ്ചിൻ ഉപയോഗിച്ച് ലാന്റു ചെയ്യിക്കാനുള്ള പരിശീലനം ഇരു വൈമാനികർക്കും ലഭിച്ചിരുന്നെങ്കിലും ഏതു നിമിഷവും നിലച്ചേക്കാവുന്ന ഒരു എഞ്ചിനുമായി എത്രദൂരം താണ്ടാനാകുമെന്ന കാര്യത്തിൽ അവർക്ക് ആശങ്കയുണ്ടായിരുന്നു. അധികം വൈകാതെ സ്ഥിതിഗതികൾ കൂടുതൽ സങ്കീർണ്ണമാക്കിക്കൊണ്ട് വലതുവശത്തെ എഞ്ചിനും നിശ്ചലമായി. അതോടൊപ്പം മറ്റൊരു കുഴപ്പം കൂടി സംഭവിച്ചു. വിമാനത്തിലേക്ക് ആവശ്യമായ വൈദ്യുതിയുടെ സിംഹഭാഗവും പ്രദാനം ചെയ്തിരുന്ന വലത്തെ എഞ്ചിൻ നിലച്ചതോടെ വിമാനത്തിലെ ലൈറ്റുകൾ, ഇൻസ്ട്രുമെന്റ് പാനൽ, ട്രാൻസ്പോണ്ടറുകൾ എന്നിവയെല്ലാം മിഴിയടച്ചു. അതോടെ വിമാനത്തിലെങ്ങും കനത്ത നിശബ്ദത പടർന്നു.\nവിമാനം ഇപ്പോൾ 26,500 അടി ഉയരത്തിലാണുള്ളത്. വിന്നിപ്പെഗ്ഗിലേക്ക് ഇനിയും 75 മൈൽ ദൂരമുണ്ട്. പിയേഴ്സൺ സ്ഥിതിഗതികൾ എയർട്രാഫിക് കണ്ട്രോളിനെ ധരിപ്പിച്ചു. അവരും അമ്പരപ്പിലായിരുന്നു. 26,500 അടി ഉയരത്തിൽ ഇരു എഞ്ചിനുകളും നഷ്ടപ്പെട്ട ഒരു വിമാനം എഴുപത്തഞ്ച് മൈൽ ദൂരം താണ്ടി വിന്നിപ്പെഗ്ഗിലെത്തുമോ എന്ന കാര്യത്തിൽ അവർക്കും ആശങ്കയുണ്ടായിരുന്നു.\nരണ്ട് എഞ്ചിനുകളും നഷ്ടപ്പെട്ടാൽ സാധാരണഗതിയിൽ ഒരു വിമാനം പറക്കാനുള്ള കഴിവ് നഷ്ടപ്പെട്ട് അതിവേഗം താഴേക്ക് പതിക്കേണ്ടതാണ്. എന്നാൽ ബോയിങ്ങ് 767 ന്റെ വലിയ ചിറകുകളും കുറഞ്ഞ വായു പ്രതിരോധവും കാരണം താഴേക്കു പോകുംതോറും ഒരു ഗ്ലൈഡർ കണക്കേ വായുവിൽ തെന്നി നീങ്ങി പരമാവധി ദൂരം താണ്ടാൻ കഴിയുമായിരുന്നു. എന്നാൽ കണക്കുകൂട്ടലുകളിൽ എന്തെങ്കിലും പിഴവു സംഭവിച്ചാൽ രണ്ടാമതൊരു അവസരം കിട്ടില്ല എന്നതായിരുന്നു അവർക്കു മുന്നിലുള്ള പ്രധാന വെല്ലുവിളി.\nഏതെങ്കിലും കാരണത്താൽ വിമാനത്തിന്റെ വൈദ്യുത വിതരണ സംവിധാനത്തിന് തകരാറു സംഭവിച്ചാൽ ഒരു ബദൽ മാർഗ്ഗമെന്ന നിലയ്ക്ക് അക്കാലത്ത് ഉപയോഗിച്ചിരുന്ന ഒരു ഉപകരണമായിരുന്നു RAT റാറ്റ് അഥവാ Ram air turbine. വിമാനത്തിന്റെ അടിഭാഗത്തായി ഒളിച്ചുവച്ചിരിക്കുന്ന ഈ കാറ്റാടി യന്ത്രം അടിയന്തിര സാഹചര്യങ്ങളിൽ പുറത്തേക്ക് വന്ന് കാറ്റിന്റെ സഹായത്താൽ കറങ്ങി വിമാനത്തിന്റെ നിയന്ത്രണ സംവിധാനങ്ങൾക്ക് ആവശ്യമായ വൈദ്യുതി പ്രദാനം ചെയ്യും. റാം പ്രവർത്തിച്ചു തുടങ്ങിയതോടുകൂടി ചലനമറ്റിരുന്ന ഇൻസ്ട്രുമെന്റ് പാനൽ ഭാഗികമായി മിഴിതുറന്നു.\nവിമാനം വിന്നിപ്പെഗ്ഗിൽ എത്തുമോ എന്ന കാര്യം അപ്പോഴും അനിശ്ചിതത്വത്തിലായിരുന്നു. സമീപത്തായി വേറെ ഏതെങ്കിലും സ്ഥലം ലഭ്യമാണോ എന്ന് പിയേഴ്സൺ എയർ ട്രാഫിക്ക് കണ്ട്രോളിനോട് അന്വേഷിച്ചു. എന്നാൽ വൈദ്യുതി നിലച്ചതോടുകൂടി വിമാനത്തിലെ ട്രാൻസ്പോണ്ടറുകൾ പ്രവർത്തന രഹിതമായിരുന്നതിനാൽ വിമാനത്തിന്റെ കൃത്യമായ ദിശയും ഉയരവും കണക്കുകൂട്ടുവാൻ എയർ ട്രാഫിക്ക് കണ്ട്രോളിനും തടസ്സം നേരിട്ടു.\nവിമാനത്തിലെ ട്രാൻസ്പോണ്ടറുകളുടെ സഹായമില്ലാതെ പ്രവർത്തിക്കുന്ന പഴയ മോഡൽ റഡാറുകൾ വിന്നിപ്പെഗ് എയർട്രാഫിക്ക് കണ്ട്രോളിൽ ഉണ്ടായിരുന്നു. അത്തരം റഡാറുകൾ പ്രവർത്തിപ്പിച്ച് അവർ ഈ പ്രതിസന്ധി അവർ ഒരുവിധം തരണം ചെയ്തു.\nപുതിയ കണക്കുകൂട്ടലുകൾ അനുസരിച്ച് വിമാനം അപ്പോൾ വിന്നിപ്പെഗ്ഗിൽ നിന്നും 65 മൈൽ അകലെയായിരുന്നു. അത്രയും ദൂരം താണ്ടാൻ കഴിയാത്ത സാഹചര്യമാണെങ്കിൽ 45 മൈൽ പരിധിയിലുള്ള ഗിമ്ലിയിൽ ഒരു ഉപേക്ഷിക്കപ്പെട്ട സൈനിക താവളമുണ്ടെന്നും അവിടെ ഒരു റൺവേ ലഭ്യമാണെന്നും അവിടെ ഇറങ്ങാനായേക്കുമെന്നും പിയേഴ്സണ് നിർദ്ദേശം ലഭിച്ചു. എന്നാൽ ഒരു ക്രാഷ് ലാന്റിങ്ങാണ് നടക്കുന്നതെങ്കിൽ സുരക്ഷാ സംവിധാനങ്ങൾ ഒന്നുമില്ലാത്ത വിജനമായ ഗിമ്ലി എയർ സ്ട്രിപ്പിനേക്കാൾ, സുസജ്ജമായ വിന്നിപ്പെഗ്ഗിൽ ഇറങ്ങുന്നതാവും ഉചിതമെന്ന് പിയേഴ്സൺ ഉറപ്പിച്ചു. ക്വിന്റാലിന് ഇക്കാര്യത്തിൽ വിയോജിപ്പുണ്ടായിരുന്നു. തന്റെ സൈനിക സേവനകാലത്ത് നിരവധി തവണ ലാന്റുചെയ്തിട്ടുള്ള ഗിമ്ലി താരതമ്യേന സുരക്ഷിതമായ ലക്ഷ്യമായിരിക്കുമെന്നായിരുന്നു അദ്ദേഹത്തിന്റെ പക്ഷം. എങ്കിലും ക്യാപ്റ്റന്റെ തീരുമാനം അനുസരിച്ച് അവർ വിന്നിപ്പെഗ്ഗിൽ ലാന്റു ചെയ്യാനുള്ള ശ്രമങ്ങൾ ആരംഭിച്ചു.\nവിമാനം അപ്പോൾ 8500 അടി ഉയരത്തിലായിരുന്നു. വിന്നിപ്പെഗ്ഗിലേക്ക് ഇനിയും 35 മൈൽ ദൂരം ബാക്കിയുണ്ട്. എയർപ്പോർട്ട് അവർക്ക് കാണാൻ കഴിയുന്നുമുണ്ട്. പക്ഷെ നിലവിലെ വേഗതയും ഉയരവും കണക്കുകൂട്ടിയാൽ കഷ്ടി ഇരുപത് മൈൽ ദൂരം താണ്ടാനേ സാധിക്കുകയുള്ളൂ. ഫലത്തിൽ റൺവെയിൽ നിന്നും പതിനഞ്ച് മൈൽ ഇപ്പുറത്തായി വിമാനം നിലം തൊടും. വൻ ദുരന്തമായിരിക്കും പീന്നീട് സംഭവിക്കുക. വിന്നിപ്പെഗ്ഗിൽ സുരക്ഷിതമായി നിലത്തിറങ്ങുവാനുള്ള സാധ്യത മങ്ങുന്നതായി അവർ തിരിച്ചറിഞ്ഞു.\nഇനി അവശേഷിക്കുന്ന ഒരേയൊരു സാധ്യത ഗിമ്ലി എയർ സ്ട്രിപ്പാണ്. നിലവിലെ വേഗതയും ഉയരവും കണക്കുകൂട്ടി നോക്കിയാൽ ഒരുപക്ഷേ ഗിമ്ലിയിൽ എത്തിച്ചേരാൻ കഴിഞ്ഞേക്കും. പതിനഞ്ചിൽ താഴെ മൈൽ ദൂരമേയുള്ളു ഗിമ്ലിയിലേക്ക്. വിന്നിപ്പെഗ്ഗ് എന്ന ലക്ഷ്യം ഉപേക്ഷിച്ച അവർ ഒട്ടും സമയം പാഴാക്കാതെ ഗിമ്ലിയെ ലക്ഷ്യമാക്കി വിമാനത്തെ ഗതി തിരിച്ചുവിട്ടു.\nലാന്റിങ്ങിനു വേണ്ടുന്ന അവസാനവട്ട തയ്യാറെടുപ്പുകൾ ചെയ്യാൻ പിയേഴ്സൺ ക്വിന്റാലിനോട് ആവശ്യപ്പെട്ടു. ലാന്റിങ്ങ് ഗിയറുകൾ (ചക്രങ്ങൾ) താഴ്ത്തുകയായിരുന്നു അതിൽ ആദ്യ പടി. എന്നാൽ ഹൈഡ്രോളിക്ക് സംവിധാനങ്ങൾ ഏറെക്കുറേ തകരാറിലായിരുന്ന അവസ്ഥയിൽ ലാന്റിങ്ങ് ഗിയറുകൾ അവയുടെ ഭാരത്തെ മാത്രം ആശ്രയിച്ചുവേണമായിരുന്നു നിവർന്നു വന്ന് ലോക്ക് ആകേണ്ടിയിരുന്നത്. താരതമ്യേന ഭാരം കൂടിയ പിൻ ചക്രങ്ങൾ രണ്ടും നൊടിയിടയിൽ നിവർന്ന് ലോക്കായി. ഇക്കാര്യം സ്ഥിരീകരിച്ചുകൊണ്ട് ഇൻസ്ട്രുമെന്റ് പാനലിൽ പച്ച ലൈറ്റ് തെളിയുകയും ചെയ്തു. എന്നാൽ മുൻ ചക്രം ലോക്കായതായി സ്ഥിരീകരിക്കാൻ അവർക്കു കഴിഞ്ഞില്ല. ഇനി അതൊന്നും ആലോചിച്ച് പാഴാക്കാൻ സമയമില്ല. ഗിമ്ലി വെറും അഞ്ച് മൈൽ മാത്രം അകലെയാണ്. അവർക്ക് ആ റൺവെ കാണാൻ കഴിയുന്നുണ്ട്.\nഅപ്പോഴാണ് ഒരു പുതിയ പ്രശ്നം പിയേഴ്സൺ ശ്രദ്ധിക്കുന്നത്. നിലവിലുള്ള ഉയരവും വേഗവും വിമാനം താഴേക്ക് ചെല്ലുന്ന ആങ്കിളും, റൺവേയുമായുള്ള ദൂരവുമായി പൊരുത്തപ്പെടുന്നില്ല. ഇങ്ങനെ പോയാൽ അവർ റൺവേ ഓവർഷൂട്ടുചെയ്ത് വളരെ അകലെയായി നിലം തൊടും. വൻ ദുരന്തമാകും ഫലം. ഇത് പരിഹരിക്കാൻ വിമാനം കുത്തനെ താഴ്ത്തിയാൽ വേഗത ഇനിയും കൂടുകയും നിലം തൊട്ട വിമാനത്തെ റൺവേയിൽ നിയന്ത്രിച്ചു നിർത്താൻ കഴിയാതെ വരികയും ചെയ്യും. അതും ദുരന്തത്തിലേക്ക് നയിക്കും. ഒരു സെക്കന്റ് അറ്റംപ്റ്റിനുള്ള സാധ്യതകൾ ലവലേശവുമില്ല എന്നറിയാവുന്നതിനാൽ ക്വിന്റാലിന്റെ പ്രതീക്ഷകൾ ഏറെക്കുറെ അസ്തമിച്ചിരുന്നു. എന്നാൽ ക്യാപ്റ്റൻ പിയേഴ്സൺ ചിന്തിച്ചത് മറ്റൊരു സാധ്യതയെപ്പറ്റിയാണ്. തന്റെ സാഹസിക വ്യോമാഭ്യാസ കരിയറിലെ അനുഭവ സമ്പത്ത് ഇവിടെ സഹായകരമാകുമെന്ന് അദ്ദേഹം കണക്കുകൂട്ടി.\nവേഗതകുറക്കാനും റൺവേയിൽ കൃത്യമായി ലാന്റുചെയ്യാനുമായി ഗ്ലൈഡർ പൈലറ്റുമാരും ചെറുവിമാനങ്ങളും ചെയ്യുന്ന ഒരു തന്ത്രമുണ്ട്. “സൈഡ് സ്ലിപ്പ” എന്നറിയപ്പെടുന്ന ഒരു പൊസിഷനിലേക്ക് വിമാനത്തെ തിരിക്കുക. വിമാനത്തിന്റെ മൂക്ക് ഒരു വശത്തേക്ക് തിരിക്കുമ്പോൾ വാൽ ഭാഗം എതിർദിശയിലേക്ക് തിരിയും. ഇതൊടെ വിമാനം വശം ചെരിഞ്ഞ് വരുന്നതോടുകൂടി വായുപ്രതിരോധം ഗണ്യമായി വർദ്ധിക്കുകയും വേഗത കുറയുകയും ചെയ്യും. അവസാന നിമിഷം ഗതി നേരെയാക്കി നിലത്തിറങ്ങാനും കഴിയും. എന്നാൽ ഈ തന്ത്രം ഇത്ര ഭീമാകാരനായ ഒരുവിമാനത്തിൽ മുൻപ് ആരും തന്നെ പരീക്ഷിച്ചിരുന്നില്ല.\nകാര്യങ്ങൾ പിയേഴ്സൺ കരുതിയതുപോലെ തന്നെ നടന്നു. വിമാനം വശം ചെരിഞ്ഞ് റൺവേയോട് അടുത്തു. ഇനി നിമിഷങ്ങൾക്കുള്ളിൽ അവർ നിലം തൊടും. യാത്രക്കാർക്ക് അവസാനവട്ട മുന്നറിയിപ്പ് നൽകിയ ശേഷം ക്യാബിൻ ക്രൂ അവരവരുടെ ഇരിപ്പിടങ്ങളിലേക്ക് അമർന്നു. അപ്പോഴാണ് ക്വിന്റാൽ ഒരു കാഴ്ച ശ്രദ്ധിക്കുന്നത്. താൻ പണ്ട് സൈനിക പരിശീലനത്തിന് വന്നിട്ടുള്ള ഗിമ്ലിയിലെ എയർ സ്ട്രിപ്പ് ഇപ്പോൾ നിലവിലില്ല. പകരം അവിടം ഒരു മോട്ടോർ റേസ്ട്രാക്കായി മാറ്റിയിരിക്കുന്നു. വാരാന്ത്യമായതിനാൽ സ്ത്രീകളും കുട്ടികളുമടക്കം നിരവധി ആളുകൾ പിക്നിക്കിനായി അവിടെ കൂടിയിട്ടുണ്ട്. രണ്ട് ബാലന്മാർ റൺവേയിലൂടെ സൈക്കിൾ ചവിട്ടുന്നു. അവരുടെ നേർക്കാണ് ആ കൂറ്റൻ വിമാനം ശബ്ദമുണ്ടാക്കാതെ പറന്നിറങ്ങുന്നത്.\nതൊട്ടടുത്ത നിമിഷം.. വിമാനം ശക്തിയായി നിലത്ത് ഇടിച്ചിറങ്ങി. പിൻ ചക്രങ്ങൾ ആഘാതത്തെ അതിജീവിച്ചെങ്കിലും മുൻ ചക്രം നിലം തൊട്ട മാത്രയിൽ ഒടിഞ്ഞു തെറിച്ചു. അതോടെ മൂക്കുകുത്തിയ വിമാനം തീപ്പൊരികളും പുകപടലങ്ങളും ഉയർത്തിക്കൊണ്ട് റേസ് ട്രാക്കിലൂടെ പാഞ്ഞു. ത്രസ്റ്റ് റിവേഴ്സ് വഴി വേഗത കുറക്കാൻ എഞ്ചിനുകൾ ഇല്ലാത്തതിനാൽ പിൻ ചക്രങ്ങളിലെ എമർജ്ജൻസി ബ്രേക്ക് പ്രവർത്തിപ്പിച്ച് വിമാനത്തെ നിർത്താൻ വൈമാനികർ ശ്രമിച്ചുകൊണ്ടിരുന്നു. എന്നാൽ അത്ര വലിയ അളവിലുള്ള ഘർഷണം അധികസമയം താങ്ങാനാകാതെ പിൻചക്രങ്ങളും പൊട്ടിത്തകർന്നുപോയി.\nഒരു കൂറ്റൻ വിമാനം തീപ്പൊരിയും പുകയും ഉയർത്തിക്കൊണ്ട് തങ്ങളുടെ നേർക്ക് പാഞ്ഞുവരുന്നുകണ്ട് ട്രാക്കിലുണ്ടായിരുന്നവർ ജീവനും കൊണ്ടോടി. ഒടുവിൽ ഏറെ ദൂരം നിരങ്ങി നീങ്ങിയ ശേഷം റേസ് ട്രാക്കിനു നടുവിൽ സ്ഥാപിച്ചിരുന്ന ഗാർഡ് റെയിലുകളിൽ ഉരസി ആ വിമാനം നിശ്ചലമായി. വിമാനത്തിനു ചുറ്റും കനത്ത പുക പടലങ്ങൾ ഉയർന്നു. പുക കുറെശ്ശെ ക്യാബിനിലേക്കും കടന്നതോടുകൂടി ക്യാപ്റ്റൻ എല്ലാവരോടും അടിയന്തിരമായി പുറത്തുകടക്കാൻ നിർദ്ധേശം നൽകി. ലാന്റിങ്ങ് ചെക്ക് ലിസ്റ്റുകൾ പൂർത്തിയാക്കി വൈമാനികരും പുറത്ത് കടന്നതോടുകൂടി വ്യോമയാന ചരിത്രത്തിലെ സംഭ്രമജനകമായ ഒരധ്യായത്തിന് ശുഭകരമായി തിരശ്ശീല വീണു. Evacuation ന് ഇടയിൽ തെന്നിവീണും തട്ടിയും മറ്റും പത്തോളം പേർക്ക് ചെറിയ പോറലുകൾ ഏറ്റതൊഴിച്ചാൽ യാത്രക്കാർക്കോ ഭൂമിയിലുണ്ടായിരുന്നവർക്കൊ യാതൊരു ആപത്തും സംഭവിച്ചില്ല.\nപാതി വഴിയിൽ ഇന്ധനം വറ്റി, എഞ്ചിനുകൾ നിലച്ച് വിമാനം അപകടത്തിലേക്ക് നീങ്ങുകയും എന്നാൽ വൈമാനികയുടെ അവസരോചിതമായ ഇടപെടീൽ കാരണം വിമാനം സുരക്ഷിതമായി നിലത്തിറക്കുകയും ചെയ്ത സംഭവം വളരെ പെട്ടന്നുതന്നെ ലോക ശ്രദ്ധ പിടിച്ചുപറ്റി. ഇത്രയും ആധുനിക സൗകര്യങ്ങളും സുരക്ഷാ ക്രമീകരങ്ങളും സമന്വയിപ്പിച്ച ഒരു വിമാനത്തിന് ഇങ്ങനെയൊരു തകരാറ് എങ്ങനെ സംഭവിച്ചു എന്നറിയാൻ ലോകം മുഴുവൻ ആകാംഷയോടെ കാത്തിരിക്കുകയായിരുന്നു. സംഭവം നടന്നതിന്റെ പിറ്റേ ദിവസം തന്നെ അന്വേഷണ സംഘം വിമാനത്തെ വിശദമായി പരിശോധിച്ചു. ഇന്ധനം തീർന്നതാവാമെന്ന പ്രാഥമിക നിഗമനത്തെ പരിശോധിക്കാൻ അവർ വിമാനത്തിന്റെ ഇന്ധന ടാങ്കുകളിൽ അവശേഷിച്ചിരുന്ന അവസാന തുള്ളി ഫ്യുവലും ഊറ്റിയെടുത്തു. 24,000 ഗാലൻ ശേഷിയുള്ള ഇന്ധന ടാങ്കുകളിൽ കേവലം 17 ഗാലൻ എണ്ണമാത്രമായിരുന്നു അവശേഷിച്ചിരുന്നത്. യാത്രാ മധ്യേ ഇന്ധന ചോർച്ചയുണ്ടായതിന്റെ ലക്ഷണങ്ങൾ ഒന്നും തന്നെ കണ്ടുപിടിക്കാൻ കഴിതിരുന്നതോടുകൂടി വിമാനം യാത്ര പുറപ്പെട്ടപ്പോഴേ ടാങ്കുകളിൽ ആവശ്യത്തിന് എണ്ണയില്ലായിരുന്നു എന്ന നിഗമനം ബലപ്പെട്ടു.\nഇക്കാര്യം വിശദമായി പരിശോധിക്കുന്നതിനായി എയർ കാനഡ യുടെ ഗ്രൗണ്ട് സ്റ്റാഫിനെ ചോദ്യം ചെയ്തെങ്കിലും എവിടെയാണ് , ആർക്കാണ് പിഴവുപറ്റിയതെന്ന് അവർക്കും ധാരണയില്ലായിരുന്നു. ഇതിനിടയിൽ അന്വേഷണ ഉദ്യോഗസ്ഥർക്ക് മറ്റൊരു പ്രധാനപ്പെട്ട സൂചന കിട്ടി. ആ യാത്രയിൽ വിമാനത്തിലെ കമ്പ്യൂട്ടറൈസ്ഡ് ഫ്യുവൽ ഗേജുകൾ തകരാറുകാരണം വിശ്ചേദിക്കപ്പെട്ടിരുന്നു. മോന്ട്രിയലിൽ പകരം ഉപകരണങ്ങൾ ലഭ്യമല്ലാതിരുന്നതിനാൽ എഡ്മന്റൺ വരെ എത്തിയിട്ട് അവ ശരിയാക്കാമെന്ന തീരുമാനത്തിലായിരുന്നു ക്യാപ്റ്റനും. ഡിജിറ്റൽ ഫ്യുവൽ ഗേജുകളുടെ അഭാവത്തിൽ, യാത്രയ്ക്ക് ആവശ്യമായ ഇന്ധനം കണക്കുകൂട്ടി ടാങ്കുകളിൽ നിറച്ചിട്ട് യാത്ര തുടങ്ങുക എന്ന ലളിതമായ യുക്തിയായിരുന്നു അവർ അനുവർത്തിച്ചത്. ഈ കാര്യങ്ങൾ ആവർത്തിച്ച് പരിശോധിച്ച അന്വേഷണ സംഘത്തിന് കാര്യങ്ങൾ കൂടുതൽ വ്യക്തമായി. ആവശ്യമായ ഇന്ധനത്തിന്റെ അളവ് കണക്കുകൂട്ടിയതിൽ ഗ്രൗണ്ട് സ്റ്റാഫിന് പിഴവ് സംഭവിച്ചിരിക്കുന്നു.\nടാങ്കറുകളിൽ നിന്നും വിമാനത്തിലേക്ക് ഇന്ധനം പകരുമ്പോൾ അത് അളവിൽ നിന്നും തൂക്കത്തിലേക്ക് മാറ്റി കണക്കാക്കണമായിരുന്നു. അതായത് ലിറ്ററിനെ കിലോഗ്രാം എന്ന തരത്തിൽ. എയർ കാനഡ അക്കാലത്ത് ഉപയോഗിച്ചിരുന്ന എല്ലാ വിമാനങ്ങളിലും ഗാലനിൽ ഉള്ള അളവിനെ പൗണ്ടിലേക്കാണ് കണക്കാക്കിയിരുന്നത്. എന്നാൽ ബോയിങ്ങ് 767 ൽ ഇത് ലിറ്റർ/കിലോഗ്രാം അനുപാതത്തിലായിരുന്നു കണക്കാക്കേണ്ടിയിരുന്നത്. പരിചയക്കുറവും പരിശീലനക്കുറവും കാരണം ഗ്രൗണ്ട് സ്റ്റാഫിന് ഇവിടെ പിഴവുപറ്റി. യാത്രയ്ക്ക് ആവശ്യമായ 22,300 കിലോഗ്രാം ഫ്യുവൽ നിറയ്ക്കാൻ നിർദ്ദശം ലഭിച്ച അവർ പക്ഷേ 22,300 പൗണ്ട് ഇന്ധനമാണ് നിറച്ചത്. പൗണ്ട് ഏകദേശം ഒരുകിലോയുടെ പകുതിയെന്ന് കണക്കുകൂട്ടിയാൽ, ആവശ്യമായ ഇന്ധനത്തിന്റെ പകുതിമാത്രം നിറച്ചുകൊണ്ടാണ് ഫ്ലൈറ്റ് 143 അന്ന് പറന്നുയർന്നത്.\nഇക്കാര്യങ്ങൾ അശ്രദ്ധമായി കൈകാര്യം ചെയ്തതിന് പിയേഴ്സണും ക്വിന്റാലും ഏറെ വിമർശ്ശനങ്ങളും നേരിടേണ്ടി വന്നു. എങ്കിലും ഇരുവരും ദീർഘകാലം എയർ കാനഡയിൽ തുടർന്നു. അപകടത്തിൽ പെട്ട വിമാനം തകരാറുകൾ പരിഹരിച്ച് ഗിമ്ലി ഗ്ലൈഡർ എന്ന ഓമനപ്പേരിൽ ദീർഘകാലം സർവ്വീസ് നടത്തി.\nPrevious articleനടക്കാൻ വയ്യാത്ത സ്വന്തം അമ്മയ്ക്കു വേണ്ടി മകൻ കണ്ടുപിടിച്ച ചലിക്കുന്ന കാർ സീറ്റ്\nNext articleപൊറോട്ടയും ബീഫും തേടി ബാംഗ്ലൂരിൽ നിന്നും ആലപ്പുഴയിലേക്ക്..


ഹിന്ദി സീരിയല് താരം സമീര് ശര്‍മ്മയെ തൂങ്ങി മരിച്ച നിലയില് കണ്ടെത്തി - BIGNEWSLIVE | Latest Malayalam News\nമുംബൈ: പ്രശസ്ത ഹിന്ദി സീരിയല് താരമായ സമീര് ശര്‍മ്മയെ(44) തൂങ്ങി മരിച്ച നിലയില് കണ്ടെത്തി. മൃതദേഹം മുംബൈ മലാഡിലെ സമീറിന്റെ അപ്പാര്‍ട്ട്‌മെന്റിലാണ് കണ്ടെത്തിയത്. അപ്പാര്‍ട്ട്‌മെന്റിന്റെ സീലിംഗില് തൂങ്ങി നില്‍ക്കുന്ന നിലയിലായിരുന്നു മൃതദേഹം.\nഈ അടുത്താണ് സമീര് ഈ അപ്പാര്‍ട്ട്‌മെന്റ് വാടകയ്ക്ക് എടുത്തത്. അപ്പാര്‍ട്ട്‌മെന്റിലെ കാവല്‍ക്കാരനാണ് മൃതദേഹം ആദ്യം കണ്ടത്. ഇവരാണ് പോലീസിനെ വിവരം അറിയിച്ചത്. നടന്റെ മരണത്തെ കുറിച്ച് വിശദമായ അന്വേഷണം നടത്തുമെന്നാണ് മുംബൈ പോലീസ് അറിയിച്ചത്.\nനിലവില് സമീര് യെ റിഷ്ദ ഹെ പ്യാര് കാ എന്ന പരമ്പരയില് അഭിനയിച്ചുവരുകയായിരുന്നു. കഹാനി ഖര് ഖര് കീ, ക്യൂ കീ സ്ലാസ് ബീ, കബി ബഹു ദീ എന്നിവയാണ് താരത്തിന്റെ ശ്രദ്ധേയമായ സീരിയലുകള്.\nTags: actor sameer sharmadiedIndia\nലഡാക്കിൽ ചൈന നുഴഞ്ഞുകയറ്റം നടത്തിയതായി സ്ഥിരീകരിക്കുന്ന റിപ്പോർട്ട് 'മുക്കി' കേന്ദ്രം; പ്രധാനമന്ത്രിക്ക് നേരെ വിമർശനം വന്നതോടെ വെബ്‌സൈറ്റിൽ നിന്നും അപ്രത്യക്ഷം


ആഗോളസഭയില് വൈദികരുടെ എണ്ണത്തില് നേരിയ വര്‍ദ്ധനവ്\nഏറ്റവും പുതിയ സ്ഥിതിവിവരകണക്കുകള് പ്രകാരം കത്തോലിക്കാസഭയില് ആകെയുള്ള വൈദികരുടെ എണ്ണത്തില് തൊട്ടുമുന്‍വര്‍ഷത്തേക്കാള് നേരിയ വര്‍ദ്ധനവ്. 1970-കള്‍ക്കു ശേഷം ഓരോ വര്‍ഷവും വൈദികരുടെ എണ്ണത്തില് കുറവാണ് രേഖപ്പെടുത്തിക്കൊണ്ടിരുന്നത്. 2021-ല് വത്തിക്കാന് പുറത്തുവിട്ട ഈ കണക്കുകള് 2019 ഡിസംബര് 31-ലെ സ്ഥിതി അനുസരിച്ചു ള്ളതാണ്. 2018-ലേതുമായി താരതമ്യപ്പെടുത്തുമ്പോഴാണ് വൈദി കരുടെ എണ്ണത്തില് 271 പേരുടെ വര്‍ദ്ധനവുള്ളത്. ലോകത്തില് ആകെയുള്ള വൈദികരുടെ എണ്ണം 4,14,336 ആണ്. യൂറോപ്പിലും അമേരിക്കയിലും വൈദികരുടെ എണ്ണം മുന്‍വര്‍ഷത്തേക്കാള് കുറയുകയും ആഫ്രിക്കയിലും ഏഷ്യയിലും വര്‍ദ്ധിക്കുകയും ചെയ്തു. യൂറോപ്പില് 2,608-ഉം അമേരിക്കയില് 690-ഉം ഓഷ്യാനിയായില് 69-ഉം വൈദികര് കുറഞ്ഞപ്പോള്, ആഫ്രിക്കയില് 1649-ഉം ഏഷ്യയില് 1989-ഉം വൈദികര് വര്‍ദ്ധിച്ചു. കത്തോലിക്കാസഭയിലെ ആകെ മെത്രാന്മാരുടെ എണ്ണം 13 കുറഞ്ഞ് 5,364 ആയി.\nവനിതാസന്യസ്തരുടെ എണ്ണത്തില് 11,562 പേര് കുറഞ്ഞു. ഇപ്പോള് സന്യാസിനിമാരുടെ ആകെ എണ്ണം 6,30,099 ആണ്. ആഫ്രിക്കയില് 835-ഉം ഏഷ്യയില് 599-ഉം പേര് വര്‍ദ്ധിച്ചപ്പോള് യൂറോപ്പില് 7400-ഉം അമേരിക്കയില് 5315-ഉം പേര് കുറ ഞ്ഞു. അല്മായ മിഷണറിമാരുടെ എണ്ണം 34,252 വര്‍ദ്ധിച്ച് 4,10,440 ആയി. മേജര് സെമിനാരി വിദ്യാര് ത്ഥികളുടെ എണ്ണവും കുറഞ്ഞിരിക്കുകയാണ്.\nലോകത്തിലെ ആകെ കത്തോലിക്കരുടെ എണ്ണം ഇതേ തീയതിയില് 1,34,44,03,000 (134.4 കോടി) ആണ്. മുന്‍വര്‍ഷത്തേക്കാള് 1.5 കോടി അധികമാ ണിത്. യൂറോപ്പില് കത്തോലിക്കര് 2.9 ലക്ഷം കുറ ഞ്ഞപ്പോള് മറ്റെല്ലാ വന്‍കരകളിലും വര്‍ദ്ധിച്ചു. ഇതേ കാലയളവില് ലോകജനസംഖ്യ 8.1 കോടി വര്‍ദ്ധിച്ച്, 757.8 കോടിയായി.\nകത്തോലിക്കാസഭ ലോകത്തിലാകെ 5,245 ആശുപത്രികളും 14,963 ഡിസ്‌പെന്‍സറികളും 532 കുഷ്ഠരോഗീഭവനങ്ങളും 15,429 വൃദ്ധ/നിത്യരോഗീ/ഭിന്നശേഷീഭവനങ്ങളും 9,374 അനാഥാലയങ്ങളും നടത്തുന്നു.


സിക വൈറസ് കേസുകളില് വര്‍ധന; എങ്ങനെയാണ് ഇവ അപകടകാരികളാകുന്നത്? | zika virus is dangerous for unborn babies\nസിക വൈറസ് കേസുകളില് വര്‍ധന; എങ്ങനെയാണ് ഇവ അപകടകാരികളാകുന്നത്?\nതലച്ചോറിനെ ബാധിക്കുന്ന 'മൈക്രോസെഫാലി' എന്ന അവസ്ഥയാണ് ഗര്‍ഭസ്ഥ ശിശുവില് സിക വൈറസ് സൃഷ്ടിക്കുക. സാധാരണനിലയില് നിന്ന് വ്യത്യസ്തമായി തലച്ചോര് ചെറുതായിപ്പോകാന് ഇത് ഇടയാക്കുന്നു\nTrivandrum, First Published Nov 6, 2021, 6:38 PM IST\nപോയ മാസം അവസാനത്തിലാണ് ഉത്തര്‍പ്രദേശിലെ കാണ്‍പൂര് ജില്ലയില് ആദ്യമായി സിക വൈറസ് ( Zika Virus ) കേസ് സ്ഥിരീകരിക്കുന്നത്. വ്യോമസേന ഉദ്യോഗസ്ഥനായ ഒരാള്‍ക്കായിരുന്നു രോഗം ബാധിച്ചത്. പിന്നീട് തുടരെത്തുടരെ കാണ്‍പൂരില് ( Kanpur Uttar pradesh ) സിക വൈറസ് ബാധ സ്ഥിരീകരിച്ചു. ഇപ്പോഴിതാ പുതുതായി 13 പേര്‍ക്ക് കൂടി രോഗം സ്ഥിരീകരിച്ചതോടെ ഇവിടെ ആകെ സിക വൈറസ് രോഗികളുടെ എണ്ണം 79 ആയിരിക്കുന്നു.\nഇതോടെ ദില്ലിയില് ആരോഗ്യവകുപ്പ് ജാഗ്രതയിലായിരിക്കുകയാണ്. യുപിയുമായി അതിര്‍ത്തി പങ്കിടുന്ന ദില്ലിയില് ദിനംപ്രതി നിരവധി പേരാണ് അവിടെ നിന്ന് ഇങ്ങോട്ടും, തിരിച്ച് അങ്ങോട്ടും യാത്ര ചെയ്യുന്നത്.\nസിക വൈറസിന്റെ കാര്യത്തില് കൊവിഡ് പോലെ മനുഷ്യരില് നിന്ന് മനുഷ്യരിലേക്ക് പകരാനുള്ള സാധ്യതകള് വളരെ ചുരുക്കമാണ്. എങ്കിലും അതിനുള്ള അവസരങ്ങള് ഉണ്ടാകാം. അതിനാല് തന്നെ ജാഗ്രത പാലിക്കുന്നത് ഉചിതം തന്നെ. നിലവില് വീണ്ടും സിക വൈറസ് വാര്‍ത്തകളില് നിറയുമ്പോള് സ്വാഭാവികമായും മിക്കവരുടെ ഉള്ളിലും ഉയര്‍ന്നേക്കാവുന്നൊരു ചോദ്യമാണ് 'ഇത് അത്രയും അപകടകാരിയാണോ' എന്നത്.\nസിക വൈറസ് ജീവന് ഭീഷണിയോ?\nഡെങ്കിപ്പനിയും ചിക്കുന് ഗുനിയയും പരത്തുന്ന 'ഈഡിസ്' വിഭാഗത്തില് പെട്ട കൊതുകുകള് തന്നെയാണ് സിക വൈറസും പരത്തുന്നത്. എന്നാല് ഡെങ്കിപ്പനിയോളം പോലും ഗൗരവമല്ല സിക എന്ന് വേണമെങ്കില് നമുക്ക് പറയാം. പക്ഷേ ഇത് എല്ലാവരുടെയും കാര്യത്തില് ശരിയല്ലതാനും.\nഗര്‍ഭിണികളാണ് സിക വൈറസ് മൂലമുള്ള വെല്ലുവിളി ഏറ്റവുമധികം നേരിടേണ്ടി വരിക. അമ്മയില് നിന്ന് ഗര്‍ഭസ്ഥ ശിശുവിലേക്ക് രോഗം പകരും. എന്ന് മാത്രമല്ല, കുഞ്ഞിന്റെ തലച്ചോറിനെ അത് കാര്യമായി ബാധിക്കാനുള്ള സാധ്യതകള് കൂടുതലാണ്. കുഞ്ഞിന്റെ ജീവന് നഷ്ടപ്പെടാനുള്ള സാധ്യതകളുമുണ്ട്.\nതലച്ചോറിനെ ബാധിക്കുന്ന 'മൈക്രോസെഫാലി' എന്ന അവസ്ഥയാണ് ഗര്‍ഭസ്ഥ ശിശുവില് സിക വൈറസ് സൃഷ്ടിക്കുക. സാധാരണനിലയില് നിന്ന് വ്യത്യസ്തമായി തലച്ചോര് ചെറുതായിപ്പോകാന് ഇത് ഇടയാക്കുന്നു. ബ്രസീലില് 2015ല് സിക വൈറസ് വ്യാപനത്തിന് പിന്നാലെ ഇത്തരം കേസുകള് ധാരാളമായി റിപ്പോര്‍ട്ട് ചെയ്യപ്പെട്ടിരുന്നു. കുഞ്ഞ് ജനിച്ച ശേഷവും ഇതേ അവസ്ഥയുമായി തുടരേണ്ടിവരികയെന്നത് പ്രയാസകരമായ സംഗതിയാണ്. ഇത്തരത്തില് ബാധിക്കപ്പെട്ട കുഞ്ഞുങ്ങളുടെ ചിത്രങ്ങളും മറ്റും ബ്രസീലില് നിന്ന് പുറത്തുവന്നിരുന്നു.\nഅല്ലാത്തപക്ഷം, സിക വൈറസ് ആശുപത്രിയില് പ്രവേശിപ്പിക്കേണ്ട ആവശ്യം പോലുമില്ലാത്ത അത്രയും നിസാരമായി വന്നുപോകുന്ന അസുഖമായിത്തന്നെയാണ് കണക്കാക്കപ്പെടുന്നത്. രോഗലക്ഷണങ്ങള് മൂലമുണ്ടാകുന്ന വിഷമത, ക്ഷീണം എന്നിങ്ങനെയുള്ള കാരണങ്ങള് മൂലമാണ് അധികവും ആശുപത്രിയില് പ്രവേശിപ്പിക്കേണ്ടതായി വരാറ്.\nഅതുപോലെ അപൂര്‍വ്വം കേസുകളില് സിക വൈറസ് ബാധയ്ക്ക് പിന്നാലെ കേന്ദ്ര നാഡീവ്യൂഹത്തെ ബാധിക്കുന്ന 'ഗില്യന് ബാരെ സിന്‍ഡ്രോം' ഉണ്ടാകാം. ഇതുമൂലം മരണം സംഭവിച്ചവരുമുണ്ട്. എന്നാല് ഇത് വളരെ അപൂര്‍വ്വമാണെന്ന് മനസിലാക്കണം. ഗര്‍ഭിണികള് തന്നെയാണ് പ്രധാനമായും സിക വൈറസ് ബാധയെ ചെറുക്കേണ്ടത് അല്ലാത്തപക്ഷം ഭയപ്പെടേണ്ടതായ യാതൊരു സാഹചര്യവുമില്ല.\nസിക വൈറസ് പകരുമോ?\nനേരത്തേ സൂചിപ്പിച്ചത് പോലെ മനുഷ്യരില് നിന്ന് മനുഷ്യരിലേക്ക് ഇത് പകരാനുള്ള സാധ്യതകള് വളരെ കുറവാണ്. കൊതുക് കടിക്കുന്നതിലൂടെയാണ് വലിയ ശതമാനവും രോഗം പകരുന്നത്.\nരക്തം സ്വീകരിക്കുക, ലൈംഗികബന്ധം, അമ്മയില് നിന്ന് കുഞ്ഞിലേക്ക് എന്നിങ്ങനെയുള്ള സാഹചര്യങ്ങളിലാണ് മനുഷ്യരില് നിന്ന് മനുഷ്യരിലേക്ക് പകരുക. അതും 100 ശതമാനവും ഉറപ്പില്ലാത്ത സന്ദര്‍ഭങ്ങളാണിതും.\nഅധികവും സിക വൈറസ് ബാധയ്ക്ക് ലക്ഷണങ്ങള് കാണാതെ പോകാറുണ്ട്. ചെറിയ ലക്ഷണങ്ങള് ഉണ്ടായി, അത് ശ്രദ്ധയില് പെടാതെ പോവുകയും ചെയ്യാം. ചിലരില് പ്രകടമായി ലക്ഷണങ്ങള് കാണാം.\nപനി, സന്ധിവേദന, കണ്ണ് വേദന, പേശീവേദന, ചര്‍മ്മത്തില് പാടുകള്, ഛര്‍ദ്ദി, തലവേദന എന്നിങ്ങനെ ഡെങ്കിപ്പനിയുടെ ലക്ഷണങ്ങളുമായി ഏറെ സാമ്യതയുള്ള ലക്ഷണങ്ങളാണ് സിക വൈറസ് കേസുകളിലും വരിക.\nAlso Read:- കാൺപൂരിൽ പത്ത് സിക്ക വൈറസ് കേസുകള് സ്ഥിരീകരിച്ചു\nLast Updated Nov 6, 2021, 9:37 PM IST


Anushka Sharma, Virat Kohli get legal notice from Arhaan Singh, the man who threw garbage on road - Malayalam Filmibeat\n| Updated: Sunday, June 24, 2018, 10:29 [IST]\nകഴിഞ്ഞ കുറച്ച് ദിവസങ്ങളായി മാധ്യമങ്ങളിലും സമൂഹ മാധ്യമങ്ങളിലും ഏറെ ചർച്ച ചെയ്ത വിഷയമായിരുന്നു അനുഷ്ക ശർമ്മ ഒരു യുവാവിനെ ശകാരിച്ചത്. അനുഷ്ക യുടെ ശകാര വിഡിയോ സോഷ്യൽ മീഡിയയിൽ വൈറലായിരുന്നു. പ്ലാസ്റ്റിക് മാലിന്യം കാറിലൂടെ റോഡിലേയ്ക്ക് വലിച്ചെറിഞ്ഞതിന്റെ പേരിലായിരുന്നു ഇയാളെ താരം ശകാരിച്ചത്. അനുഷ്കയും യുവാവും തമ്മിലുളള വീഡിയോ ഭർത്താവ് വിരാട് കോലി ഇൻസ്റ്റഗ്രാമിൽ പോസ്റ്റ് ചെയ്തിരുന്നു.\nഅനുഷ്കയുടെ പ്രവർത്തിയെ ന്യായികരിച്ചും വിമർശിച്ചും നിരവധി പേർ രംഗത്തെത്തിയിരുന്നു. താരം ചെയ്ത നല്ല പ്രവർത്തിയാണെന്നും ഇത് രാജ്യത്തെ മലിനമാക്കുന്നവർക്ക് ഒരു പാഠമാകട്ടെ എന്ന് ഒരു കൂട്ടർ വാദിച്ചപ്പോൾ മറ്റു ചിലർ താരത്ത താരത്തെ ചോദ്യം ചെയ്ത് രംഗത്തെത്തുകയായിരുന്നു. ഒരാളുടെ സ്വീകാര്യതയിലേയ്ക്കുള്ള കടന്നു കയറ്റമാണെന്നും ദൃശ്യങ്ങൾ പോസ്റ്റ് ചെയ്തത് ശരിയായില്ലെന്നും ഇവർ പറഞ്ഞു.\nമുംബൈയ് സ്വദേശിയും വ്യവസായിയുമായ അർഹാൻ സിംഗ് എന്ന ആളെയാണ് അനുഷ്ക പരസ്യമായി ശകാരിച്ചത്. എന്നാൽ ഇതിനെതിരെ അർഹാൻ രംഗത്തെത്തിയിട്ടുണ്ട്. ഇയാൾ താരങ്ങൾക്ക് നേരെ വക്കീൽ നോട്ടീസ് അയച്ചിരിക്കുകയാണ്. സമൂഹ മാധ്യമങ്ങളിലൂടെ തന്നെ അപമാനിച്ചതിനാണ് വക്കീൽ നോട്ടീസ് അയച്ചിരിക്കുന്നതെന്നും ഇയാൾ പറഞ്ഞു. ഇതുമായി ബന്ധപ്പെട്ട മറ്റു നടപടികൾക്കായി നോട്ടീസിന്റെ മറുപടിയ്ക്കായി കാത്തിരിക്കുകയാണെന്നും അർഹാൻ വ്യക്തമാക്കി.\nവിരാട് പോസ്റ്റ് ചെയ്ത വളരെ വേഗം തന്നെ സമൂഹ മാധ്യമങ്ങളിൽ ചർച്ച വിഷയമായി മാറിയിരുന്നു. അർഹാനെ വിമർശിച്ച് നരവധി പേർ രംഗത്തെത്തിയിരുന്നു. ഇതിനു പിന്നാലെ മറുപടിയുമായി ഇയാൾ രംഗത്തെത്തിയിരുന്നു. താൻ ചെയ്ത പ്രവർത്തിയെ ന്യായികരിക്കുകയല്ലെന്നും തെറ്റാണ് സംഭവിച്ചതെന്നും അയാൾ വ്യക്തമാക്കിയിരുന്നു. താൻ തെറ്റ് മനസിലാക്കി അപ്പോൾ തന്നെ മാപ്പ് പറയുകയും ചെയ്തിരുന്നു. എന്നിട്ടും വീഡിയോ പോസ്റ്റ് ചെയ്തത് പബ്ലിസിറ്റിയ്ക്ക് വേണ്ടി മാത്രമാണെന്നു ഇയാൾ പോസ്റ്റ് ചെയ്ത വീഡിയോയിൽ പറഞ്ഞിരുന്നു.\nമകന്റെ പ്രതിച്ഛായ തകർത്തു\nതാരങ്ങളുടെ ഭാഗത്ത് നിന്നുണ്ടായ പ്രവർത്തി തന്റെ മകന്റെ പ്രതിച്ഛായ തകർത്തുവെന്ന് അർഹാന്റെ മാതാവ് ഗീതാഞ്ജലി എലിസബത്ത് പറഞ്ഞിരുന്നു. കൂടാതെ തങ്ങളുടെ സ്വകാര്യതയെ മാനിക്കാതെ യാണ് വീഡിയോ സമൂഹ മാധ്യമങ്ങളിൽ പോസ്റ്റ് ചെയ്തതെന്നും ഇവർ കൂട്ടിച്ചേർത്തു.ഈ വീഡിയോ പോസ്റ്റ് ചെയ്തതിലൂടെ തന്റെ മകനെ അനാവശ്യമായ വിദ്വേഷത്തിലേയ്ക്കാണ് വലിച്ചിട്ടത്. ഒരാളുടെ പേരും പ്രശംസ്തിയും തകർക്കാൻ നിങ്ങൾക്കെങ്ങനെ ധൈര്യം വന്നുവെന്നും അവർ ചോദിക്കുന്നുണ്ട്.\nആദ്യം സ്വന്തം ഭാഗം വ്യത്തിയാക്കൂ\nസോഷ്യൽ മീഡിയയിൽ ഫോളോവേഴ്സിന്റെ എണ്ണം കൂട്ടൻ വേണ്ടിയിട്ടാണ് ഇത്തരത്തിലുളള പ്രവർത്തി ചെയ്തതെന്നു മാതവും ആർഹാനും ആരോപിച്ചിരുന്നു.\nഫാൻസ് ലിസ്റ്റ് വലുതാകാകണമെങ്കിൽ സ്വന്തം സ്ഥലത്തെ മാലിന്യ നിർമാർജനത്തിന് എന്തെങ്കിലും ചെയ്യുകയാണ് വേണ്ടത്. സ്വന്തം സ്ഥലത്തെ മാനിവ്യ നിർമ്മാർജനത്തിനായി അധികാരികളുടെ മുന്നിൽ ശബ്ജദം ഉയർത്തണം. അത് നിങ്ങൾ ചെയ്തില്ല. നിങ്ങൾ ജനങ്ങളുടെ ഇടയിൽ പേര് നേടിയെടുക്കാനായി വീഡിയോ പോസ്റ്റ് ചെയ്യുകയാണ് ചെയ്തത്. നിങ്ങളുടെ ഉദ്യേശം സത്യസന്ധമായിരുന്നെങ്കിൽ ഒരിക്കലും വീഡിയോ പോസ്റ്റ് ചെയ്യുകയില്ലായിരുന്നെന്നും അർഹാന്റെ മാതാവ് പറഞ്ഞു.\nRead more about: virat kohli anushka sharma car cricket bollywood വീരാട് കോലി അനുഷ്ക അനുഷ്‌ക ശര്‍മ്മ


നവാഗതര്‍ക്ക് നവോന്മേഷമായി ആദ്യ ദിനം\nApril 15, 2018 , ഷറഫുദ്ദീന് ടി.\nദോഹ: അല്‍മദ്രസ അല് ഇസ്ലാമിയ്യ ദോഹയില് 2018 -19 അധ്യയന വര്‍ഷത്തേക്കുള്ള ആദ്യ ദിനത്തില് തന്നെ 150 ല് പരം കുരുന്നുകള് ദീനീ പഠനത്തിന്റെ ആദ്യാക്ഷരം കുറിക്കാന് മദ്രസയില് ഒത്തുകൂടി. ആടിയും പാടിയും കളിച്ചും രസിച്ചും ആര്‍ത്തുല്ലസിച്ചും അവര് ആദ്യ ദിനത്തെ സന്തോഷപൂര്‍വ്വം വരവേറ്റു. രക്ഷിതാക്കള്‍ക്കൊപ്പം എത്തിയ കുരുന്നുകള്‍ക്ക് മദ്രസയില് നല്‍കിയ പ്രവേശനോത്സവത്തിലായിരുന്നു മറക്കാനാവാത്ത അനുഭവം പങ്കിടാന് അവസരമുണ്ടായത് .\nബലൂണുകളും തോരണങ്ങളും ബാനറുകളും കൊണ്ട് മദ്രസാ കാമ്പസും പരിസരവും അലങ്കരിച്ച് നവ കുരുന്നുകളെ വരവേല്‍ക്കാന് മാനേജ്‌മെന്റും, മിസ്‌ക് വൊളണ്ടിയര്‍മാരും പ്രത്യേകം തയ്യാറെടുപ്പുകള് നടത്തിയിരുന്നു. മധുരം നല്‍കിയും കുട്ടികള്‍ക്കായി പ്രത്യേകം തയ്യാറാക്കിയ തൊപ്പികളും ബലൂണുകളും കൈമാറിയും മക്കള്‍ക്ക് ആദ്യ ദിനം മറക്കാനാവാത്തതാകാന് അധ്യാപകര് പ്രത്യേകം ശ്രദ്ധിച്ചു.\nഅധ്യാപകരായ അബുല്ലൈസ് മലപ്പുറം, സുഹൈല് ശാന്തപുരം, അനീസുറഹ്മാന് മാള, മുന, അമീറ, ജഷീല അലി എന്നിവര് പ്രവേശനോത്സവത്തിന് നേതൃത്വം നല്‍കി. പ്രധാനാധ്യാപകന് സഫീര് മമ്പാട്, മാനേജ്‌മെന്റ് കമ്മിറ്റി പ്രസിഡന്റ് അബ്ദുറഹ്മാന് പുറക്കാട്, എം.എസ്.എ റസാഖ് എന്നിവര് പങ്കെടുത്തു.


Wedding | മാല ചാർത്തുന്നതിനിടയിൽ വരൻ കഴുത്തിൽ സ്പർശിച്ചത് എതിർത്ത് വധു; വിവാഹം വേണ്ടെന്ന് വെച്ച് വരനും കുടുംബവും| Wedding Cancelled after Bride Objects to Groom Touching her Neck while Garlanding – News18 Malayalam\nWedding | മാല ചാർത്തുന്നതിനിടയിൽ വരൻ കഴുത്തിൽ സ്പർശിച്ചത് എതിർത്ത് വധു; വിവാഹം വേണ്ടെന്ന് വെച്ച് വരനും കുടുംബവും\nകഴുത്തിൽ മാലയിട്ട ഉടനെ വധു പിന്നോട്ട് നീങ്ങി മാല ഊരി വലിച്ചെറിഞ്ഞ് വിവാഹവേദിയിൽ നിന്ന് ഇറങ്ങിപ്പോയി.\nLast Updated : June 01, 2022, 15:19 IST\nവിവാഹ ചടങ്ങിൽ വരൻ ( groom)മാല ചാർത്തുന്നതിനിടയിൽ കഴുത്തിൽ സ്പർശിച്ചത് എതിർത്ത് വധു(bride). കർണാടകയിലാണ് സംഭവം. മെയ് 25 നായിരുന്നു വിവാഹം(Wedding). 500 ഓളം അതിഥികളാണ് വിവാഹത്തിന് എത്തിയിരുന്നത്. വധുവിന്റെ പെരുമാറ്റം അപമാനിക്കുന്നതിന് തുല്യമാണെന്ന് ആരോപിച്ച് വരനും ബന്ധുക്കളും വിവാഹത്തിൽ നിന്നും പിന്മാറുകയും ചെയ്തു.\nവിവാഹ ചടങ്ങുകൾ ആരംഭിച്ചതിനു ശേഷം വരനും വധുവും പരസ്പരം മാലയിടുന്നതിനിടയിലായിരുന്നു സംഭവം. വധുവിന്റെ കഴുത്തിൽ മാലയിട്ട ഉടനെ വധു പിന്നോട്ട് നീങ്ങി മാല ഊരി വലിച്ചെറിഞ്ഞ് വിവാഹവേദിയിൽ നിന്ന് ഇറങ്ങിപ്പോയി. മാലയിടുന്നതിനിടയിൽ വരൻ കഴുത്തിൽ സ്പർശിച്ചത് ഇഷ്ടപ്പെടാത്തതിനെ തുടർന്നായിരുന്നു വധു മാല ഊരിയത്.\nAlso Read-ഓൺലൈനിൽ കണ്ട പെണ്ണിനെ വിവാഹംകഴിച്ചു; 12 ലക്ഷം തട്ടിച്ച് വധു മുങ്ങി\nഎന്നാൽ വധുവിന്റെ പ്രവർത്തി വരനും ബന്ധുക്കൾക്കും അവമതിപ്പുണ്ടാക്കി. തുടർന്ന് വിവാഹത്തിൽ നിന്നും പിന്മാറുകയാണെന്ന് അറിയിക്കുകയായിരുന്നു. വിവാഹത്തിൽ നിന്ന് വരനും കൂട്ടരും പിന്മാറിയതോടെ ഇരു കൂട്ടരും തമ്മിൽ വാഗ്വാദവുമുണ്ടായി. തുടർന്ന് പൊലീസ് എത്തി പ്രശ്നം രമ്യമായി പരിഹരിക്കാൻ ശ്രമിച്ചെങ്കിലും വിവാഹത്തിനില്ലെന്ന തീരുമാനത്തിൽ വരന്റെ ബന്ധുക്കൾ ഉറച്ചു നിന്നു. ഇതോടെ വധുവിന്റെ വീട്ടുകാരും വിവാഹം വേണ്ടെന്ന് വെക്കുകയായിരുന്നു. വിവാഹം മുടങ്ങിയതോടെ തയ്യാറാക്കിയ ഭക്ഷണം അടുത്തുള്ള സ്കൂളിൽ വിതരണം ചെയ്തു.\nAlso Read-മീനുമായി പോയ വണ്ടി മറിഞ്ഞു; റോഡിൽ നിന്നും മീൻ വാരിക്കൂട്ടി നാട്ടുകാർ, വീഡിയോ\nഅടുത്തിടെയുണ്ടായ മറ്റൊരു സംഭവത്തിൽ, വിവാഹ ചടങ്ങിനിടെ വരന്റെ വിഗ്ഗ് അഴിഞ്ഞു വീണതിനെ തുടർന്ന് വധു വിവാഹത്തിൽ നിന്ന് പിന്മാറിയിരുന്നു. ഉത്തർപ്രദേശിലെ ഉന്നാവോയിലായിരുന്നു സംഭവം. വിവാഹച്ചടങ്ങുകൾ ഏകദേശം പകുതി ആയപ്പോഴാണ് വരന് കഷണ്ടിയുണ്ടെന്ന കാര്യം വധു തിരിച്ചറിഞ്ഞത്. ചടങ്ങിനിടെ വരൻ തലകറങ്ങി വീണപ്പോൾ വിഗ്ഗ് താഴെ വീഴുകയായിരുന്നു. കഷണ്ടിയുള്ള കാര്യം വധുവിനോടും വീട്ടുകാരോടും മറച്ചുവെച്ചെന്നാരോപിച്ചാണ് യുവതിയുടെ പിന്മാറ്റം.\nവീട്ടുകാർ പരമാവധി പരിശ്രമിച്ചിട്ടും വധു വിവാഹത്തിന് സമ്മതിച്ചില്ല. ഒടുവിൽ പ്രദേശത്തെ ലോക്കൽ പോലീസും സംഭവത്തിൽ ഇടപെട്ടു. പക്ഷേ വധു തന്റെ നിലപാടിൽ ഉറച്ചു നിന്നു. വിഷയം ചർച്ച ചെയ്യാൻ പഞ്ചായത്തും യോഗം വിളിച്ചിരുന്നു. വിവാഹച്ചടങ്ങുകൾക്കായി 5.66 ലക്ഷം രൂപ ചെലവഴിച്ചതായി വധുവിന്റെ വീട്ടുകാർ പറഞ്ഞിരുന്നു. ഈ പണം പിന്നീട് വരന്റെ വീട്ടുകാർ അവർക്ക് തിരികെ നൽകി.\nFirst published: June 01, 2022, 15:19 IST\nWedding cancelledwedding ceremony


ബലാത്സംഗ കേസ്; വിജയ് ബാബുവിനെ ഇന്ത്യയിലെത്തിക്കാൻ ശ്രമം, പാസ്‌പോര്‍ട്ട് റദ്ദാക്കാന് നീക്കം | PravasiExpress\nHome India Kerala News ബലാത്സംഗ കേസ്; വിജയ് ബാബുവിനെ ഇന്ത്യയിലെത്തിക്കാൻ ശ്രമം, പാസ്‌പോര്‍ട്ട് റദ്ദാക്കാന് നീക്കം\nകൊച്ചി: ബലാത്സംഗ കേസിൽ വിജയ് ബാബുവിനെ ഇന്ത്യയിലെത്തിക്കാൻ പൊലീസ് നീക്കം തുടങ്ങി. പാസ്‌പോർട്ട് കണ്ടുകെട്ടാൻ അപേക്ഷ സമർപ്പിക്കാനാണ് അന്വേഷണ ഉദ്യോഗസ്ഥരുടെ തീരുമാനം. നടന്റെ ഫ്ലാറ്റും വീടുമടക്കം പൊലീസ് പരിശോധിച്ചിരുന്നു.\nവിജയ് ബാബു ദുബായിലാണ് ഉള്ളതെന്ന് അന്വേഷണ ഉദ്യോഗസ്ഥർ ഇന്നലെ സ്ഥിരീകരിച്ചിരുന്നു. സിനിമയിൽ അവസരങ്ങൾ വാഗ്ദാനം ചെയ്ത് നടൻ പലവട്ടം ബലാത്സംഗം ചെയ്തിട്ടുണ്ടെന്ന് ആരോപിച്ച് ഈ മാസം ഇരുപത്തിരണ്ടിനാണ് യുവനടി പൊലീസിൽ പരാതി നൽകിയത്. അന്വേഷണം നടക്കുന്നതിനിടെ ഇരുപത്തിനാലിനാണ് വിജയ് ബാബു ബംഗളൂരു വഴി ദുബായിലേക്ക് കടന്നത്.\nനടനെതിരെ മീടു ആരോപണവുമായി മറ്റൊരു യുവതി ഇന്നലെ രംഗത്തെത്തിയിരുന്നു. വിമെൻ എഗെയ്ൻസ്റ്റ് സെക്ഷ്വൽ ഹരാസ്‌മെന്റ് എന്ന ഫേസ്ബുക്ക് പേജിലൂടെയായിരുന്നു ആരോപണം. സിനിമയുമായി ബന്ധപ്പെട്ട ചർച്ചയ്‌ക്കിടയിലായിരുന്നു മോശം അനുഭവം നേരിടേണ്ടി വന്നതെന്നും അനുവാദമോ ചോദ്യമോ ഇല്ലാതെ തന്നെ ചുംബിക്കാനായി ചുണ്ടിലേക്ക് ചാഞ്ഞുവെന്നുമാണ് യുവതിയുടെ കുറിപ്പിൽ പറയുന്നത്. ഈ സ്ത്രീ ആരെന്ന് കണ്ടെത്താനായി സൈബർ ടീമിനെ നിയോഗിച്ചിട്ടുണ്ട്. പേജിന്റെ അഡ്മിനോട് വിവരങ്ങൾ തേടും.\nPrevious articleസംസ്ഥാനത്ത വൈദ്യുതി നിയന്ത്രണം ഒഴിവാക്കി\nNext articleസലാലയില് പ്രവാസി മലയാളിയുടെ കൊലപാതകം; ഒമാന് പൗരന് അറസ്റ്റില്


വിവാഹാഭ്യര്‍ഥന നിരസിച്ച നടിയെ നിര്‍മാതാവ് കുത്തിപ്പരിക്കേല്‍പിച്ചു | Reporter Kerala\nPosted by reporala | Oct 28, 2020 | Cinema | 0\nവിവാഹാഭ്യര്‍ഥന നിരസിച്ചതിന് നടിയെ സിനിമാ നിര്‍മാതാവ് നടുറോഡില് കുത്തിവീഴ്ത്തി. നടി മല്‍വി മല്‍ഹോത്രയെയാണ് നിര്‍മാതാവ് യോഗേഷ് മഹിപാല് സിങ് കുത്തിപ്പരിക്കേല്‍പ്പിച്ചത്. നടിക്ക് മൂന്ന് തവണ കുത്തേറ്റു. മല്‍വി ആശുപത്രിയില് ചികിത്സയിലാണ്. മുംബൈയിലെ അന്ധേരിയിലാണ് സംഭവം.\nതിങ്കളാഴ്ച രാത്രി മല്‍വി കഫേയില് നിന്നും വീട്ടിലേക്ക് പോകുമ്ബോഴായിരുന്നു സംഭവം. നടിയുടെ കാര് തടഞ്ഞു നിര്‍ത്തിയാണ് യോഗേഷ് ആക്രമിച്ചത്. ഇരുവരും സുഹൃത്തുക്കളായിരുന്നു. യോഗേഷ് വിവാഹാഭ്യര്‍ഥന നടത്തിയതോടെ നടി സൌഹൃദം ഉപേക്ഷിച്ചു. ഇക്കാര്യം ചോദിക്കാന് നടിയുടെ കാര് യോഗേഷ് തടഞ്ഞു. ഇരുവരും തമ്മിലെ വാക്കുതര്‍ക്കത്തിനിടെ യോഗേഷ് കത്തി കൊണ്ട് മല്‍വിയെ കുത്തുകയായിരുന്നുവെന്ന് പൊലീസ് പറഞ്ഞു. വയറിലും ഇരു കൈകളിലുമാണ് മല്‍വിക്ക് കുത്തേറ്റത്. പിന്നാലെ ഇയാള് സംഭവ സ്ഥലത്ത് നിന്ന് ഓടിരക്ഷപ്പെട്ടു.\nമുംബൈയിലെ കോകിലാബെന് ആശുപത്രിയിലാണ് നടിയെ പ്രവേശിപ്പിച്ചത്. കൊലപാതകശ്രമം ഉള്‍പ്പെടെയുള്ള കുറ്റങ്ങള് ചുമത്തി നിര്‍മാതാവിനെതിരെ കേസെടുത്തെന്ന് വെര്‍സോവ പൊലീസ് അറിയിച്ചു. സംഭവ സ്ഥലത്തെ സിസിടിവി ദൃശ്യങ്ങള് ശേഖരിച്ചു. യോഗേഷിനായി പൊലീസ് തിരച്ചില് തുടരുകയാണ്. നടി അപകടനില തരണം ചെയ്തെന്നും പൊലീസ് അറിയിച്ചു. ഹിമാചല് പ്രദേശ് സ്വദേശിയായ മല്‍വി ചില ബോളിവുഡ് സിനിമകളിലും ടെലിവിഷന് ഷോകളിലും അഭിനയിച്ചിട്ടുണ്ട്.\nPreviousബിജു രമേശിന്റെ ആരോപണം; ക്രൈംബ്രാഞ്ചും വിജിലന്‍സും പ്രാഥമിക അന്വേഷണം നടത്തും\nNextആര്.ശ്രീലേഖ ഐ.പി.എസ്. അസോസിയേഷന് പ്രസിഡന്റ്\nഒടിടിയിലേക്ക് സിനിമ നല്‍കുന്നു; പൃഥ്വിരാജിനേയും ആന്റണി പെരുമ്ബാവൂരിനെയും വിലക്കാന് തിയേറ്റര് ഉടമകളുടെ തീരുമാനം\nസിനിമാ നടനെ വിവാഹം കഴിക്കുമെന്ന് കരുതിയില്ല; ആശുപത്രിയില് കണ്ട നഴ്‌സ് ഭാര്യയായതിനെ കുറിച്ച് സെന്തില് കൃഷ്ണ\n‘സുശാന്ത് സിംഗിന്റെ സഹോദരിയും ഭര്‍ത്താവും ലഹരിമരുന്ന് ഉപയോഗിച്ചിരുന്നു’ റിയ ചക്രബര്‍ത്തിയുടെ മൊഴി


ആദ്യം റെഡിയായി, പിന്നെ റെഡിയായില്ല; ബ്ലാസ്റ്റേഴ്സിനെ മലർത്തിയടിച്ച് എ.ടി.കെ | Madhyamam\nHomechevron_rightSportschevron_rightFootballchevron_rightആദ്യം റെഡിയായി, പിന്നെ ...\ndate_range 31 Jan 2021 4:20 PM GMT\nആദ്യം റെഡിയായി, പിന്നെ റെഡിയായില്ല; ബ്ലാസ്റ്റേഴ്സിനെ മലർത്തിയടിച്ച് എ.ടി.കെ\nമത്സരത്തിലുണ്ടായിരുന്ന മുൻതൂക്കം ഒരിക്കൽകൂടി കേരള ബ്ലാസ്റ്റേഴ്സ് കളഞ്ഞുകുളിച്ചു. എ.ടി.കെ മോഹൻ ബഗാനെതിരെ രണ്ടുഗോളിന് മുന്നിട്ടുനിന്ന് ആവേശപ്പരകോടിയിലെത്തിച്ച ശേഷം രണ്ടാം പകുതിയിൽ മൂന്നെണ്ണം വഴങ്ങി ആരാധകരെ ബ്ലാസ്റ്റേഴ്സ് നിരാശയിലേക്ക് തള്ളിവിട്ടു.\n14ാം മിനുറ്റിൽ ഗാരിഹൂപ്പറിന്‍റെ തകർപ്പൻ ലോങ്റേഞ്ചറിലൂടെ ബ്ലാസ്റ്റേഴ്സ് സ്വപ്നതുല്യമായാണ് തുടങ്ങിയത്. ജാംഷഡ്പൂരിനെതിരായ കഴിഞ്ഞ മത്സരത്തിൽ ഗോൾവര കടന്നിട്ടും നൽകാത്ത തന്‍റെ 'ഗോളിന്' സമാനമായൊരു ഷോട്ടിലൂടെ ഹൂപ്പർ ഇക്കുറിമറുപടി പറയുകയായിരുന്നു. ഒത്തിണക്കത്തോടെ പന്തുതട്ടിയ ബ്ലാസ്റ്റേഴ്സിനെ പിടിച്ചുകെട്ടാൻ എ.ടി.കെ പാടുപെട്ടു.\n51ാം മിനുറ്റിൽ എ.ടി.കെ ഗോൾപോസ്റ്റിനുമുമ്പിൽ നടന്ന കൂട്ടപ്പൊരിച്ചിലിനൊടുവിൽ പന്ത് വലയിലേക്ക് തള്ളിവിട്ട് കോസ്റ്റ ബ്ലാസ്റ്റേഴ്സിന്‍റെ വിജയ പ്രതീക്ഷകൾ മാനത്തെത്തിച്ചു. എന്നാൽ മത്സരത്തിലേക്ക് പതിയെ തിരിച്ചുവന്ന എ.ടി.കെ 69ാം മിനുറ്റിൽ ആദ്യ ഗോൾ നേടി. ബ്ലാസ്റ്റേഴ്സ് പ്രതിരോധനിരയെ മറികടന്ന് മുന്നേറിയ മാഴ്സലീന്യോ പന്ത് വലയിലേക്ക് തിരിച്ചുവിടുകയായിരുന്നു. വൈകാതെ എ.ടി.കെയുടെ സമനില ഗോളുമെത്തി. പെനൽറ്റിബോക്സിൽ വെച്ച് മൻവീറിന്‍റെ ഹെഡർ ബ്ലാസ്റ്റേഴ്സ് പ്രതിരോധനിരയിലെ ജെസലിന്‍റെ കൈകളിലുരസിയത് റഫറിയുടെ കണ്ണിൽപ്പെട്ടു. ബ്ലാസ്റ്റേഴ്സ് താരങ്ങളുടെ വാദം റഫറി വിലക്കെടുത്തില്ല. കിക്കെടുക്കാനെത്തിയ റോയ് കൃഷ്ണക്ക് പിഴച്ചില്ല. സ്കോർ (2-2).\nതുടർന്ന് വിജയഗോളിനായി ഇരുടീമുകളും കിണഞ്ഞ് പരിശ്രമിച്ചെങ്കിലും ഫലമെത്തിയില്ല. ഒടുവിൽ നിശ്ചിത സമയത്തിന് മിനുറ്റുകൾക്ക് മുേമ്പ ബ്ലാസ്റ്റേഴ്സിന്‍റെ ഹൃദയം തുളച്ച് റോയ്കൃഷ്ണയുടെ രണ്ടാംഗോളും എ.ടി.കെയുടെ വിജയഗോളും പിറന്നു. സീസണിലെ ഉദ്ഘാടനമത്സരത്തിൽ ബ്ലാസ്റ്റേഴ്സിനെതിരെ വിജയഗോൾ കുറിച്ചതും റോയ്കൃഷ്ണയായിരുന്നു.\nതോൽവിയോടെ ആദ്യ നാലിലിടം പിടിക്കാനുള്ള ബ്ലാസ്റ്റേഴ്സിന്‍റെ മോഹങ്ങൾക്ക് മങ്ങലേറ്റു. 15 കളികളിൽ നിന്നും 15 പോയന്‍റുമായി ബ്ലാസ്റ്റേഴ്സ് 9ാം സ്ഥാനത്താണ്. 14 മത്സരങ്ങളിൽ നിന്നും 27 പോയന്‍റുള്ള എ.ടി.കെ രണ്ടാംസ്ഥാനം ഭദ്രമാക്കി. ഫെബ്രുവരി 3ന് കരുത്തരായ മുംബൈ സിറ്റിക്കെതിരെയാണ് ബ്ലാസ്റ്റേഴ്സിന്‍റെ അടുത്ത മത്സരം.\nTAGS:Roy Krishna ATK mohun bagan Kerala Blasters FC Isl 2020-21


മികച്ച MEETtoken എക്സ്ചേഞ്ച്\nഎല്ലാ ക്രിപ്റ്റോകാർട്ടെറൻ വിപണികളിൽ നിന്നുള്ള മികച്ച MEETtoken എക്സ്ചേഞ്ച് നിരക്ക്. ഇന്ന് MEETtoken വാങ്ങാനോ വിൽക്കുന്നതിനുള്ള ഏറ്റവും നല്ല മാർക്കറ്റ്.\nമികച്ച വാങ്ങൽ വില MEETtoken $ 0.020822 MTT/BTC EN\nഏറ്റവും മികച്ച വിൽപ്പന വില MEETtoken $ 0.020822 MTT/BTC EN\nഎല്ലാ എക്സ്ചേഞ്ചുകളിലും ക്രിപ്റ്റോ കറൻസി ജോഡികൾ ട്രേഡ് ചെയ്യുന്നതിന്റെ ഫലത്തെ അടിസ്ഥാനമാക്കി മികച്ച MEETtoken നിരക്ക് മികച്ച വാങ്ങൽ അല്ലെങ്കിൽ വിൽപ്പന നിരക്കാണ്. MEETtoken ക്രിപ്റ്റോകറൻസി നിരക്ക് ഓരോ വ്യാപാര ഇടപാടുകൾക്കും സജ്ജമാക്കിയിരിക്കുന്നു, ഇത് വിതരണത്തിന്റെയും ഡിമാന്റിന്റെയും ബാലൻസിനെ ആശ്രയിച്ചിരിക്കുന്നു. അക്കാലത്ത് ക്രിപ്‌റ്റോ കറൻസി മാർക്കറ്റിൽ പ്രവർത്തിക്കുന്ന മിക്ക എക്‌സ്‌ചേഞ്ചുകളുടെയും എല്ലാ എക്‌സ്‌ചേഞ്ച് നിരക്കുകളുടെയും ഒരു സാമ്പിളിന്റെ അനന്തരഫലമാണ് മികച്ച MEETtoken നിരക്ക്. Cryptoratesxe.com സൈറ്റ് സേവനം മികച്ച MEETtoken എക്സ്ചേഞ്ച് പ്രവർത്തിക്കുന്ന എല്ലാ ക്രിപ്റ്റോ എക്സ്ചേഞ്ചുകളിലെയും ഓൺലൈൻ ട്രേഡിംഗ് ഇടപാടുകൾ വിശകലനം ചെയ്യുന്നു. ഇത് ഓൺലൈനിൽ മികച്ച MEETtoken ഇപ്പോൾ നിരക്കുകൾ വാങ്ങുകയും വിൽക്കുകയും ചെയ്യുന്നു.\nമികച്ച MEETtoken വാലറ്റ്\nഇന്ന് MEETtoken യുടെ മികച്ച വാങ്ങൽ നിരക്ക് EN എക്സ്ചേഞ്ച് മാർക്കറ്റിൽ MTT/BTC ട്രേഡ് ജോഡി ഉപയോഗപ്പെടുത്തി $ 0.020822 ആണ്.\nഇന്ന് MEETtoken യുടെ മികച്ച വിൽപന നിരക്ക് EN എക്സ്ചേഞ്ച് മാർക്കറ്റിൽ MTT/BTC ട്രേഡിംഗ് ജോടിയായ $ 0.020822 ആണ്.\nക്രിപ്‌റ്റോ വാലറ്റ് - ക്രിപ്‌റ്റോ കറൻസി സംഭരിക്കുന്നതിനുള്ള ഒരിടം. വ്യത്യസ്ത ആളുകൾക്കിടയിൽ ക്രിപ്‌റ്റോകറൻസി കൈമാറാൻ ഒരു വാലറ്റ് ഉപയോഗിക്കുന്നു. ഒരു ക്രിപ്‌റ്റോ വാലറ്റിന് പ്രധാനപ്പെട്ട പാരാമീറ്ററുകൾ ഉണ്ട്: സുരക്ഷാ ലാളിത്യം, വിശ്വാസ്യത. മികച്ച MEETtoken വാലറ്റിന് മികച്ച വിശ്വാസ്യതയും സുരക്ഷാ ക്രമീകരണങ്ങളും ഉണ്ട്. ക്രിപ്‌റ്റോകറൻസി വാങ്ങുന്നതിനും വിൽക്കുന്നതിനുമുള്ള ട്രേഡിംഗ് നിരക്കുകളുടെ ഫലങ്ങൾ പഠിച്ചുകൊണ്ട് മികച്ച ക്രിപ്‌റ്റോകറൻസി എക്‌സ്‌ചേഞ്ച് MEETtoken തത്സമയം തിരഞ്ഞെടുത്തു.\nമികച്ച MEETtoken വിൽപ്പനസ്ഥലത്ത്\nഅടുത്തിടെ എക്സ്ചേഞ്ചിൽ MEETtoken ന്റെ ഏറ്റവും മികച്ച വാങ്ങൽ വിലയുണ്ടായിരുന്നുവെന്ന് കരുതുന്നത് യുക്തിസഹമാണ്, ഈ ക്രിപ്റ്റോ കറൻസി എക്സ്ചേഞ്ചിലെ മികച്ച വിനിമയ നിരക്ക് അന്വേഷിക്കുന്നത് മൂല്യവത്താണ്. MEETtoken 21/01/2021 എന്നതിലെ മികച്ച നിരക്ക് - ഇന്നത്തെ എല്ലാ വ്യാപാര ഇടപാടുകളുടെയും നിരക്കുകളുടെ പട്ടികയായി കാണിക്കുന്നു നിരക്ക്. മികച്ച MEETtoken ഇന്നത്തെ നിരക്കുകൾ വാങ്ങുകയും വിൽക്കുകയും ചെയ്യുന്നു 21/01/2021 ഞങ്ങൾ പേജിൽ ഒരു പ്രത്യേക സ്ഥലത്ത് പ്രദർശിപ്പിക്കുന്നു. ഓൺ‌ലൈൻ ഡയറക്‌ടറി "മികച്ച MEETtoken ഇന്നത്തെ വില 21/01/2021" ഇൻറർ‌നെറ്റിലെ മികച്ച ക്രിപ്‌റ്റോ കറൻസി നിരക്കുകൾ സ്വപ്രേരിതമായി വിശകലനം ചെയ്യുന്നു.\nഎല്ലാ ക്രിപ്റ്റോകൗണ്ടര് മാര്ക്കറ്റില് നിന്നും ഇന്നത്തെ MEETtoken എക്സ്ചേഞ്ച് നിരക്കുകള് കാണിക്കുന്നു. എല്ലാ ട്രേഡിംഗ് ജോഡികളുടേയും എക്സ്ചേഞ്ച് നിരക്കുകൾ അമേരിക്കൻ ഡോളറാക്കി മാറ്റുന്നു.\nEN MTT/BTC $ 0.020822 $ 310 -\nMEETtoken എന്നതിനായുള്ള ഏറ്റവും മികച്ച വാങ്ങൽ വില ഡോളറിൽ മാത്രമല്ല. സാധാരണയായി, ജനപ്രിയ കറൻസികൾക്കുള്ള വാങ്ങൽ നിരക്ക് മറ്റൊരു ക്രിപ്‌റ്റോകറൻസിയെക്കാൾ കൂടുതലാകാം. മികച്ച MEETtoken വാങ്ങൽ നിരക്ക് ഡോളറുകളിൽ പ്രദർശിപ്പിക്കുന്നതിനാൽ അത് ശരിയായി വില നിശ്ചയിക്കും. മികച്ച MEETtoken വിനിമയ നിരക്കിന് അടുത്തുള്ള പേജിൽ, എക്സ്ചേഞ്ചിൽ മികച്ച വാങ്ങൽ വില നൽകുന്ന ആ ജോഡി കറൻസികൾ പ്രദർശിപ്പിക്കും. മികച്ച ക്രിപ്‌റ്റോകറൻസി വിൽപ്പന നിരക്കിന്റെ വലതുവശത്ത് എക്‌സ്‌ചേഞ്ചറിലേക്കുള്ള ഒരു ലിങ്ക് ഉണ്ട്. ഈ കൈമാറ്റത്തിലാണ് MEETtoken മികച്ച വിലയ്ക്ക് വിറ്റത്.\nകൂടാതെ, MEETtoken ഏറ്റവും കൂടുതൽ വിൽക്കാൻ കഴിയുന്ന കറൻസിയെക്കുറിച്ചുള്ള വിവരങ്ങളും ഞങ്ങളുടെ പേജ് നൽകുന്നു. MEETtoken വിൽക്കുന്നതിനും വാങ്ങുന്നതിനുമുള്ള മികച്ച ക്രിപ്റ്റോ എക്സ്ചേഞ്ചുകൾ ഞങ്ങളുടെ വെബ്സൈറ്റിലെ സേവന പട്ടികയിലാണ്. MEETtoken ആവശ്യമുള്ള കറൻസി അല്ലെങ്കിൽ ക്രിപ്‌റ്റോകറൻസിക്ക് വേണ്ടിയുള്ള ട്രേഡിംഗ് കാണാൻ മികച്ച ക്രിപ്‌റ്റോകറൻസി എക്‌സ്‌ചേഞ്ചുകളുടെ പട്ടികയ്‌ക്ക് മുകളിലുള്ള വ്യത്യസ്ത കറൻസികളുടെ ഫിൽട്ടർ ഉപയോഗിക്കുക. MEETtoken വാങ്ങുന്നതിനും വിൽക്കുന്നതിനുമുള്ള മികച്ച ക്രിപ്റ്റോ എക്സ്ചേഞ്ചുകളെക്കുറിച്ചുള്ള വിവരങ്ങൾ ഞങ്ങളുടെ വെബ്‌സൈറ്റിലെ വിവരങ്ങൾ പതിവായി ഓൺലൈനിൽ അപ്‌ഡേറ്റുചെയ്യുന്നു.


നടവഴിയിലൂടന്നു മന്ദമായ് പാറിയാ\nചിരിപകർന്നു നീയെന്നെ വിളിച്ചതും\nസ്നേഹചുംബനം നീട്ടി, നീ നില്ക്കവേ ..\nപാടേമറന്നു നാം വാരിപ്പുണർന്നുവോ?\nവന്നൊരാ പേമാരിതൻ തള്ളലിൽ\nആകെ നനഞ്ഞുനാമൊന്നിച്ചുനീങ്ങവേ ..\nഹൃദയം വെറുമൊരു ചെമ്പരത്തിയോ?!!\nഈ കവിതയ്ക്ക് നമ്മുടെ പ്രിയ സുഹൃത്ത് ശ്രീ. റോയ് നമ്പീശന് എഴുതിയ തനതായ ശൈലിയിലുള്ള ആസ്വാദനവും ഇതിനോടൊപ്പം ചേര്‍ക്കുന്നു. നന്ദി. റോയ്..\nRoy Nambeesan: നുമ്മടെ കരിവണ്ട് നടവഴിയിലൂടെ മെല്ലെ പറക്കുമ്പോഴാണ് പ്രണയ വര്‍ണ്ണമായ് കുങ്കുമം പൂശിയ ചെമ്പരത്തിയെ കരിവണ്ട് കണ്ടത്.\nപൊതുവേ ആക്രാന്തക്കാരനായ കരിവണ്ടിന് തേന് കുടിക്കാന് കൊതി സഹിക്കാന് വയ്യാതെയായ്.\nമെല്ലെ വീശുന്ന കാറ്റില് തലയാട്ടി ചിരിച്ച് ചെമ്പരത്തി വിളിച്ചപ്പോള്\nഅപ്പുറത്ത് ഉജാലയുടെ പരസ്യം പോലെ തൂവെള്ള വസ്ത്രം ധരിച്ച പിച്ചിപ്പൂവിനെ കണ്ട് കൊതിയുണ്ടെങ്കിലും പിച്ചിപ്പൂവിനെ അവഗണിച്ചാണ് കള്ളന് ശ്രീകൃഷ്ണനായ കരിവണ്ട് ചെമ്പരത്തിയുടെ അടുത്തെത്തിയത്.\nകൃഷ്ണവര്‍ണ്ണമായ കറുപ്പുനിറവും, കാഠിന്യമുള്ളതുമായ കരിവണ്ടിന്‍റെ മുഖം ചെമ്പരത്തി മൃദൂവായ കൈവിരലുകളാല് ലാളിക്കുമ്പോഴും ചെമ്പരത്തിയുടെ ഹൃദയത്തിലുള്ള സ്നേഹം മുഴുവനും ചെമ്പരത്തി തന്നോയെന്ന് കരിവണ്ടിന് സംശയമുണ്ട്.\nഅല്ലേലും ഈ ആണുങ്ങളിങ്ങനെയാ എപ്പോഴും സംശയമായിരിക്കും ഒടുക്കത്തെ സംശയം.\nആ സംശയവും പേറി കരിവണ്ട് ഉഴലുമ്പോഴും നുമ്മടെ ചെമ്പരത്തി ചുംബനം കൊണ്ട് പൊതിഞ്ഞ് വാരിപ്പുണരുമ്പോഴും\nസ്വയം മറന്ന് രണ്ട് പേരും വാരിപ്പുണര്‍ന്നുവോ എന്ന സംശയത്തിലാണ് കരിവണ്ട്.\nഅതെന്നാലും അങ്ങനെയാ ഏത് പൂവിനെ കണ്ടാലും ഓടി ചെല്ലുന്ന ഈ ശ്രീകൃഷ്ണന് വണ്ടിന്‍റെ സംശയം ഒരു കാലത്തും മാറൂലാ.\nമഴയൊക്കെ ഒരുമിച്ച് നനഞ്ഞ് പിരിയില്ലാ എന്ന് ചെമ്പരത്തി കൊടുത്ത വാക്കും നുമ്മടെ ശ്രീകൃഷ്ണന് കരിവണ്ടിന് വിശ്വാസമായിട്ടില്ല. അല്ലെങ്കിലും ഈ ആണുങ്ങളെ വിശ്വസിപ്പിക്കാന് വല്യപാടാ, എന്താ കാരണം ഒരു മടിയുമില്ലാതെ ഒരു നിമിഷം പോലും ചിന്തിക്കാതെ ഈ പെണ്ണുങ്ങള് ഠപ്പേന്ന് കള്ളം പറഞ്ഞ് കളയും.\nഎല്ലാം കഴിഞ്ഞ് കരിവണ്ട് യാത്രയും പറഞ്ഞ് പോയി കഴിഞ്ഞപ്പോഴാണ് ചെമ്പരത്തി ചിന്തിച്ചത്. ദൈവമേ ഈ വണ്ട് കാണിച്ച സ്നേഹമൊക്കെ സത്യമാണോ, അപ്പോള് ചെമ്പരത്തിയുടെ മനസ് പറഞ്ഞൂ.\nകരിവണ്ട് ആളൊരു കള്ളനാ അവനെ വിശ്വസിക്കാന് കൊള്ളൂലാ. ശ്രീകൃഷ്ണനായ അവന് സകല പൂക്കളുടെയും അടുത്ത് പോയ് ഈ സ്നേഹവും കാട്ടി ചതിച്ച് തേന് കുടിക്കുന്നവനാ കരിവണ്ട് ചതിയനാ.\nചെമ്പരത്തിയുടെ ഇത്തരം ചിന്തകളില് നിന്നുയര്‍ന്ന നീരസം കാരണം കരിവണ്ട് ഹൃദയം തുറന്ന് കാട്ടിയിട്ടും ഇത് ചെമ്പരത്തിപ്പൂവാണെന്ന് പറഞ്ഞ അവസ്ഥയായ് കരിവണ്ടിന്.\nപാവം കരിവണ്ട് എന്താലേ.\nഇഷ്ടം എഴുത്ത് ജോയേട്ടാ,\nമനോഹരമായ് ഈ കവിതയും, ചിന്തയും\nPosted by ജോയ് ഗുരുവായൂര് at 4:27 AM


അഭിമന്യു വധം: കാരണം മുന്‍വൈരാഗ്യമെന്ന് ആര്‍എസ്എസ് പ്രവര്‍ത്തകന്റെ മൊഴി, ലക്ഷ്യമിട്ടത് സഹോദരനെ – newspeople\nആലപ്പുഴ: വള്ളികുന്നത്ത് 15-കാരന്റെ കൊലപാതകത്തിൽ കലാശിച്ചത് മുൻവൈരാഗ്യമാണെന്ന് മുഖ്യപ്രതി സജയ് ജിത്തിന്റെ മൊഴി. കൊല്ലപ്പെട്ട അഭിമന്യുവിന്റെ സഹോദരനും ഡിവൈഎഫ്ഐ പ്രവർത്തകനുമായ അനന്തുവിനെ ലക്ഷ്യമിട്ടാണ് സജയ് ജിത്തിന്റെ നേതൃത്വത്തിലുള്ള സംഘം ഉത്സവസ്ഥലത്ത് എത്തിയത്. തുടർന്നുണ്ടായ സംഘർഷത്തിലാണ് അഭിമന്യുവിനെ കുത്തിക്കൊന്നതെന്നാണ് സജയ് ജിത്ത് പോലീസിനോട് പറഞ്ഞിരിക്കുന്നത്. കേസിൽ സജയ് ജിത്ത് ഉൾപ്പെടെ മൂന്ന് ആർഎസ്എസ് പ്രവർത്തകർ പോലീസിന്റെ കസ്റ്റഡിയിലാണ്.\nഏപ്രിൽ ഏഴിന് അനന്തുവുമായി സജയ് ജിത്തും സംഘവും വഴക്കുണ്ടായിരുന്നു. ഇതിൽ വള്ളികുന്നം പോലീസ് സ്റ്റേഷനിൽ കേസും നിലവിലുണ്ട്. ഈ വഴക്കിന്റെ തുടർച്ചയായിട്ടായിരുന്നു പടയണിവെട്ടത്തെ ആക്രമണം. അനന്തുവിനെ ലക്ഷ്യമിട്ട് ഉത്സവസ്ഥലത്ത് എത്തിയ സംഘം അനന്തുവിന്റെ സഹോദരൻ അഭിമന്യുവിനെ കുത്തിവീഴ്ത്തുകയായിരുന്നു. ക്ഷേത്രമൈതാനിയിൽ കെട്ടുരുപ്പടികൾ നിരത്തിവെച്ചിരുന്നതിന്റെ പിന്നിൽവെച്ചായിരുന്നു സംഭവം. അഭിമന്യുവിന്റെ സുഹൃത്തുക്കളായ കടുവിനാൽ നഗരൂർ കുറ്റിയിൽ ശിവാനന്ദന്റെ മകൻ ആദർശ് (19), പടയണിവെട്ടം മങ്ങാട്ട് പുത്തൻവീട്ടിൽ ജയപ്രകാശിന്റെ മകൻ പത്താംക്ലാസ് വിദ്യാർഥി കാശിനാഥ് (15) എന്നിവർക്കും കുത്തേറ്റു.\nസംഭവത്തിന് പിന്നാലെ ഒളിവിൽപോയ സജയ് ജിത്ത് കഴിഞ്ഞദിവസം പാലാരിവട്ടം പോലീസ് സ്റ്റേഷനിൽ കീഴടങ്ങുകയായിരുന്നു. തുടർന്ന് ഉച്ചയ്ക്ക് പന്ത്രണ്ടോടെ അരൂർ പോലീസെത്തി പ്രതിയെ അരൂരിലേക്കു കൊണ്ടുവന്നു. കേസുമായി ബന്ധപ്പെട്ട് വള്ളികുന്നം സ്വദേശി അജിത് അച്യുതൻ, ജിഷ്ണു തമ്പി (26) എന്നിവരാണ് കസ്റ്റഡിയിലുള്ള മറ്റ് രണ്ട് ആർഎസ്എസ് പ്രവർത്തകർ. അജിത് അച്യുതനെ കായംകുളം പോലീസും ജിഷ്ണു തമ്പിയെ എറണാകുളം പിറമാടത്തുനിന്ന് രാമമംഗലം പോലീസുമാണ് കസ്റ്റഡിയിലെടുത്തത്.\nകൊവിഡിനെ പ്രതിരോധിക്കുന്നതിൽ കേന്ദ്ര സർക്കാർ പരാജയമെന്ന് പി ചിദംബരം; കോൺഗ്രസ് പ്രവർത്തകസമിതി യോഗം തുടരുന്നു


ipl rajasthan vs chenni | ധോണിയും സഞ്ജുവും നേർക്കുനേർ; ഐപിഎല്ലിൽ ഇന്ന് ചെന്നൈ-രാജസ്ഥാൻ പോരാട്ടം;കണക്കിൽ കരുത്തർ ചെന്നൈ - MarunadanMalayalee.com\nApril 19, 202101:23 PM IST Permalink\nമുംബൈ: ഐപിഎല്ലിൽ ചെന്നൈ സൂപ്പർ കിങ്സിനെ ഇന്ന് രാജസ്ഥാൻ റോയൽസ് നേരിടും. വൈകിട്ട് 7.30ന് മുംബൈയിലാണ് മത്സരം.അവസാന ഓവറുകൾ വരെ നീണ്ടുപോയ രണ്ട് മത്സരങ്ങൾക്ക് ശേഷമാണ് സഞ്ജുവിന്റെ രാജസ്ഥാൻ ധോണിപ്പടയ്ക്കെതിരെ ഇറങ്ങുന്നത്. ആദ്യ മത്സരത്തിൽ ജയത്തിന്റെ പടിവാതിലിൽ വീണ് പോയെങ്കിലും രണ്ടാം മത്സരത്തിൽ നേടിയ ഉജ്വല ജയം ആത്മവിശ്വാസം കൂട്ടിയിട്ടുണ്ട്.\nപരിക്കേറ്റ ബെൻ സ്റ്റോക്സ് നാട്ടിലേക്ക് മടങ്ങിയത് തിരിച്ചടിയാണ്. പക്ഷെ പകരമെത്തിയ ഡേവിഡ് മില്ലർ ആ വിടവ് പ്രകടമാക്കാതെ കഴിഞ്ഞ മത്സരത്തിൽ ടീമിന്റെ രക്ഷകനായി അവതരിച്ചു. കാശെറിഞ്ഞ് ടീമിലെത്തിച്ച ക്രിസ് മോറിസ് ബാറ്റിംഗിന്റെ ആഴം കൂട്ടുന്നുണ്ട്. ബൗളിങ് മികവ് പരിഗണിച്ച് ടീമിലെത്തിച്ചതാണെങ്കിലും അവിടെ അത്ര മെച്ചമല്ല മോറിസ്.\nരാജസ്ഥാനെപോലെ ആദ്യ മത്സരം തോറ്റെങ്കിലും രണ്ടാം മത്സരം ആധികാരികമായി ജയിച്ചാണ് ചെന്നൈയുടെ വരവ്. ബാറ്റിങ് വിഭാഗത്തിൽ റിതുരാജ് ഗെയ്ക്വാദിന്റെയും ബൗളിംഗിൽ ശാർദുൽ ഠാക്കൂറിന്റെയും ഫോമില്ലായ്മ തിരിച്ചടിയാണ്. റിതുരാജ് ഒരിക്കൽ കൂടി പരാജയപ്പെട്ടാൽ കേരളാ താരം റോബിൻ ഉത്തപ്പയ്ക്ക് പ്ലെയിങ് ഇലവനിലേക്കുള്ള വഴിയാകും.\nവാംഖഡെയിൽ ഇതുവരെ നടന്ന മത്സരങ്ങളിൽ പവർപ്ലേയിൽ 16 വിക്കറ്റുകളാണ് വീണത്. ഇതിൽ 15ഉം പേസർമാർ നേടിയത്. ദീപക് ചഹറിന്റെ മിന്നും ഫോമും ചെന്നൈയ്ക്ക് മുതൽക്കൂട്ടാവും.


ലൈഫ് മിഷനില് കേന്ദ്രസര്‍ക്കാര് ഇടപെടല് വരുന്നു. – NavaKerala News\nHome/Kerala News/ലൈഫ് മിഷനില് കേന്ദ്രസര്‍ക്കാര് ഇടപെടല് വരുന്നു.\nലൈഫ് മിഷനില് കേന്ദ്രസര്‍ക്കാര് ഇടപെടല് വരുന്നു.\nസംസ്ഥാന സര്‍ക്കാരിന്റെ അഭിമാന പദ്ധതിയായ ലൈഫ് മിഷനില് കേന്ദ്രസര്‍ക്കാര് ഇടപെടല് വരുന്നു. വിദേശ ഫണ്ട് പദ്ധതിക്കായി എങ്ങനെ സ്വീകരിച്ചു എന്നതുമായി ബന്ധപ്പെട്ടാണ് കേന്ദ്രം ഇടപെടുന്നത്. വടക്കാഞ്ചേരിയിലെ ലൈഫ് മിഷന് ഫ്‌ളാറ്റ് നിര്‍മ്മാണത്തിലെ റെഡ് ക്രസന്റന് സഹായവുമായി ബന്ധപെട്ടു കേന്ദ്രം സംസ്ഥാനത്തോട് വിവരങ്ങള് ആവശ്യപ്പെട്ടിരിക്കുകയാണ്. കേന്ദ്ര വിദേശകാര്യ മന്ത്രാലയമാണ് വിവരങ്ങള് തേടിയിരിക്കുന്നത്. പദ്ധതിയുമായി ബന്ധപ്പെട്ട് കേന്ദ്രം ആവശ്യപ്പെട്ട വിവരങ്ങള് സംസ്ഥാനം കൈമാറും.\nലൈഫ് മിഷനും റെഡ് ക്രസന്റുമായുള്ള കരാറുകളുമായി ബന്ധപ്പെട്ട് എന്തെല്ലാം കാര്യങ്ങളാണ് നടന്നത്, നടപടിക്രമങ്ങള് പാലിച്ചിരുന്നോ തുടങ്ങിയ കാര്യങ്ങളില് അനൗദ്യോഗിക പരിശോധന സംസ്ഥാന സര്‍ക്കാരും ഈ സാഹചര്യത്തിൽ നടത്തി വരുകയാണ്.\nവടക്കാഞ്ചേരിയിലെ ഫ്‌ളാറ്റ് നിര്‍മ്മാണത്തില് സംസ്ഥാന സര്‍ക്കാരിനോ ലൈഫ് മിഷനോ യൂണിടാക്കുമായി ഒരു ബന്ധവുമില്ലെന്ന നിലപാടാണ് മുഖ്യമന്ത്രി സ്വീകരിച്ചിരുന്നത്. എന്നാല് ഇത് തെറ്റാണെന്നാണ് കഴിഞ്ഞ ദിവസങ്ങളിൽ പുറത്തു വന്ന വിവരങ്ങൾ പറയുന്നത്. റെഡ് ക്രസന്റ് ജനറല് സെക്രട്ടറിക്ക് ലൈഫ് മിഷന് സിഇഒ അയച്ച കത്താണ് പുറത്തുവന്നത്. സര്‍ക്കാരിന്റെ എല്ലാ സഹായങ്ങളും ഉറപ്പുവരുത്തിയ ശേഷമാണ് ഫ്‌ളാറ്റ് നിര്‍മാണത്തിന് കരാര് യൂണിടാക്കിന് നല്‍കിയതെന്നാണ് രേഖകള് പറയുന്നത്.\nമത്തായിയുടെ കസ്റ്റഡി മരണം സി.ബി.ഐക്ക് വിട്ടു.\nകയ്പമംഗലം ഗോള്‍ഡ് ഹാര്‍ട്ട് ജ്വല്ലറിയില് നിന്ന് മൂന്നരകിലോ സ്വര്‍ണം കവര്‍ന്നു.


എച്ച് സി എല് ടെക്‌നോളജീസ് എം ഡി സ്ഥാനം ശിവ് നടാര് രാജിവച്ചു – Kairali News | Kairali News Live\nഎച്ച് സി എല് ടെക്‌നോളജീസ് എം ഡി സ്ഥാനം ശിവ് നടാര് രാജിവച്ചു\nഎച്ച് സി എല് ടെക്‌നോളജീസിന്റെ മാനേജിങ് ഡയറക്ടര് സ്ഥാനം ശിവ് നടാര് രാജിവെച്ചു. ഇദ്ദേഹത്തെ കമ്പനിയുടെ ചെയര്‍മാന് എമിററ്റസായും സ്ട്രാറ്റജിക് അഡൈ്വസറായും നിയമിച്ചു. റെഗുലേറ്ററി ഫയലിങിലാണ് കമ്പനി രാജിക്കാര്യം വ്യക്തമാക്കിയത്.\nഅതേസമയം അദ്ദേഹത്തിന് അഞ്ച് വര്‍ഷത്തേക്കാണ് കമ്പനി പുതിയ നിയമനം നല്‍കിയിരിക്കുന്നത്. ജൂലൈ 20 മുതല് ഈ സ്ഥാനത്ത് അദ്ദേഹം ബോര്‍ഡ് ഓഫ് ഡയറക്ടേര്‍സിന്റെ ഭാഗമായിരിക്കും. ഓഹരി ഉടമകളുടെ അംഗീകാരത്തോടെയായിരിക്കും അദ്ദേഹത്തിന്റെ ഈ സ്ഥാനത്തുള്ള വേതനവും ആനുകൂല്യങ്ങളും നിശ്ചയിക്കുക.\nനിലവില് കമ്പനിയുടെ പ്രസിഡന്റും സി ഇ ഒയുമായ സി വിജയകുമാറാണ് ശിവ് നടാറുടെ പിന്‍ഗാമി. കമ്പനിയുടെ സി ഇ ഒയും മാനേജിങ് ഡയറക്ടറുമായാണ് നിയമനം. അഞ്ച് വര്‍ഷത്തേക്കാണ് നിയമനം. കഴിഞ്ഞ വര്‍ഷം ജൂലൈയിലാണ് നടാര് കമ്പനിയുടെ ചെയര്‍മാന് സ്ഥാനം ഒഴിഞ്ഞത്. പിന്നീട് ഇദ്ദേഹത്തിന്റെ മകള് റോഷ്‌നിയായിരുന്നു ചെയര്‍പേഴ്‌സണ് സ്ഥാനത്ത് ചുമതലയേറ്റത്.\nഗാന്ധിയന് ഗോപിനാഥന് നായരുടെ നിര്യാണത്തില് മുഖ്യമന്ത്രി അനുശോചിച്ചു|Pinarayi Vijayan July 5, 2022\nഗാന്ധിയന് ഗോപിനാഥന് നായര് അന്തരിച്ചു July 5, 2022


Somans son acts in cinema - Malayalam Filmibeat\nസോമന്റെ മകനും താരമാവുന്നു\nജൂണ് 12, 2002\nസുകുമാരന്റെ മക്കള്‍ക്ക് പിന്നാലെ സോമന്റെ മകനും സിനിമയിലെത്തുന്നു. തിരക്കഥാകൃത്തുക്കളും സഹോദരന്മാരുമായ എ. കെ. സാജനും എ. കെ. സന്തോഷും ചേര്‍ന്ന് സംവിധാനം ചെയ്യുന്ന ചിത്രത്തിലൂടെയാണ് സജി സോമന് അരങ്ങേറ്റം കുറിക്കുന്നത്.\nസുകുമാരന്റെ മകന് പൃഥ്വിരാജും ചിത്രത്തില് ഒരു പ്രധാന കഥാപാത്രത്തെ അവതരിപ്പിക്കുന്നുണ്ട്. നന്ദനം, നക്ഷത്രക്കണ്ണുള്ള രാജകുമാരന് അവനുണ്ടൊരു രാജകുമാരി എന്നീ ചിത്രങ്ങള്‍ക്കു ശേഷം പൃഥ്വിരാജ് അഭിനയിക്കുന്ന ചിത്രമാണിത്. മലയാളത്തില് ഒരു കാലത്ത് സൂപ്പര് താരങ്ങളായിരുന്ന സോമന്റെയും സുകുമാരന്റെയും മക്കള് ഒന്നിക്കുകയാണ് വയലന്‍സ് ത്രിബിള് സിക്സിലൂടെ.\nചിത്രത്തിലെ രണ്ട് നായികമാരില് ഒരാള് ഗീതു മോഹന്‍ദാസാണ്. രണ്ടാമത്തെ നായികയ്ക്കായി പുതുമുഖത്തെ തേടികൊണ്ടിരിക്കുന്നു.\nകലാഭവന് മണി, സിദ്ധിക്ക്, വിജയരാഘവന് തുടങ്ങിയ പ്രമുഖ താരങ്ങളും ചിത്രത്തില് അഭിനയിക്കുന്നുണ്ട്.\nവയലന്‍സ് ത്രിബിള് സിക്സ് എന്നാണ് ചിത്രത്തിന് പേരിട്ടിരിക്കുന്നത്. ബൈബിളിലെ ഒരു പ്രയോഗമാണ് പേരിനാധാരം. 666 എന്ന നമ്പര് സാത്താന്റെ നമ്പറാണെന്നാണ് ബൈബിളില് പറയുന്നത്. കൊച്ചിയില് മൂന്ന് വര്‍ഷം മുമ്പ് നടന്ന ക്രൂരമായ ഒരു സംഭവത്തെ ആസ്പദമാക്കിയാണ് ചിത്രത്തിന്റെ കഥ ഒരുക്കിയിരിക്കുന്നത്.


ഇന്ധനവില വീണ്ടും കൂട്ടി; തിരുവനന്തപുരത്ത് പെട്രോളിന് 95 രൂപ 19 പൈസയും,ഡീസലിന് 90 രൂപ 36 പൈസ - Media Malayalam (മീഡിയ മലയാളം)\nഇന്ധനവില വീണ്ടും കൂട്ടി; തിരുവനന്തപുരത്ത് പെട്രോളിന് 95 രൂപ 19 പൈസയും,ഡീസലിന് 90 രൂപ 36 പൈസ\nതിരുവനന്തപുരം: ഇന്ധനവില വീണ്ടും കൂട്ടി. പെട്രോളിന് 17 പൈസയും, ഡീസലിന് 29 പൈസയുമാണ് വർദ്ധിപ്പിച്ചത്.കൊച്ചിയിൽ ഒരു ലിറ്റർ പെട്രോളിന് 93 രൂപ 46 പൈസയും, ഡീസലിന് 88 രൂപ 78 പൈസയുമാണ് ഇന്നത്തെ വില. തിരുവനന്തപുരത്ത് പെട്രോളിന് 95 രൂപ 19 പൈസയും,ഡീസലിന് 90 രൂപ 36 പൈസയുമായി.\nPrevious articleമുംബയ് ബാർജ് ദുരന്തത്തിൽ മരിച്ച മലയാളികളുടെ എണ്ണം ഏഴായി\nNext articleബ്ലാക്ക് ഫംഗസ്; രാജ്യത്ത് ഇതുവരെ 8848 പേർക്ക് രോഗബാധ; കേരളത്തിൽ 36 പേർക്ക്;ഗുജറാത്തിലാണ് ഏറ്റവും കൂടുതൽ 2281


Ramadan feast in Malabar | വിശ്വാസികൾക്കു ഭക്തിയുടെയും പ്രാർത്ഥനയുടെയും റമദാൻ കാലം; സമൂഹ നോമ്പുതുറകളുടെയും പുതിയാപ്പിള സൽക്കാരങ്ങളുടെയും രുചിക്കൂട്ടുകളിൽ സമ്പുഷ്ടമായി മലബാർ - MarunadanMalayali.com\nJune 14, 2016 | 02:39 PM IST | Permalink\nകോഴിക്കോട്: റംസാൻ കാലം വിശ്വാസികൾക്ക് ഭക്തിയുടെയും പ്രാർത്ഥനയുടെയും നാളുകളെന്നപോലെ സമൂഹനോമ്പു തുറകളുടെയും പുതിയാപ്പിള സൽക്കാരങ്ങളുടെയും രുചി വൈവിധ്യങ്ങൾ ഒരുക്കിയുള്ള വൈകുന്നേരങ്ങൾ കൂടിയാണ് മലബാറുകാർക്ക് റംസാൻ ദിനങ്ങൾ. നോമ്പെടുക്കുന്നതോടൊപ്പം മറ്റുള്ളവരെ സൽക്കരിച്ച് നോമ്പുതുറപ്പിക്കുക എന്നത് വലിയ സൽക്കർമ്മമായാണ് വിശ്വാസികൾ കണക്കാക്കുന്നത്.\nഇതിനാൽ ഈ പുണ്യം കരസ്ഥമാക്കുക എന്ന ലക്ഷ്യത്തോടെയാണ് ചെറുതും വലുതുമായ ഇഫ്താർ സംഗമങ്ങൾ നടത്തി വരുന്നത്. പുതിയാപ്പിള സൽക്കാരം മുതൽ സന്നദ്ധ സംഘടനകളും ക്ലബ്ബുകളും നടത്തുന്ന സമൂഹ നോമ്പുതുറകൾ വരെയുമുണ്ടാകും. എല്ലാ മതവിഭാഗങ്ങളെയും ഒരുപോലെ പരിഗണിച്ചുകൊണ്ടുള്ള ഇഫ്താർ സംഗമങ്ങളാണ് ഇവിടങ്ങളിലെല്ലാം കണ്ടുവരാറുള്ളത്.\nറംസാൻ വ്രതനാളുകളിലെ ആദ്യ പത്തിലാണ് ഇത്തരത്തിലുള്ള ഇഫ്താർ സംഗമങ്ങൾ കൂടുതലും നടുന്നു വരാറുള്ളത്. ഓരോ നോമ്പുതുറകളും വ്യത്യസ്ത സ്വഭാവരീതികളിലും രുചി വൈവിധ്യങ്ങളിലുമായിരിക്കും.\nറംസാനിലെ ആദ്യദിനങ്ങൾ പുതിയാപ്പിള സൽക്കാരങ്ങളുടേതാണ്. പഴയ കാലം മുതൽക്കേ പുതിയാപ്പിള സൽക്കാരങ്ങൾക്ക് പേരുകേട്ട നാടാണ് മലബാർ. എന്നാൽ റംസാൻ കാലമായാൽ വരനും കൂട്ടുകാർക്കുമുള്ള സൽക്കാരങ്ങൾ ഇഫ്താറിന്റെ രൂപത്തിലാണ്. കല്ല്യാണം കഴിഞ്ഞ് പുതുക്കം മാറിയിട്ടില്ലാത്ത വരനെയും കൂട്ടുകാരെയും വധുവിന്റെ വീട്ടുകാർ നോമ്പുതുറ സൽക്കാരത്തിന് വിളിക്കുന്നതാണ് മലബാറിലെ മിക്കസ്ഥലങ്ങളിലെയും പതിവ്. വടക്കൻ മലബാറിൽ ചെറുക്കന്റെ വീട്ടിൽ വച്ചും നോമ്പുതുറ സൽക്കാരങ്ങൾ നടത്താറുണ്ട്. പുതിയാപ്പിള സൽക്കാരങ്ങൾക്കായി പെൺ വീട്ടുകാർ റംസാനിലെ ആദ്യ ദിനങ്ങൾ തന്നെ തിരഞ്ഞെടുക്കും. പെൺവീട്ടുകാരുടെ സൽക്കാരങ്ങൾ കഴിഞ്ഞാൽ പിന്നെ മറ്റു കുടുംബങ്ങൾ ഓരോന്നായി വധൂ വരന്മാരെ നോമ്പു തുറക്കാനായി ബുക്ക് ചെയ്തു കഴിഞ്ഞിട്ടുണ്ടാകും. ഈ സൽക്കാരങ്ങളെല്ലാം കഴിയുമ്പോഴേക്കും നോമ്പ് പത്തോ പതിനെഞ്ചോ പിന്നിടും.\nപുതിയാപ്പിളയും കൂട്ടുകാരുമെല്ലാം എത്തുമ്പോഴേക്കും സൽക്കാര വീട് നാനാതരം വിഭവങ്ങളാൽ സമൃദ്ധമായിരിക്കും. വിഭവങ്ങൾ എത്ര തരമുണ്ടെന്ന് എണ്ണിത്തിട്ടപ്പെടുത്താൻ തന്നെ പ്രയാസകരമാണ്. സമ്പന്നനും പാവപ്പെട്ടവനും തങ്ങളാലാകുന്ന തരത്തായിരിക്കും നോമ്പുതുറ സംഘടിപ്പിക്കുകയെങ്കിലും വിഭവങ്ങളിൽ ഒട്ടും കുറവു വരുത്താറില്ല. വിഭവങ്ങളാലും സൽക്കാരങ്ങളാലും പ്രിയം ഏറുന്നത് പുതിയപ്പിളമാരുടെ ഇഫ്താറുകൾക്കു തന്നെയാണ്. എന്നാൽ സാഹോദര്യത്തിന്റെയും ഒരുമയുടെയും സംഗമങ്ങളാണ് സമൂഹ നോമ്പുതുറകൾ. റംസാനിലെ ആദ്യ പത്ത് ദിനങ്ങൾ കഴിയുന്നതോടെ വലിയ സമൂഹനോമ്പു തുറകളും റംസാൻക്വിറ്റ് വിതരണങ്ങൾക്കും തുടക്കമാകും. ക്ലബ്ബുകൾ, സ്ഥാപനങ്ങൾ, സന്നദ്ധ സംഘടനകൾ, മഹല്ല് ജമാഅത്ത് എന്നിങ്ങനെ സംഘം ചേർന്ന് സംഘടിപ്പിക്കുന്നതാണ് സമൂഹ നോമ്പുതുറകൾ. ഇതിൻ പങ്കെടുക്കാനെത്തുന്നവർ സമൂഹത്തിന്റ എല്ലാ തലങ്ങളിൽ നിന്നുള്ളവരുമുണ്ടാകും. പണക്കാരനും പാവപ്പെട്ടവനും തുല്ല്യമെന്നോണം തോളോടു തോൾ ചേർന്നിരുന്ന് വിശപ്പെന്ന വികാരമറിയുന്ന നിമിഷങ്ങളാണ് സമൂഹ നോമ്പുതുറകൾ. അവശരും രോഗികളുമായവർക്ക് ആശുപത്രികളിലേക്കും മറ്റും ഭക്ഷണ സാധനങ്ങളടങ്ങിയ റംസാൻ ക്വിറ്റ് വിതരണവും വിവിധ സംഘടനകളുടെ നേതൃത്വത്തിൽ വിതരണം ചെയ്യുന്നതും പതിവു കാഴ്ചയാണ്. ജാതി മത രാഷ്ട്രീയ വ്യത്യാസമില്ലാതെ തന്നെ എല്ലാവരെയും ഒരുപോലെ പരിഗണിച്ചുകൊണ്ടുള്ള മലബാറിലെ സമൂഹ നോമ്പുതുറകൾ വേറിട്ട കാഴ്ചകൾ തന്നെയാണ്. ഓരോ ഇഫ്താർ സംഗമങ്ങളും ഒരുമയുടെയും മതസൗഹാർതത്തിന്റെയും വേദികൾ കൂടിയാണിവിടെ.\n14 നീണ്ട പകലിന് വിരാമമിട്ടുകൊണ്ട് പള്ളികളിൽ നിന്നും ഉയരുന്ന മഗ്‌രിബ് ബാങ്കിന്റെ അലിയൊലികൾ കേൾക്കുന്നതിന് മിനുട്ടുകൾക്കു മുമ്പ് തന്നെ തീൻ മേശയിൽ വിഭവങ്ങളുടെ നീണ്ട നിര തന്നെ ഒരുങ്ങിയിട്ടുണ്ടാകും. തീന്മേശക്കു മുന്നിലിരിക്കുന്ന കാത്തിരിപ്പിന്റെ നിമിഷങ്ങൾക്ക് മണിക്കൂറിന്റെ ദൈർഘ്യവുമായിരിക്കും. ഇത് പറഞ്ഞറിയിക്കാനാകാത്ത അനുഭൂതിയുടെ നിമിഷങ്ങളാണ്. ശേഷം വെള്ളമോ കാരക്കയോ കഴിച്ചായിരിക്കും നോമ്പ് മുറിക്കുക. നേരത്തെ ഒരുക്കുന്ന തീന്മേശയിൽ റംസാനിൽ മാത്രമായി തയ്യാറാക്കുന്ന വിഭവങ്ങളും പാനീയങ്ങളുമുണ്ടാകും. പണ്ടു കാലങ്ങളിൽ നാടൻ പഴങ്ങൾ യഥേഷ്ടം ഒരുക്കുമായിരുന്നെങ്കിലും ഇന്ന് നാടൻ ഇനങ്ങളെ കണികാണാൻ പോലും കിട്ടാത്ത അവസ്ഥയുണ്ട്. അന്യസംസ്ഥാനത്തു നിന്നും വിദേശ രാജ്യങ്ങളിൽ നിന്നുമെല്ലാം എത്തുന്ന പഴവർഗ്ഗങ്ങളാണ് തീന്മേശയിൽ സ്ഥാനം പിടിച്ചിരിക്കുക. വിവിധ രാജ്യങ്ങളിൽ നിന്നുള്ള ബുർതുഖാലുകൾ, അമേരിക്കയിൽ നിന്നും ചൈനയിൽ നിന്നും ചിലിയിൽ നിന്നുമെല്ലാം എത്തുന്ന ആപ്പിളുകൾ, കൊഡൈകനാലിൽ നിന്നുള്ള റമ്പൂട്ടാനും മാങ്കോസ്റ്റിനും, രാജസ്ഥാനിൽ നിന്നുള്ള പച്ച ഈത്തപ്പഴം, ബംഗ്ലൂരുവിൽ നിന്നും ഷമാം, ബട്ടർ ഫ്രൂട്ട് തുടങ്ങിയവയാണ് സൽക്കാരങ്ങളിലെ മുന്തിയ ഇനങ്ങൾ. മാമ്പഴങ്ങളും വത്തക്കകളും റമ്പൂട്ടാനുകളും ഈ റംസാൻ കാലത്ത് യേഥേഷ്ടം ഇടം പിടിച്ചിട്ടുണ്ട്. പഴവർഗങ്ങൾ കൂടാതെ വിവിധങ്ങളായ രുചിക്കൂട്ടിൽ ഉണ്ടാക്കിയ വിഭവങ്ങൾ വേറെയുമുണ്ടാകും. ഒറ്റ നോട്ടത്തിൽ എല്ലാം സമൂസയോ കട്ട്‌ലൈറ്റോ ആണെന്ന് തോന്നും എന്നാൽ രുചിച്ചു നോക്കിയാൽ അതിലെ രുചിക്കൂട്ടുകളാണെങ്കിൽ ഓരോന്നും വ്യത്യസ്തമായിരിക്കും.\nതെക്കൻ കേരളത്തെ അപേക്ഷിച്ച് മലബാറിലാണ് നോമ്പ് വിഭവങ്ങൾക്ക് പേരും പെരുമയുമുള്ളത് എന്നാൽ മലബാർ രുചികൾക്ക് ഇപ്പോൾ തെക്കൻ കേരളത്തിലും ഏറെ പ്രചാരം നേടിക്കഴിഞ്ഞിട്ടുണ്ട്. നോമ്പു തുറകളിൽ നിത്യസാന്നിദ്ധ്യമാകുന്നത് കോഴിഅട, ഇറച്ചിപ്പത്തിരി, കല്ലുമ്മൽകായ, സമൂസ, ഉന്നക്കായ, നേന്ത്രക്കായ വാട്ടിയത്, കായ നിറച്ചത് , പഴം നിറച്ചതും ഇറച്ചി നിറച്ചതുമായ പത്തിരികൾ, നൈസ് പത്തിരി, മുട്ടപ്പത്തിരി, ഈത്തപ്പഴം നിറച്ചത് തുടങ്ങി ഇരുപത്തഞ്ചോളം വിഭവങ്ങളാണ്. കൂടാതെ തരിക്കഞ്ഞി, ഇളനീരും അവിലും പഴവും ചേർത്തുണ്ടാക്കുന്ന പാനീയം, ചീരോക്കഞ്ഞി എന്നു വിളിക്കുന്ന ജീരകമിട്ട കഞ്ഞി ഇവ നോമ്പിന്റെ പ്രത്യേക വിഭവങ്ങളാണ്. മുഖ്യ ഇനങ്ങളായ അരിപ്പത്തിരി, പൂരി, പൊറോട്ട തുടങ്ങിയ പരമ്പരാഗത ഇനങ്ങൾക്കു പുറമെ കഫ്‌സ, മന്തി തുടങ്ങിയ ബിരിയാണി ഇനങ്ങളും ഇന്ന് ഇഫ്താർ സംഗമങ്ങളിൽ ഇടംപിടിച്ചു കഴിഞ്ഞു. സൗഹൃദത്തിന്റെയും സഹോദര്യത്തിന്റെയും സംഗമ വേദികൾ കൂടിയായ ഇഫ്താർ സംഗമങ്ങൾ ഇന്ന് ഏറെ ജനകീയമായാണ് സംഘടിപ്പിച്ചു വരുന്നത്. ഗൾഫ് രാജ്യങ്ങളിലും മലയാളികൾ ഇഫ്താർ സംഗമങ്ങൾ സംഘടിപ്പിച്ചു വരുന്നുണ്ട്. അതിരുകളില്ലാത്ത വിശേഷങ്ങൾ ഓരോ ഇഫ്താർ സംഗമങ്ങൾക്കും പറയാനുണ്ട്.


dog action seen in peter hein from madhuraraja - Malayalam Filmibeat\n2016 ൽ പുറത്തിറങ്ങിയ മോഹൻലാൽ - വൈശാഖ് കൂട്ട്കെട്ടിൽ പിറന്ന പുലിമുരുകൻ മലായള സിനിമയിൽ തന്നെ വൻ ചലനം സൃഷ്ടിച്ചിരുന്നു. ചിത്രത്തിൽ ലാലേട്ടന്റെ ഫൈറ്റ് ഇന്നും പ്രേക്ഷകരുടെ ഇടയിൽ ചർച്ച വിഷയമാണ്. പുലിമുരുകൻ എന്ന വൈശാഖ് ചിത്രത്തിലൂടെ മലയാളി പ്രേക്ഷകർക്കിടയിൽ താരമായ വ്യക്തിയാണ് ആക്ഷൻ കൊറിയോ ഗ്രാഫർ പീറ്റർ ഹെയ്ൻ. ഈ ചിത്രം അദ്ദേഹത്തിന് ഏറെ ജനപ്രീതി നേടി കൊടുത്തിരുന്നു.\nമലയാളത്തിൽ സ്ഥിരം കണ്ടു വന്നിരുന്ന ആക്ഷൻ രംഗങ്ങളിൽ നിന്ന് വ്യത്യസ്തമായിരുന്നു പീറ്റർ ഹെയ് ന്റേത്. ഇത് പ്രേക്ഷകരുടെ ഇടയിൽ കൈയ്യടി നേടുകയും ചെയ്തിരുന്നു. പുലമുരുകനിലെ ആക്ഷൻ രംഗങ്ങൾ ഏറെ പ്രശംസ്ത നേടുകയും ചെയ്തു. പുലിമുരുകന് ശേഷം പീറ്റർ ഹെയ്ൻ ആക്ഷൻ കൊണ്ട് അത്ഭുതം സൃഷ്ടിച്ച മറ്റൊരു ചിത്രമായിരുന്നു വൈശാഖൻ തന്നെ സംവിധാനം ചെയ്ത മമ്മൂട്ടി ചിത്രം മധുരരാജ. ചിത്രത്തിലെ ആകാഷൻ രംഗങ്ങൾ പ്രേക്ഷക ശ്രദ്ധ നേടിയിട്ടുണ്ട്.\nഇപ്പോൾ സോഷ്യൽ മീഡിയയിൽ വൈറലാകുന്നത് നായയുമായുള്ള ഫൈറ്റ് സീനാണ്. സിനിമയിൽ ജനങ്ങളെ കോരിത്തരിപ്പിച്ച ആക്ഷൻ രംഗമായിരുന്നു അത്. ഇപ്പോഴിത ആ ആക്ഷൻ രംഗത്തിന്റെ മേക്കിങ്ങ് വീഡിയോ പുറത്തു വിട്ടിരിക്കുകയാണ് പീറ്റർ ഹെയ്ൻ. തന്റെ ഫേസ്ബുക്ക് പേജിലൂടെയായിരുന്നു ആക്ഷൻ രംഗം പുറത്തു വിട്ടത്. പീറ്റർ ഹെയ്നും നായയും തമ്മിലുള്ള ഫൈറ്റ് രംഗമാണ് വീഡിയോയിൽ\nസിനിമയിൽ ഇതുവരെ ആരും പരീക്ഷിക്കാത്ത തരത്തിലുള്ള ആക്ഷൻ രംഗങ്ങളാണ് പീറ്റർ ഹെയ്ൻ ചിത്രങ്ങളിലൂടെ പ്രേക്ഷകർക്ക് മുന്നിൽ എത്തിക്കുന്നത്. അതുകൊണ്ട് തന്നെ ഈ ആക്ഷൻ രംഗങ്ങൾ കാണുമ്പോൾ പ്രേക്ഷകർക്കിടയിൽ അത്ഭുതം തേന്നാറുണ്ട്. രംഗങ്ങളുടെ പൂർണ്ണതയ്ക്ക് വേണ്ടി ഏതറ്റം വരെ പോകാനും ഇദ്ദേഹം തയ്യാറാണ്. ഈ ഡെഡിക്കേഷൻ പീറ്റർ ഹെയ്ന്റെ ആകാഷൻ രംഗങ്ങളിൽ കാണാൻ സാധിക്കുന്നുമുണ്ട്.\nപുലിമുരുകനിലെ പുലിയുമായുളള ആക്ഷൻ രംഗം കണ്ട് വണ്ടറടിച്ചിരുന്ന പ്രേക്ഷകർക്ക് മുന്നിലേയ്ക്കാണ് മമ്മൂട്ടി ചിത്രം മധുരാരജയിലെ നായയുമായുള്ള ആക്ഷൻ രംഗവുമായി ഹെയ്ൻ എത്തുന്നത്. ആകാഷൻ രംഗങ്ങൾ കേമമായിരുന്നെങ്കിലും ലാലേട്ടനെ പേലെ മമ്മൂക്ക ഫൈറ്റ് രംഗത്തിൽ എത്താതിരുന്നത് പ്രേക്ഷകർക്കിടയിൽ നിരാശ സൃഷ്ടിച്ചിരുന്നു. പ്രേക്ഷകർ ആകാംക്ഷയോടെ കാത്തിരുന്ന ഒരു രംഗമായിരുന്നു അത്.\nമമ്മൂട്ടിയ്ക്ക് പകരം ജയ്\nപുലിമുരുകനിലെ പോലെ നായയുമായുള്ള ഫൈറ്റ് രംഗത്തിൽ മമ്മൂക്ക പ്രത്യക്ഷപ്പെടുമെന്ന് എല്ലാവരും കരുതിയിരുന്നു. എന്നാൽ ആ രംഗത്തിൽ ജയ് ആയിരുന്നു. താരത്തെ നായ കടിച്ചു കീറുന്ന രംഗമായിരുന്നു. നായയുമായുള്ള ആകാക്ഷൻ രംഗങ്ങൾ പ്രേക്ഷകരെ ശരിയ്ക്ക് ഞെട്ടിക്കുകയായിരുന്നു.\nRead more about: madhura raja suraj venjaramood mammootty മമ്മൂട്ടി സിനിമ മധുരരാജ peter hein\ndog action seen in peter hein from madhuraraja


ലൈഫ്‌ടെക് അക്കാദമി ഈവനിംഗ് ബൈബിള് കോളേജ് ഉദ്ഘാടനം നവം.4ന് – The End Time News\nലൈഫ്‌ടെക് അക്കാദമി ഈവനിംഗ് ബൈബിള് കോളേജ് ഉദ്ഘാടനം നവംബര്4ന് നടക്കും. മണക്കാല ഫെയ്ത്ത് തിയോളജിക്കല് സെമിനാരി പ്രിന്‍സിപ്പാള് റവ.ഡോ.എം.സ്റ്റീഫന് ഉദ്ഘാടനം നിര്‍വഹിക്കും. റവ.ഡോ.റ്റി.പി. വര്‍ഗീസ് മുഖ്യപ്രഭാഷണം നടത്തും. ശാരോന് ചര്‍ച്ച് ദേശീയ പ്രസിഡന്റ് പാസ്റ്റര് പി.എം. ജോണ് സമര്‍പ്പണ പ്രാര്‍ത്ഥന നടത്തും. ചര്‍ച്ച് ഓഫ് ഗോഡ് കൗണ്‍സില് സെക്രട്ടറി പാസ്റ്റര്‍മാരായ ജെ.ജോസഫ്, ജോണ്‍സണ് കെ സാമുവല്, എബി പി ജോര്‍ജ്ജ്, കെ കെ രാജു എന്നിവര് നേതൃത്വം നല്‍കും.\nമണക്കാല ഫെയ്ത്ത് തിയോളജിക്കല് സെമിനാരിയുടെ അംഗീകാരത്തോടെ G.Th.(മലയാളം) B.A.in Theology (ഇംഗ്ലീഷ്) എന്നീ കോഴ്‌സുകളാണ് നടത്തപ്പെടുന്നത്. തിങ്കള്, ചൊവ്വ ദിവസങ്ങളില് വൈകുന്നേരം6മണി മുതലാണ് ക്ലാസ്സുകള്. ഉപദേശ വ്യതിയാനം അധികരിക്കുന്ന ഈ കാലത്ത് ക്രമീകൃതമായി ദൈവവചനം പഠിക്കുവാനുള്ള സുവാര്‍ണ്ണാവസരമാണിത്. എം സി റോഡില് നിന്നും കല്ലിശ്ശേരി കെ എസ് ഇ ബി റോഡില് നിന്നും 500 മീറ്റര് പിന്നിടുമ്പോള് സെന്ററില് എത്താം. വിശദ വിവരങ്ങള്‍ക്ക് : പാസ്റ്റര് ഫിന്നി ജോസഫ്-95268 96202, പാസ്റ്റര് ടൈറ്റസേ ജോണ്‍സണ്- 9447440255.\nകടപ്പാട് : ക്രൈസ്തവഎഴുത്തുപുര\nRelated Topics:FeaturedLifeTech Academy Evening Bible College


അവസാന വര്‍ഷ ബിരുദ ബിരുദാനന്തര വിദ്യാര്‍ത്ഥികള്‍ക്ക് കൊവിഡ് വാക്‌സിനേഷന് സൗകര്യമൊരുക്കും; മന്ത്രി വീണാ ജോര്‍ജ് | Malayali Manasu\nHome Kerala അവസാന വര്‍ഷ ബിരുദ ബിരുദാനന്തര വിദ്യാര്‍ത്ഥികള്‍ക്ക് കൊവിഡ് വാക്‌സിനേഷന് സൗകര്യമൊരുക്കും; മന്ത്രി വീണാ ജോര്‍ജ്\nഅവസാന വര്‍ഷ ബിരുദ ബിരുദാനന്തര വിദ്യാര്‍ത്ഥികള്‍ക്ക് കൊവിഡ് വാക്‌സിനേഷന് സൗകര്യമൊരുക്കും; മന്ത്രി വീണാ ജോര്‍ജ്\nകോളേജുകള് തുറക്കുന്നതിനാല് അവസാന വര്‍ഷ ബിരുദ, ബിരുദാനന്തര വിദ്യാര്‍ത്ഥികള്‍ക്ക് കൊവിഡ് വാക്‌സിനേഷന് സൗകര്യമൊരുക്കുമെന്ന് ആരോഗ്യ വകുപ്പ് മന്ത്രി വീണാ ജോര്‍ജ് പറഞ്ഞു. കോളേജുകളിലെത്തുന്നതിന് മുമ്പായി എല്ലാ വിദ്യാര്‍ത്ഥികളും കൊവിഡ് വാക്‌സിന് ഒരു ഡോസെങ്കിലും എടുക്കേണ്ടതാണെന്ന് മന്ത്രി ഓർമ്മിപ്പിച്ചു.\nരണ്ടാമത്തെ ഡോസ് സ്വീകരിക്കുവാന് കാലാവധി ആയിട്ടുള്ളവര് രണ്ടാമത്തെ ഡോസ് വാക്‌സിനും സ്വീകരിക്കേണ്ടതാണ്. വിദ്യാര്‍ത്ഥികള്‍ക്ക് വാക്‌സിന് ലഭിക്കുന്നതിനായി തൊട്ടടുത്തുള്ള ആരോഗ്യ പ്രവര്‍ത്തകരുമായോ ആശ പ്രവര്‍ത്തകരുമായോ ബന്ധപ്പെടണം.\nസര്‍ക്കാര് വാക്‌സിനേഷന് കേന്ദ്രങ്ങളില് നിന്നും വാക്‌സിന് സൗജന്യമായി ലഭ്യമാണ്. തെരഞ്ഞെടുക്കപ്പെട്ട സ്വകാര്യ ആശുപത്രികളില് നിന്നും സര്‍ക്കാര് നിശ്ചയിച്ചിട്ടുള്ള നിരക്കില് കൊവിഡ് വാക്‌സിന് ലഭിക്കുന്നതാണ്.\nഇപ്പോള് നല്‍കിക്കൊണ്ടിരിക്കുന്ന രണ്ട് വാക്‌സിനുകളായ കൊവിഷീല്‍ഡും കൊവാക്‌സിനും കോവിഡിനെ പ്രതിരോധിക്കാന് ഒരു പോലെ സുരക്ഷിതവും ഫലപ്രദവുമാണെന്നും മന്ത്രി പറഞ്ഞു.\nPrevious articleവിരമിക്കലിനെക്കുറിച്ചു ചിന്തയില്ല; ലോകകപ്പും പാരീസ് ഒളിംപിക്‌സും ലക്ഷ്യമെന്നു പി.ആര്. ശ്രീജേഷ്\nNext articleഹഡ്‌സണ്‍വാലി മലയാളി അസോസിയേഷന് ഓണാഘോഷം സെപ്റ്റം.12ന്


Odiflox in Malayalam ഉപയോഗങ്ങൾ, ഡോസേജ്, പാർശ്വഫലങ്ങൾ, പ്രയോജനങ്ങൾ, പ്രതിപ്രവർത്തനങ്ങൾ, മുന്നറിയിപ്പ് - Odiflox upayogangal, dossge, parswafalangal, prayojanangal, prathipravarthanangal, munnariyippu\nOdiflox के प्रकार चुनें\nOdiflox വിലയും പാക്ക് സൈസും - Odiflox Price and Pack Size in Malayalam - Odiflox vilayum pack saisum\nOdiflox 200 Mg Tablet ₹45.0 दवा खरीदें\nOdiflox നേട്ടങ്ങളും ഉപയോഗങ്ങളും- Odiflox Benefits & Uses in Malayalam- Odiflox nettangalum upayogangalum\nOdiflox ഡോസേജും കഴിക്കേണ്ട വിധവും- Odiflox Dosage & How to Take in Malayalam - Odiflox dosagum kazhikkenda vidavum\nOdiflox പാർശ്വഫലങ്ങൾ- Odiflox Side Effects in Malayalam- Odiflox paarswafalangal\nOdiflox ബന്ധപ്പെട്ട മുന്നറിയിപ്പുകൾ- Odiflox Related Warnings in Malayalam- Odiflox bandhappeṭṭa munnaṟiyippukaḷ\nOdiflox-ന് മറ്റ് മരുന്നുകളുമായുള്ള തീവ്ര പ്രവർത്തനം- Severe Interaction of Odiflox with Other Drugs in Malayalam- Odiflox-nu marunnukaḷumāyulla theevra pravarthanam\nOdiflox വൈരുദ്ധ്യങ്ങൾ- Odiflox Contraindications in Malayalam- Odiflox vairudyangal\nOdiflox സംബന്ധിച്ച് പൊതുവെയുള്ള ചോദ്യങ്ങൾ- Frequently asked Questions about Odiflox in Malayalam- Odiflox sambandhichu pothuveyulla chodyangal\nOdiflox ഭക്ഷണവും മദ്യവുമായുള്ള പ്രതിപ്രവർത്തനങ്ങൾ- Odiflox Interactions with Food and Alcohol in Malayalam- Odiflox bhakshnavum madyavumaayulla prathipravarthanangal\nOdiflox നേട്ടങ്ങളും ഉപയോഗങ്ങളും - Odiflox Benefits & Uses in Malayalam - Odiflox nettangalum upayogangalum\nOdiflox പിൻവരുന്നവ ചികിത്സിക്കാൻ ഉപയോഗിക്കുന്നു\nOdiflox ഡോസേജും കഴിക്കേണ്ട വിധവും - Odiflox Dosage & How to Take in Malayalam - Odiflox dosagum kazhikkenda vidavum\nOdiflox-ന്റെ ചേരുവകൾ - Odiflox Active Ingredients in Malayalam - Odiflox-nte cheruvakal\nOdiflox പാർശ്വഫലങ്ങൾ - Odiflox Side Effects in Malayalam - Odiflox paarswafalangal\nOdiflox ഉപയോഗിക്കുമ്പോൾ പിൻവരുന്ന പാർശ്വഫലങ്ങൾ കാണപ്പെടുന്നതായി ഗവേഷണം സൂചിപ്പിക്കുന്നു -\nOdiflox ബന്ധപ്പെട്ട മുന്നറിയിപ്പുകൾ - Odiflox Related Warnings in Malayalam - Odiflox bandhappeṭṭa munnaṟiyippukaḷ\nOdiflox-ന്റെ ഉപയോഗം ഗർഭിണികൾക്കു സുരക്ഷിതമാണോ?\nOdiflox ഗർഭിണികളിൽ അനാവശ്യമായ ഫലങ്ങൾ ഉണ്ടാക്കിയേക്കാം. നിങ്ങൾക്ക് അത്തരം പർശ്വഫലങ്ങൾ അനുഭവപ്പെടുന്നെങ്കിൽ, Odiflox സത്വരം നിറുത്തുക. അത് വീണ്ടും ഉപയോഗിക്കുന്നതിനു മുമ്പ് ഡോക്ടറുടെ ഉപദേശം തേടണം.\nOdiflox-ന്റെ ഉപയോഗം മുലയൂട്ടുന്ന സമയത്ത് സുരക്ഷിതമാണോ?\nനിങ്ങൾ മുലയൂട്ടുന്ന സ്ത്രീ ആണെങ്കിൽ Odiflox-ന്റെ ചില ദോഷഫലങ്ങൾ നിങ്ങൾക്ക് ഉണ്ടായേക്കാം. ഇവ എന്തെങ്കിലും അനുഭവപ്പെടുന്നെങ്കിൽ ഡോക്ടറെ കാണുന്നതുവരെ അതിന്റെ ഉപയോഗം നിർത്തുക. ഡോക്ടർ നിർദേശിക്കുന്നതുപോലെ വേണം ചെയ്യാൻ.\nOdiflox വൃക്കകളെ എങ്ങനെയാണ് ബാധിക്കുന്നത്?\nOdiflox-ന് വൃക്ക-മേലുള്ള ചുരുക്കം ചില പാർശ്വഫലങ്ങളേ റിപ്പോർട്ട് ചെയ്യപ്പെട്ടിട്ടുള്ളൂ.\nOdiflox കരളിനെ എങ്ങനെ ബാധിക്കുന്നു?\nOdiflox-ന്റെ പാർശ്വഫലങ്ങൾ കരൾ-ത്തെ അപൂർവമായേ ബാധിക്കാറുള്ളൂ.\nOdiflox ഹൃദയത്തെ എങ്ങനെ ബാധിക്കുന്നു?\nOdiflox ഹൃദയം-ന് അപൂർവമായേ ഹാനികരമായിരിക്കുന്നുള്ളൂ.\nOdiflox-ന് മറ്റ് മരുന്നുകളുമായുള്ള തീവ്ര പ്രവർത്തനം - Severe Interaction of Odiflox with Other Drugs in Malayalam - Odiflox-nu marunnukaḷumāyulla theevra pravarthanam\nരോഗികൾക്ക് ഗുരുതരമായ പാർശ്വഫലങ്ങൾ ഉണ്ടാകുമെന്നതിനാൽ Odiflox പിൻവരുന്ന മരുന്നുകളോടൊപ്പം ഉപയോഗിക്കരുത് -\nOdiflox വൈരുദ്ധ്യങ്ങൾ - Odiflox Contraindications in Malayalam - Odiflox vairudyangal\nപിൻവരുന്ന രോഗങ്ങളിൽ ഏതെങ്കിലും നിങ്ങൾക്ക് ഉണ്ടെങ്കിൽ ഡോക്ടർ നആവശ്യപ്പെടാത്തപക്ഷം Odiflox കഴിക്കരുത് -നിങ്ങളോട്\nOdiflox സംബന്ധിച്ച് പൊതുവെയുള്ള ചോദ്യങ്ങൾ - Frequently asked Questions about Odiflox in Malayalam - Odiflox sambandhichu pothuveyulla chodyangal\nOdiflox ഒരിക്കൽ ഉപയോഗിച്ചാൽ തുടർന്ന് ഉപയോഗിക്കാനുള്ള ആസക്തി തോന്നുമോ?\nOdiflox-നോട് ആസക്തി ഉളവാകുന്നതായി റിപ്പോർട്ട് ചെയ്യപ്പെട്ടിട്ടില്ല.\nOdiflox കഴിച്ചശേഷം നിങ്ങൾക്ക് ഉറക്കമോ ക്ഷീണമോ തോന്നാം. അതുകൊണ്ട് വാഹനമോടിക്കാതിരിക്കുന്നതാണ് ഉത്തമം.\nഅതെ, Odiflox ഡോക്ടറുടെ ഉപദേശപ്രകാരം മാത്രമാണ് കഴിക്കേണ്ടത്.\nഇല്ല, Odiflox മാനസികരോഗങ്ങൾക്ക് ഫലപ്രദമല്ല.\nOdiflox ഭക്ഷണവും മദ്യവുമായുള്ള പ്രതിപ്രവർത്തനങ്ങൾ - Odiflox Interactions with Food and Alcohol in Malayalam - Odiflox bhakshnavum madyavumaayulla prathipravarthanangal\nആഹാരവും Odiflox-ഉം തമ്മിലുള്ള പ്രതിപ്രവർത്തനം\nചില ആഹാരസാധനങ്ങളോടൊപ്പം Odiflox കഴിക്കുന്നത് അതിന്റെ ഫലത്തെ താമസിപ്പിച്ചേക്കാം. ഇക്കാര്യത്തെ കുറിച്ചു ഡോക്ടറുമായി സംസാരിക്കുക.\nമദ്യവും Odiflox-ഉം തമ്മിലുള്ള പ്രതിപ്രവർത്തനം\nOdiflox-നോടൊപ്പം മദ്യം കഴിക്കുന്നതുകൊണ്ട് സാരമായ പാർശ്വഫലങ്ങൾ ഉണ്ടാകുമെന്നതിനാൽ, അങ്ങനെ ചെയ്യുന്നതിനു മുമ്പ് നിങ്ങളുടെ ഡോക്ടറെ കാണുക.\nOdiflox ന് പകരമുള്ള മറ്റു മരുന്നുകൾ എല്ലാം കാണുക - Substitutes for Odiflox in Malayalam\nOdiflox के लिए सारे विकल्प देखें\nനിങ്ങൾ അല്ലെങ്കിൽ നിങ്ങളുടെ കുടുംബത്തിലെ ഒരാൾ Odiflox കഴിച്ചുവോ ? ദയവായി ഒരു സർവ്വേ നടത്തി മറ്റുള്ളവരെ സഹായിക്കുക\nഡോക്ടർ ഉപദേശിച്ചതനുസരിച്ച് നിങ്ങൾ Odiflox കഴിച്ചുവോ ?\nനിങ്ങൾ എത്രമാത്രം Odiflox ?\nനിങ്ങൾ ഭക്ഷണം കഴിഞ്ഞശേഷമോ അതോ അതിനുമുൻപാണോ Odiflox കഴിച്ചത്?\nനിങ്ങൾ എപ്പോഴാണ് Odiflox ഉപയോഗിക്കുന്നത് ?


ഹൈദരലി തങ്ങള്‍ക്കൊപ്പമുള്ളത് ഒഐസിസി പ്രവര്‍ത്തക\nമുസ്‌ലിം ലീഗ് സംസ്ഥാന അദ്ധ്യക്ഷന് പാണക്കാട് ഹൈദരലി ശിഹാബ് തങ്ങള്‍ക്കൊപ്പമുള്ള ചിത്രമാണ് സ്വപ്‌നയുടേതെന്ന രീതിയില് പ്രചരിക്കുന്നത്.\n07 Jul, 2020 at 11:28 AM\nതിരുവനന്തപുരം സ്വര്‍ണക്കടത്ത് കേസുമായി ബന്ധപ്പെട്ട് കസ്റ്റംസ് തിരയുന്ന സ്വപ്‌ന സുരേഷെന്ന തരത്തില് പ്രചരിക്കുന്നത് ഒഐസിസി പ്രവര്‍ത്തകയുടെത്. മുസ്‌ലിം ലീഗ് സംസ്ഥാന അദ്ധ്യക്ഷന് പാണക്കാട് ഹൈദരലി ശിഹാബ് തങ്ങള്‍ക്കൊപ്പമുള്ള ചിത്രമാണ് സ്വപ്‌നയുടേതെന്ന രീതിയില് പ്രചരിക്കുന്നത്. എന്നാല് ബഹ്‌റൈനിലെ ഒഐസിസി അടക്കമുള്ള സാമൂഹ്യ സംഘടനകളില് പ്രവര്‍ത്തിക്കുന്ന ഷീജ നടരാജിന്റേതാണ് ചിത്രം.\n2016 മാർച്ചില് ബഹ്റൈനിൽ ഹൈദരലി തങ്ങൾ വന്നപ്പോൾ അദ്ദേഹത്തെ സഹപ്രവർത്തകർക്ക് ഒപ്പം സന്ദർശിച്ച ഫോട്ടോയാണിതെന്നും സ്വപ്ന സുരേഷ് എന്ന നിലയില് പ്രചരിപ്പിക്കുന്നവര്‍ക്കെതിരെ നിയമനടപടി സ്വീകരിക്കുമെന്നും ഷീജ നടരാജ് പറയുന്നു. ഫേസ്ബുക്കിലെഴുതിയ കുറിപ്പിലാണ് ഷീജ നടരാജ് ഇക്കാര്യം വ്യക്തമാക്കുന്നത്.\nഞാൻ ഷീജ നടരാജ്. ബഹ്റൈനിൽ ആണുള്ളത്. ഇവിടെ ഒ ഐ സി സി യിൽ ഉൾപ്പെടെ സാമൂഹ്യ സംഘടനകളിൽ പ്രവർത്തിക്കുന്നുണ്ട്. കഴിഞ്ഞ ദിവസം മുതൽ ഞാനും ബഹുമാനപ്പെട്ട പാണക്കാട് ഹൈദരാലി ശിഹാബ് തങ്ങളും മറ്റു ചിലരും കൂടി നിൽക്കുന്ന ഒരു ഫോട്ടോ തെറ്റിധാരണ ഉണ്ടാക്കുന്ന രീതിയിൽ പ്രചരിപ്പിക്കുന്നത് ശ്രദ്ധയിൽ പെട്ടു.\n2016 മാർച്ച് മാസത്തിൽ ബഹ്റൈനിൽ ബഹുമാനപ്പെട്ട തങ്ങൾ വന്നപ്പോൾ അദ്ദേഹത്തെ സഹപ്രവർത്തകർക്ക് ഒപ്പം സന്ദർശിച്ച ഫോട്ടോ ആയിരുന്നു അത്. ഇപ്പൊൾ പലരും അത് പ്രചരിപ്പിക്കുന്നത്, എന്നെ സ്വപ്ന സുരേഷ് എന്ന് പറഞ്ഞാണ്. ഈ പ്രചരണം നടത്തുന്ന ആളുകളുടെ പേരിൽ എനിക്ക് നിയമനടപടികളുമായി മുന്നോട്ട് പോകേണ്ടി വരുമെന്ന് അറിയിക്കുന്നു.


Nohayute paravakal - Novels - Green Books India Pvt Ltd - Publishers of Quality Books In Kerala\nNohayute paravakal ( നോഹയുടെ പറവകൾ )\nbook by Honey Bhaskaran\nപ്രണയവും പ്രളയവും മനസ്സിൽ നിറക്കുന്ന ആധികൾ. മൂന്നാറിന്റെ മനോഹാരിതയിലേക്ക് കയറിപ്പോയ പ്രണയിനികൾ. പ്രളയത്തിന്റെ വരവോടെ അതിജീവനത്തിനുവേണ്ടിയുള്ള മഹാത്യാഗങ്ങൾ. മനുഷ്യജീവിതത്തിന്റെ സ്നേഹതിണർപ്പുകൾ. മരണമുഖത്തുനിന്നും അതിജീവനത്തിന്റെ മഹാപഥങ്ങളിലേക്ക് കൈ ഉയർത്തിയ മനുഷ്യവംശത്തിന്റെ കഥ. ഭൂമിക്കും മനുഷ്യനുമിടയിൽ ദുരന്തമായി കടന്നുവന്ന പ്രളയത്തെ അടിസ്ഥാനമാക്കിയെഴുതിയ നോവൽ.


ചെന്നൈയിലുണ്ട് പേടിപ്പെടുത്തുന്ന റോഡുകള്; മരണം കാത്തിരിക്കുന്നതും പ്രേതബാധയുള്ളതെന്നും നാട്ടുകാര് പറഞ്ഞുപരത്തിയ പാതകള് l KAIRALINEWSONLINE.COM |\nചെന്നൈയിലുണ്ട് പേടിപ്പെടുത്തുന്ന റോഡുകള്; മരണം കാത്തിരിക്കുന്നതും പ്രേതബാധയുള്ളതെന്നും നാട്ടുകാര് പറഞ്ഞുപരത്തിയ പാതകള്\nവെബ് ഡെസ്ക്4years ago chennai Comments\nപഴയ മദിരാശിപ്പട്ടണം ചെന്നൈനഗരമായപ്പോള് ചില റോഡുകള് ജനങ്ങള്‍ക്കു പേടിയുള്ളതായി. പലതും ആത്മഹത്യ ചെയ്യാനെത്തിയവര് മരണത്തെ പുല്‍കിയ പാതകളായി. ചിലതാകട്ടെ ഹൊറര് സിനിമകളിലൊക്കെ കണ്ടിട്ടുള്ളവിധം ഭയപ്പെടുത്തുന്നതും. ഇതാ ആ റോഡുകളെക്കുറിച്ച്…\nബ്ലൂ ക്രോസ് റോഡ്\nചെന്നൈയില് ആത്മഹത്യ ചെയ്യാന് തോന്നുന്നവര്‍ക്കു പ്രിയങ്കരമാണേ്രത ഈ റോഡുകള്. നിരവധി പേരാണ് ഇവിടെ ജീവന് ഹോമിച്ചിരിക്കുന്നത്. നിറയെ മരങ്ങള് വഴിയോരത്തുള്ള റോഡാണിത്. പലരും ഇവിടെ വിജനമായതിനാല് മരങ്ങളില് തൂങ്ങിമരിക്കുകയാണ് ചെയ്യുന്നത്. അടുത്തകാലത്തു പോലും റോഡിലൂടെ വാഹനത്തില് സഞ്ചരിക്കുമ്പോള് ഓരത്തെ മരങ്ങളില് തൂങ്ങി മൃതിയടഞ്ഞവരെ കണ്ടിട്ടുണ്ട്. ഇവിടെ മരിച്ചവരുടെ ആത്മാക്കള് റോഡിലൂടെ അലഞ്ഞുനടക്കാറുണ്ടെന്നു വിശ്വസിക്കുന്നവരും ഉണ്ട് ചെന്നൈയില്. അവര് പറയുന്നതാകട്ടെ വിശ്വസിക്കാന് പ്രയാസമുള്ള കഥകളും. ബ്ലൂ ക്രോസ് റോഡിലൂടെ പോകുമ്പോള് അതുവരെ ഒരിക്കലും കേടാകാത്ത ഹെഡ്‌ലൈറ്റ് കെട്ടുപോയിട്ടുണ്ടെന്നും ടയര് പഞ്ചറായി വഴിയില് ഒറ്റപ്പെട്ടു പോയിട്ടുണ്ടെന്നും ചിലര് പറഞ്ഞു കേട്ട അറിവ്.\nബസന്ത് അവെന്യൂ റോഡ്\nമരങ്ങള് ഓരത്ത് ഇടതൂര്‍ന്നു നില്‍ക്കുന്ന റോഡാണ് ഇത്. വാഹനഗതാഗതം വളരെക്കുറവും. മരത്തിന്റെ നിഴലുകള്‍തന്നെ പേടിപ്പിക്കും. പ്രേതങ്ങള് തളികകള് കൈമാറുന്നതാണ് മരങ്ങളുടെ ഇലയനക്കങ്ങള് എന്നാണ് അന്ധവിശ്വാസികള് പറയുന്നത്. വഴിയിലൂടെ നടന്നുപോയവരെ അദൃശ്യമായതെന്തോ ആക്രമിച്ചതായും പറയപ്പെടുന്നു. പലരും തങ്ങളുടെ പഴ്‌സും പണവും കവര്‍ച്ച ചെയ്യപ്പെടതായും പറയുന്നുണ്ട്.\nതമിഴ്‌നാട് മുന് മുഖ്യമന്ത്രി സി എന് അണ്ണാദുരയുടെ പേരിലുള്ള അണ്ണാദുര ഫ്‌ളൈഓവറില് ആത്മഹത്യ ചെയ്തവരുടെ എണ്ണമേറെയാണ്. ചെന്നൈ നിവാസികളുടെ പേടിസ്വപ്‌നമാണ് ഇവിടം. അപകടങ്ങള്‍ക്കും കുപ്രസിദ്ധമാണ് ഈ ഫ്‌ളൈഓവര്. ഇതുവഴി പോകുന്നവര്‍ക്കു പലപ്പോഴും അത്മഹത്യാ പ്രവണത തോന്നാറുണ്ടെന്നാണ് ചിലര് പറയുന്നത്. ഇവിടെ ആത്മഹത്യ ചെയ്തവരുടെ ആത്മാക്കാളാണ് ഇതിനു കാരണമെന്നാണ് ഈ ഫ്‌ളൈ ഓവറിനെ ചുറ്റിപ്പറ്റിയുള്ള അന്ധവിശ്വാസം.\nഈസ്റ്റ് കോസ്റ്റ് റോഡ്\nചെന്നൈയെ പുതുച്ചേരിയുമായി ബന്ധിപ്പിക്കുന്ന റോഡാണ് ഇത്. ഒറ്റയ്ക്ക് ഈസ്റ്റ് കോസ്റ്റ് റോഡിലൂടെ സഞ്ചരിക്കാന് ചെന്നൈക്കാര്‍ക്ക് ഇപ്പോഴും ഭയമാണ്. യക്ഷി പ്രത്യക്ഷപ്പെടാറുണ്ടെന്നാണ് നാട്ടുകാര് പറയുന്നത്. യക്ഷിയല്ല, പിടിച്ചുപറിക്കാരും തട്ടിപ്പുകാരുമാണെന്നാണ് ചിലര് പറയുന്നത്. ഇവരെ കാണുന്ന മാത്രയില് ഡ്രൈവര്‍ക്കു നിയന്ത്രണം വിടുകയും വാഹനം അപകടത്തില് പെടുകയുമാണത്രേ ഉണ്ടാവുക. എന്തോ കണ്ടു പേടിച്ചതായാണ് അപകടത്തില്‍പെട്ട് ആശുപത്രിയിലായ ഡ്രൈവര്‍മാര് പറഞ്ഞിട്ടുള്ളത്. പക്ഷേ, ഇതിലൊന്നും കാര്യമില്ലെന്നും പലരും കേട്ടുകേള്‍വിയില് ചിത്തഭ്രമത്തില് പെടുന്നതാണ് കാര്യമെന്നുമാണ് പൊലീസിന്റെപക്ഷം.\nഡി മോന്റെ കോളനി റോഡ്\nചെന്നൈ വാസികളെ പേടിപ്പെടുത്തുന്ന ഒരു റോഡാണ് ഡി മോന്റെ കോളനി റോഡ്. പോര്‍ച്ചുഗീസുകാര് വന്ന കാലം മുതലേ ഈ റോഡില് പ്രേതമുണ്ടെന്നാണ് പറഞ്ഞുപരത്തിയിരിക്കുന്നത്. ഇവിടെയുള്ള ഒരു വീട്ടില് താമസിച്ചിരുന്ന ഒരു പോര്‍ച്ചുഗീസുകാരന് തന്റെ ഭാര്യയെ കൊന്നിട്ടുണ്ടെന്നാണ് കഥ. പോര്‍ച്ചുഗീസുകാര് കപ്പല് കയറിപ്പോയെങ്കിലും പ്രേതം പോയില്ലെന്നാണ് നാട്ടുകാര് പറഞ്ഞുപരത്തിയത്.\nപത്തനംതിട്ട ബ്യുറോ2months ago\nവീടിനുളളിൽ ഉറങ്ങിക്കിടന്ന 65 കാരിക്ക് നേരെ കൂട്ടബലാത്സംഗം; പ്രതികളുടെ പ്രായം 17 വയസ്സ്!\n« കേരള ഹൗസില് ബീഫ് വിളമ്പുന്നെന്നു പൊലീസിന് വിവരം നല്‍കിയ വിഷ്ണു ഗുപ്ത അറസ്റ്റില്; നടപടി പൊലീസിനെ തെറ്റിദ്ധരിപ്പിച്ചതിന്\nപോത്തിറച്ചി നിരോധിച്ചിട്ടില്ലല്ലോ എന്നതു ന്യായീകരണമല്ലെന്നു വി ടി ബല്‍റാം; പശുവിനെയും തിന്നാനുള്ള സ്വാതന്ത്ര്യമാണ് ഇന്ത്യക്കാരനുണ്ടാകേണ്ടത് »\nപാലക്കാട് ബ്യുറോ 10 mins ago\nകൊല്ലം ബ്യുറോ 32 mins ago